പ്രേമം എന്ന ആദ്യ ചിത്രത്തിലൂടെ തന്നെ സായി പല്ലവി മലയാളി പ്രേക്ഷകരുടെ മനസിൽ ഇടം നേടിയിരുന്നു . നിഷ്കളങ്കമായ ചിരിയും വിസ്മയ ചുവടുകളും സായി പല്ലവിയെ പ്രേക്ഷകരുടെ പ്രിയ താരമാക്കി മാറ്റി . ഇന്ന് ദക്ഷിണേന്ത്യയിലെ തന്നെ ഏറ്റവും താരത്തിളക്കമുള്ള നായികയായി സായി മാറിക്കഴിഞ്ഞു . ധനുഷിനൊപ്പം മാരി ടു വിലൂടെ താരം വീണ്ടും വിസ്മയിപ്പിക്കാനെത്തുകയാണ് . അതിനിടയിലാണ് ദക്ഷിണേന്ത്യയിലെ തന്നെ ഒരു സർവ്വകാല റെക്കോർഡും സായിയുടെ ചുവടുകൾക്ക് മുന്നിൽ വഴി മാറുന്നത് . ദക്ഷിണേന്ത്യൻ സിനിമയിൽ ഏറ്റവും അധികം കാഴ്ചക്കാരെ സ്വന്തമാക്കിയ യു ട്യൂബ് ഗാനമെന്ന റെക്കോർഡ് സായി പല്ലവിയുടെ ചുവടുകൾ സ്വന്തമാക്കുമെന്ന സ്ഥിതിയിലാണ് . മാരി ടു തീയറ്ററുകളിലെത്താൻ തയ്യാറെടുക്കുമ്പോൾ ധനുഷിൻറെ തന്നെ റെക്കോർഡ് സായിക്ക് മുന്നിൽ വഴി മാറുമെന്നത് കൌതുകകരമാണ് . ദക്ഷിണേന്ത്യൻ സിനിമകളിലെ ഗാനങ്ങളിൽ ഏറ്റവുമധികം കാഴ്ചക്കാരെന്ന റെക്കോർഡ് നിലവിൽ ധനുഷിൻറെ വൈ ദിസ് കൊലവെറി പാട്ടിനാണ് . 16 കോടി 96 ലക്ഷം പേരാണ് ഇതിനകം കൊലവറി പാട്ട് യൂട്യൂബിൽ കണ്ടത് . തെലുങ്കിൽ വൻ വിജയമായി മാറിയ സായിയുടെ ഫിദയിലെ ‘വച്ചിൻഡെ’ എന്ന ഗാനമാണ് ദക്ഷിണേന്ത്യയിൽ കാഴ്ചക്കാരുടെ എണ്ണത്തിൽ ഇപ്പോൾ രണ്ടാം സ്ഥാനത്ത് . 16 കോടി 80 ലക്ഷത്തോളം പേരാണ് ഈ ഗാനം യൂട്യൂബിലൂടെ കണ്ടത് . കൊലവറി പാട്ട് 7 വർഷം കൊണ്ടാണ് 16 കോടി കാഴ്ചക്കാരെ സമ്പാദിച്ചതെങ്കിൽ സായിയുടെ ഫിദ ഗാനത്തിന് കേവലം ഒരു വർഷം മാത്രമാണ് വേണ്ടിവന്നത് . സായി പല്ലവിയുടെ മനോഹരമായ ചുവടുകൾ തന്നെയാണ് ഗാനത്തിൻറെ ഹൈലൈറ്റ് . ശക്തികാന്ത് കാർത്തിക്ക് ഈണമിട്ട ഗാനം ആലപിച്ചിരിക്കുന്നത് മധുപ്രിയയും രാംകിയും ചേർന്നാണ് . സായിയുടെ ‘വച്ചിൻഡെ’ ഗാനം കൊലവെറിയുടെ റെക്കോർഡ് എന്ന് തകർക്കുമെന്നാണ് ഇനി അറിയാനുള്ളത് . ദക്ഷിണേന്ത്യയിൽ ഏറ്റവുമധികം കാഴ്ചക്കാരെ നേടിയ മൂന്നാമത്തെ ഗാനം ബാഹുബലിയിലെ ' സഹോര ' യാണ് . 13 കോടിയാണ് കാഴ്ചക്കാർ . മലയാളത്തിൽ നിന്നും 10 കോടിയോളം കാഴ്ചക്കാരുള്ള ഏക ഗാനം മോഹൻലാൽ - ലാൽജോസ് ടീമിൻറെ വെളിപാടിൻറെ പുസ്തകത്തിലെ ജിമിക്കി കമ്മലാണ് .


ലോധ സമിതി റിപ്പോർട്ടിനെ വിമർശിച്ച് സുനിൽഗവാസ്കറും കപിൽദേവും . സമിതിയുടെ പല നിർദേശങ്ങളും അപ്രായോഗികവും ഇന്ത്യൻ സാഹചര്യങ്ങൾ കണക്കിലെടുക്കാതെയുമുളളതാണെന്ന് ഇരുവരും പറഞ്ഞു . കാൺപൂരിൽ ഇന്ത്യ - ന്യുസീലൻഡ് ടെസ്റ്റ് മത്സരത്തിനിടെയാണ് ലോധ സമിതി റിപ്പോർട്ടിനെതിരെ വിമർശനവുമായി ക്രിക്കറ്റ് ഇതിഹാസങ്ങൾരംഗത്തെത്തിയത് . ലോധ സമിതിയോട് ആദരവുണ്ടെങ്കിലും റിപ്പോർട്ടിലെ പല നിർദേശങ്ങളും അപ്രായോഗികമാണെന്ന് സുനിൽ ഗവാസ്കർപറഞ്ഞു . ഒരു സംസ്ഥാനത്തിന് ഒരു പ്രാതിനിധ്യം എന്ന നിർദേശം നടപ്പക്കുന്നത് ക്രിക്കറ്റിന് ഗുണം ചെയ്യില്ലെന്ന് അദ്ദേഹം ചൂണ്ടിക്കാട്ടി . ഇംഗ്ലണ്ടിലെ എല്ലാ കൌണ്ടികളും കൌണ്ടി ചാംപ്യൻഷിപ്പിൽ പങ്കെടുക്കുന്നില്ല . ഓസ്ട്രേലിയയിലെ ഫസ്റ്റ് ക്ലാസ് ടൂർണമെന്റിലും എല്ലാ സംസ്ഥാനങ്ങൾക്കും പങ്കാളിത്തമില്ല . ഇന്ത്യയിലും സമാനമായ സ്ഥിതിയാണ് . എല്ലാ സംസ്ഥാനങ്ങളും രഞ്ജിയിൽ പങ്കെടുക്കുന്നത് കൊണ്ട് ഇന്ത്യൻ ക്രിക്കറ്റിന ഒരു ഗുണവും ഉണ്ടാകില്ല . ഗവാസ്കർപറഞ്ഞു . മഹാരാഷ്ട്ര പോലൊരു സംസ്ഥാനത്തിന് ഒരു ടീം മാത്രമെന്നത് കളികകാരുടെ അവസരങ്ങൾ ഇല്ലാതാക്കാനേ കാരണമാകൂ എന്ന് കപിൽദേവും പറഞ്ഞു . സെലക്ടർമാരുടെ കാലവധി മൂന്ന് വർഷമാക്കുന്നതിനെയും അദ്ദേഹം വിമർശിച്ചു . ഇന്ത്യ പോലുരു രാജ്യത്ത് നിലവവിലെ സാഹചര്യത്തിൽ അഞ്ച് വർഷമെങ്കിലും കാലാവധി നൽകിയേ മതിയാകൂ എന്ന് കപിൽ പറഞ്ഞു . ക്രിക്കറ്റ് ഭരണാധികാരികൾക്ക് പ്രായപരിധി ഏർപ്പെടുത്തുന്നതിനെ കപിൽ സ്വാഗതം ചെയ്തു . ഇത്രയും കാലം ഇന്ത്യൻ ക്രിക്കറ്റിനെ മുന്നോട്ട് കൊണ്ടുപോയത് ബിസിസിഐയാണ് . അതുകൊണ്ടുതന്നെ ബിസിസിഐയെ വിശ്വാസത്തിലെടുത്ത് വേണം പരിഷ്കാരങ്ങൾ നടപ്പിലാക്കാനെന്നും അദ്ദേഹം കൂട്ടിച്ചേർത്തു .


എന്റെ പേര് മാത്രം പറഞ്ഞില്ല . അഭിമുഖം അവസാനിക്കാറായിട്ടും എന്റെ പേര് അഭിമുഖം നടത്തുന്ന ആൾ ഒരുതവണ പോലും ചോദിക്കുകയോ പറയുകയോ ചെയ്തില്ല . എന്നാൽ ആ സമയം സച്ചിൻ എന്റെ രക്ഷകനായി . ശ്രീശാന്തും ലോകകപ്പ് വിജയത്തിൽ നിർണായക പങ്കുവഹിച്ചിട്ടുണ്ടെന്ന് സച്ചിൻ ആവർത്തിച്ച് പറഞ്ഞു . ആ സമയത്തൊക്കെ താൻ ഒരുപാട് കരയുമായിരുന്നുവെന്നും ശ്രീശാന്ത് ബിഗ് ബോസിലെ സഹതാരങ്ങളോട് വെളിപ്പെടുത്തി . ഐപിഎല്ലിൽ ഒത്തുകളിച്ചുവെന്ന ആരോപണത്തെത്തുടർന്ന് ശ്രീശാന്തിന് ക്രിക്കറ്റിൽ നിന്ന് ബിസിസിഐ ആജീവനാന്ത വിലക്കേർപ്പെടുത്തുകയായിരുന്നു . ശ്രീശാന്തിന്റെ വിലക്ക് കേരള ഹൈക്കോടതി സിംഗിൾ ബെഞ്ച് നീക്കിയെങ്കിലും ബിസിസിഐയുടെ അപ്പീലിൽ ഡിവിഷൻ ബെഞ്ച് വിലക്ക് പുനസ്ഥാപിച്ചു . ശ്രീശാന്തിനും സഹതാരങ്ങൾക്കുമെതിരെ ഒത്തുകളിക്ക് തെളിവില്ലെന്ന് പട്യാല കോടതി ഉത്തരവിട്ടുവെങ്കിലും വിലക്ക് നീക്കാൻ ബിസിസിഐ തയാറായില്ല . തുടർന്ന് സിനിമയിൽ അഭിനയിച്ച ശ്രീശാന്ത് റിയാലിറ്റി ഷോകളിലും ഡാൻസ് ഷോകളിലും സജീവ സാന്നിധ്യമായി .


സിനിമാ ബുക്കിംഗ് വെബ്സൈറ്റായ ബുക്ക് മൈ ഷോയ്ക്കെതിരെ ഗുരുതര ആരോപണങ്ങളുമായി കുഞ്ഞു ദൈവം എന്ന മലയാള ചിത്രത്തിൻറെ നിർമ്മാതാവ് . ബുക്ക് മൈ ഷോയ്ക്ക് പണം കൊടുക്കാത്തതിനാൽ തങ്ങളുടെ സിനിമയ്ക്ക് റേറ്റിംഗ് ഉണ്ടായിട്ടും അത് കുറച്ചു കാണിക്കുകയാണെന്ന് നസീബ് ബി . ആർ . ഫെയ്സ്ബുക്ക് പോസ്റ്റിലൂടെ ആരോപിച്ചു . കഴിഞ്ഞ ദിവസം ബുക്ക് മൈ ഷോയിൽ നിന്നാണെന്ന് പറഞ്ഞ് ഒരാൾ വിളിച്ചിരുന്നു . പണം തരികയാണെങ്കിൽ സിനിമയ്ക്ക് നല്ല റേറ്റിംഗ് തരാം എന്നായിരുന്നു അയാൾ പറഞ്ഞത് . അതൊരു സ്പാമായിരിക്കും എന്ന് കരുതി ഞങ്ങൾ അത് ഒഴിവാക്കി . ബുക്ക് മൈ ഷോ യൂസേഴ്സിൽനിന്ന് നല്ല റേറ്റിംഗ് കിട്ടുമെന്ന പ്രതീക്ഷ ഉണ്ടായിരുന്നു . എന്നാൽ , അവസാന റിസൽട്ടിൽ അവർ ഞങ്ങളെ തോൽപ്പിച്ചു . ഈ റേറ്റിംഗിന്റെ പിന്നിലുള്ള കണക്ക് എനിക്ക് മനസ്സിലാകുന്നില്ല . 82 ശതമാനം ഉപയോക്താക്കളും 5 റേറ്റിംഗ് കൊടുത്തിട്ടും സൈറ്റിൽ കാണിച്ചിരിക്കുന്ന ഓവറോൾ റേറ്റിംഗ് 22 ശതമാനം മാത്രം . ജനങ്ങൾ സിനിമയെക്കുറിച്ച് എന്ത് കരുതുന്നു എന്നത് വെറും കോമഡിയാക്കി കളഞ്ഞിരിക്കുകയാണ് അവർ . ഞങ്ങൾക്ക് നല്ല റേറ്റിംഗ് തരാൻ ഞാനിനി ആവശ്യപ്പെടുന്നില്ല . മറിച്ച് ബുക്ക് മൈ ഷോയിൽ റേറ്റ് ചെയ്യുന്നത് നിർത്തണം എന്നാണ് എനിക്ക് പറയാനുള്ളത് . കുഞ്ഞുദൈവം അടുത്തുള്ള തിയേറ്ററിൽ പോയി കാണു . സിനിമാ പ്രേമികളെ , ഈ ചിത്രത്തെ സഹായിക്കണം .


ആപ്പിൾ വാച്ചിൻറെ പുതിയ പതിപ്പ് 2017 രണ്ടാംഘട്ടത്തിൽ എത്തിയിരുന്നു . മൈക്രോ എൽഇഡി ഡിസ്പ്ലേയോടെയാണ് ആപ്പിൾ വാച്ച് എത്തുന്നത് . ഇപ്പോഴത്തെ ആപ്പിൾ വാച്ച് ഒഎൽഇഡി പ്രഷർ സെൻസറ്റീവ് ഡിസ്പ്ലേയാണ് ഉപയോഗിക്കുന്നത് . ഇപ്പോഴത്തെ ഡിസ്പ്ലേയെക്കാൾ കൂടുതൽ നേരിയതും , തൂക്കം കുറഞ്ഞതുമാണ് . ഇപ്പോഴത്തെ ഡിസ്പ്ലേയെക്കാൾ നിറ വിന്യാസം കൂടിയതായിരിക്കും പുതിയ ഡിസ്പ്ലേ . ഡിജി ടൈംസ് ആണ് ഇത്തരത്തിൽ ഒരു വാർത്ത റിപ്പോർട്ട് ചെയ്യുന്നത് . അമേരിക്കൻ മൈക്രോ എൽഇഡി ഡിസ്പ്ലേ നിർമാതാക്കൾ ലൂക്സ് വൂ ടെക്നോളജിയാണ് ആപ്പിളിന് വേണ്ടി പുതിയ സ്ക്രീനുകൾ നിർമ്മിക്കുന്നത് എന്നാണ് ഇവരുടെ റിപ്പോർട്ട് പറയുന്നത് . ഈ കമ്പനിയെ 2014 ൽ ആപ്പിൾ ഏറ്റെടുത്തിരുന്നു . എന്നാൽ ഈ വർഷം നടക്കുന്ന ഡബ്യൂഡബ്യൂഡിസി യിൽ ആപ്പിൾ ഇപ്പോഴുള്ള ആപ്പിൾ വാച്ചിൻറെ അപ്ഡേറ്റ് പതിപ്പ് ഇറക്കുമെന്നാണ് റിപ്പോർട്ട് . പ്രധാനമായും ഇപ്പോഴുള്ള ആപ്പിൾ വാച്ചിൻറെ ഒ . എസിൽ ആണ് ആപ്പിൾ മാറ്റം വരുത്തുക എന്നാണ് റിപ്പോർട്ട് .


ബോളിവുഡിൻറെ താരസുന്ദരി പ്രിയങ്ക ചോപ്ര ഇപ്പോൾ ഹോളിവുഡിലും സ്റ്റാറാണ് . താരത്തിനൊപ്പം ഹോളിവുഡ് സൂപ്പർ സ്റ്റാറുകളുടെ പേര് ചേർത്തുള്ള വാർത്തകളാണ് ഇപ്പോൾ ഗോസിപ്പ് കോളങ്ങളിൽ നിറയുന്നത് . ഹാരി - മെഗാൻ മർക്കൽ വിവാഹ വേദിയിലും ശ്രദ്ധേയമായിരുന്ന പ്രിയങ്കയെ കുറിച്ച് പുതിയ ഗോസിപ്പുകളാണ് ഇപ്പോൾ പുറത്തുവരുന്നത് . ഗായകനും നടനുമായ നിക്ക് ജൊനാസുമായി പ്രിയങ്ക പ്രണയത്തിലാണൊ എന്ന സംശയത്തിലാണ് ആരാധകർ . പ്രിയങ്കയ്ക്കൊപ്പമുള്ള ചിത്രം ജൊനാസ് പങ്കുവച്ചിരുന്നു . ഇതിന് താഴെ ആരധകർ ചോദിക്കുന്നത് ഇതേ ചോദ്യമാണ് . മറ്റ് സുഹൃത്തുക്കൾക്കൊപ്പം ലോസ്ഏഞ്ചൽസിൽ പ്രിയങ്കയും ജൊനാസും സമയം ചിലവിടുന്ന ചിത്രമാണ് പങ്കുവച്ചിരിക്കുന്നത് . കഴിഞ്ഞ വർഷം നടന്ന മെറ്റ് ഗാല ഇവൻറിൽ വച്ചാണ് പ്രിയങ്കയും ജൊനാസും പരിചയപ്പെട്ടത് . ഇരുവരും ഒരുമിച്ച് റെഡ് കാർപ്പെറ്റിൽ ക്യാമറയ്ക്ക് മുന്നിലെത്തുകയും ചെയ്തിരുന്നു .


സംസ്ഥാനമാകെ പ്രളയക്കെടുതിയിൽ വലയുന്ന സാഹചര്യത്തിൽ കേരളത്തിന് ആശ്വാസമായി ടെലികോം കമ്പനികളും . ദുരിതത്തിൽ പെട്ടവർക്ക് കൈത്താങ്ങാകുകയാണ് ബിഎസ്എൻഎൽ , ഐഡിയ , എയർടെൽ , വോഡഫോൺ , ജിയോ ഉൾപ്പടെയുള്ള ടെലികോം ദാതാക്കൾ . പ്രളയത്തിന്റെ പശ്ചാത്തലത്തിൽ ഉപയോക്താക്കൾക്ക് സൌജന്യ നിരക്കിൽ അടിയന്തര ടോക്ക് ടൈമും ഇന്റർനെറ്റ് ഡാറ്റയും നൽകിയിരിക്കുകയാണ് കമ്പനികൾ . പ്രളയബാധിതരെ സഹായിക്കുവാൻ പൊതുമേഖല സ്ഥാപനമായ ബിഎസ്എൻഎൽ വിവിധ ഓഫറുകളാണ് നൽകിയിരിക്കുന്നത് . ബിഎസ്എൻഎൽ ഉപയോക്താക്കൾക്ക് പ്രതിദിനം 20 മിനിറ്റ് ടോക് ടൈമാണ് കമ്പനി നൽകിയിരിക്കുന്നത് . അതോടൊപ്പം അനിയന്ത്രിതയളവിൽ ഇന്റർനെറ്റ് , എസ്എംഎസ് സൌകര്യങ്ങളും ഏഴ് ദിവസത്തേക്ക് ഉപയോക്താക്കൾക്ക് ലഭ്യമാകും . മുകേഷ് അംബാനിയുടെ ഉടമസ്ഥതയിലുള്ള ജിയോ നെറ്റ്വർക്കും കേരളത്തിന് കൈത്താങ്ങായി എത്തിയിട്ടുണ്ട് . 7 ദിവസത്തേക്ക് ജിയോ ഉപയോക്താക്കൾക്ക് സൌജന്യ ടോക്ക്ടൈമും , ഇന്റർനെറ്റും ഉപയോഗിക്കാനാവുന്നതാണ് . അനിയന്ത്രിത അളവിൽ ഈ സൌകര്യങ്ങൾ ഉപയോഗപ്പെടുത്താമെന്നാണ് കമ്പനി പറയുന്നത് . ആദിത്യ ബിർളയുടെ ഉടമസ്ഥതയിലുള്ള ഐഡിയ ഉപയോക്താക്കൾക്ക് അടിയന്തര 10 രൂപയുടെ ടോക് ടൈമും ഒപ്പം ഒരു ജിബി ഡാറ്റയും സൌജന്യമായി നൽകും . നിലവിൽ ഏഴു ദിവസത്തേക്കാണ് കമ്പനി ഈ ഓഫർ നൽകുന്നത് . ഈ സൌകര്യം ഉപയോഗപ്പെടുത്താൻ * 150 * 150 # എന്ന് ഡയൽ ചെയ്താൽ മതിയാകും ‘ചോട്ടാ ക്രെഡിറ്റ്’ എന്ന പേരിൽ സൌജന്യ ടോക് ടൈമും ഇന്റർനെറ്റ് ഡാറ്റയുമാണ് വോഡഫോൺ നൽകുന്നത് . ടോക് ടൈമായി 30 രൂപയും ഒരു ജിബി ഇന്റർനെറ്റ് ഡാറ്റയുമാകും കമ്പനി നൽകുക . ഇതിനായി വോഡഫോൺ ഉപയോക്താക്കൾ * 130 * 1 # എന്ന് ഡയൽ ചെയ്യുകയോ , CREDIT എന്ന് 144 ലേക്ക് മെസ്സേജ് അയക്കുകയോ ചെയ്താൽ മതിയാകും . ദുരിതബാധിതരെ സഹായിക്കാൻ ഒരു ജിബി ഇന്റർനെറ്റ് ഡാറ്റയും സൌജന്യ കോൾ സൌകര്യവുമാണ് എയർടെൽ ഏർപ്പെടുത്തിയിരിക്കുന്നത് . ഒപ്പം പോസ്റ്റ് പെയ്ഡ് ഉപയോക്താക്കൾക്ക് ബില്ല് അടക്കുന്നതിനുള്ള സമയവും നീട്ടിനൽകിയിട്ടുണ്ട് .


ചരക്ക് സേവന നികുതിയിലെ പ്രതിസന്ധി മറികടക്കാൻ കരാറുകാർ സർക്കാരുമായി നടത്തിയ ചർച്ച പരാജയപ്പെട്ടതോടെ തദ്ദേശ സ്വയംഭരണ സ്ഥാപനങ്ങളിലെ നിർമ്മാണ പ്രവർത്തനങ്ങൾ സ്തംഭനാവസ്ഥയിൽ . കൊച്ചി കോർപ്പറേഷൻ പരിധിയിലെ റോഡുകളുടെ നവീകരണവും , സ്കൂൾ , ആശുപത്രി കെട്ടിടങ്ങളുടെ അറ്റകുറ്റപ്പണിയുമെല്ലാം നിർത്തിവെച്ചു . സർക്കാർ ഇടപെടലുണ്ടായില്ലെങ്കിൽ ഏറ്റെടുത്ത ചുരുക്കം ചില ജോലികളും അടുത്തയാഴ്ചയോടെ നിർത്തി വെയ്ക്കുമെന്ന് കരാറുകാർ വ്യക്തമാക്കി . രണ്ട് മാസത്തിനിടെ വിവിധ നിർമ്മാണ പ്രവർത്തനങ്ങൾക്കായി കൊച്ചി കോർപ്പറേഷൻ വിളിച്ച 600ലധികം ടെണ്ടറുകളിൽ കരാറുകാർ 12 എണ്ണം മാത്രമാണ് ഏറ്റെടുത്തത് . തൃപ്പൂണിത്തുറയിൽ വിവിധ പ്രവർത്തനങ്ങൾക്കായി വിളിച്ച 80 എണ്ണത്തിൽ ഒന്നിൽ പോലും കരാറുകാർ ടെണ്ടർ വിളിച്ചിട്ടില്ല . ഫോർട്ട് കൊച്ചി , പള്ളുരുത്തി , ഇടപ്പള്ളി , വൈറ്റില , പച്ചാളം എന്നീ പ്രദേശങ്ങളിലെ പൊട്ടിപ്പൊളിഞ്ഞതും , നവീകരണം ആവശ്യമായതുമായ റോഡുകളിലെ പ്രവർത്തനങ്ങളെല്ലാം അനിശ്ചിതത്വത്തിലാണ് . കോർപ്പറേഷൻ പരിധിയിൽ ലക്ഷങ്ങൾ ഫണ്ട് വകയിരുത്തിയ കനാൽ നിർമ്മാണം , ഡ്രെയിനേജ് നവീകരണം , സ്കൂൾ , ആശുപത്രി കെട്ടിട നവീകരണ പ്രവർത്തനങ്ങൾക്കും റീ ടെണ്ടർ ചെയ്തിട്ടും ഏറ്റെടുക്കാൻ കരാറുകാരെത്തിയിട്ടില്ല . കരാർ പ്രകാരമുള്ള നിർമ്മാണ പ്രവർത്തനങ്ങൾക്ക് ചുമത്തുന്ന ജി . എസ് . ടിയുടെ അധികഭാരം വഹിക്കാൻ സർക്കാർ തയ്യാറായില്ലെങ്കിൽ നിലവിലെ സ്ഥിതി തുടരുമെന്ന് കരാറുകാർ പറയുന്നു . കോമ്പൌണ്ടിങ് രീതിയിൽ നാല് ശതമാനം നികുതിയായിരുന്നു തദ്ദേശ സ്ഥാപനങ്ങളുടെ നിർമ്മാണ പ്രവർത്തനങ്ങൾ ഏറ്റെടുത്ത കരാറുകാർ നൽകി വന്നിരുന്നത് . ജി . എസ് . ടി നിലവിൽ വന്നതോടെ ഇത് 12 ശതമാനമായി . ജി . എസ് . ടി നടപ്പാക്കുന്നതിന് മുമ്പ് കരാർ ഏറ്റെടുത്ത ജോലികൾക്കും ഇതേ സ്ലാബിൽ നികുതി ഈടാക്കിയ നടപടിയാണ് കരാറുകാരുടെ പ്രതിഷേധത്തിന് ഇടയാക്കിയത് .


തമിഴ് സിനിമാതാരം ആര്യ വിവാഹിതനാവുന്നു . ഏറെക്കാലമായുള്ള സുഹൃത്തും അഭിനേത്രിയുമായ സയ്യേഷാ സൈഗാളാണ് വധു . തമിഴ് മാധ്യമങ്ങളാണ് ഇത് സംബന്ധിച്ച വിവരങ്ങൾ പുറത്ത് വിട്ടത് . മുപ്പത്തെട്ടുകാരനായ ആര്യയേക്കാൾ പതിനേഴുവയസ് കുറവാണ് സയ്യേഷായ്ക്ക് . രണ്ടു മാസത്തിനുള്ളിൽ ഇവരുടെ വിവാഹം സംബന്ധിച്ച കൂടുതൽ വിവരങ്ങൾ വെളിപ്പെടുത്തുമെന്നാണ് ഇവരുമായി അടുത്ത വൃത്തങ്ങളെ ആസ്പദമാക്കി ദേശീയ മാധ്യമങ്ങൾ റിപ്പോർട്ട് ചെയ്യുന്നത് . എന്നാൽ വിവാഹ വാർത്ത പുറത്ത് വന്നതോടെ ആര്യക്കെതിരെ രൂക്ഷമായ പ്രതികരണമാണ് ഉയരുന്നത് . ഒരു തമിഴ് ചാനലിൽ ആര്യയുടെ വധുവിനെ കണ്ടെത്താൻ എങ്ക വീട്ടു മാപ്പിളൈ എന്ന പരിപാടി നടത്തിയിരുന്നു . പരിപാടിയിൽ വിജയിക്കുന്നയാളെ ആര്യ വിവാഹം ചെയ്യുമെന്നായിരുന്നു പ്രഖ്യാപനം . എന്നാൽ ഷോയുടെ അവസാനം ആരെയും വിവാഹം കഴിക്കുന്നില്ലെന്ന തീരുമാനമാണ് ആര്യ സ്വീകരിച്ചത് . ഈ തീരുമാനം ഏറെ വിമർശനത്തിന് വഴിവച്ചിരുന്നു . മലയാളികളായ 7 മത്സരാർഥികൾ ഈ റിയാലിറ്റി ഷോയിൽ പങ്കെടുത്തിരുന്നു . നടി സംഗീതയായിരുന്നു അവതാരക . ആര്യയും സയ്യേഷയും ഇരുവരും പ്രണയത്തിലാണെന്നു അഭ്യൂഹങ്ങളുണ്ടായിരുന്നു . എന്നാൽ വാർത്തകളോട് ആര്യയോ സയ്യേഷയോ ഇതുവരെ പ്രതികരിച്ചിട്ടില്ല . അതേസമയം റിയാലിറ്റി ഷോയിലെ ആര്യയുടെ തീരുമാനം വീണ്ടും ചർച്ചയാവുകയാണ്


അവസാന ജെയിംസ് ബോണ്ട് ചിത്രം സ്പെക്ടർ ( 2015 ) പുറത്തെത്തി ഏതാനും മാസങ്ങൾ പിന്നിട്ടപ്പോൾ തുടങ്ങിയതാണ് അടുത്ത 007 ചിത്രത്തെക്കുറിച്ചുള്ള വാർത്തകൾ . ആരാധകരിൽ ആഘാതമുണ്ടാക്കിയ പ്രഖ്യാപനമായിരുന്നു ഇനി ജെയിംസ് ബോണ്ടിൻറെ കുപ്പായം അണിയാനില്ലെന്ന ഡാനിയൽ ക്രെയ്ഗിൻറെ പ്രസ്താവന . എന്നാൽ പിന്നീട് ക്രെയ്ഗ് നിലപാട് മാറ്റി . 25ാമത് ബോണ്ട് ചിത്രത്തിലും താൻ നായകനാവുമെന്ന് അറിയിച്ചു . സംവിധായകൻറെ കസേരയിലേക്ക് ആരെത്തും എന്നതായിരുന്നു ആരാധകർക്കിടെ നിലനിന്ന പിന്നത്തെ തർക്കം . അറൈവൽ സംവിധായകൻ ഡെനിസ് വിലന്യു , എഡ്ഗാർ റൈറ്റ് , സാക്ഷാൽ ക്രിസ്റ്റഫർ നോളൻ എന്നിവരുടെയൊക്കെ പേരുകൾ സംവിധായകൻറെ റോളിലേക്ക് പലപ്പോഴായി പറഞ്ഞുകേട്ടു . എന്നാൽ ചർച്ചകളിൽ വല്ലപ്പോഴും മാത്രം കടന്നുവന്ന ഒരു സംവിധായകനെ ബോണ്ട് 25ൻറെ സംവിധായകനായി പ്രഖ്യാപിച്ചിരിക്കുകയാണ് ഇപ്പോൾ നിർമ്മാതാക്കൾ . സ്ലംഡോഗ് മില്യണയറിലൂടെ മികച്ച സംവിധായകനുള്ള ഓസ്കർ നേടിയ ഡാനി ബോയിലാണ് അടുത്ത ബോണ്ട് ചിത്രത്തിൻറെ സംവിധായകൻ . മറ്റ് പല സംവിധായകരുടെയും പേരുകൾ കൂടുതൽ ഉച്ചത്തിൽ കേട്ടപ്പോൾ അവസരം തനിക്ക് ലഭിച്ചേക്കുമെന്ന് ഡാനി ബോയിൽ പ്രതീക്ഷ പ്രകടിപ്പിച്ചിരുന്നു . ഡാനിയൽ ക്രെയ്ഗ് നായകനാവുന്ന ചിത്രത്തിനുവേണ്ടി തൻറെ സ്ഥിരം തിരക്കഥാകൃത്ത് ജോൺ ഹോഡ്ജുമായി ഒരു സ്ക്രിപ്റ്റ് ഒരുക്കുകയാണെന്നും അദ്ദേഹം ഇടയ്ക്ക് മാധ്യമങ്ങളോട് പറഞ്ഞിരുന്നു . ബോയിലുമായി ഏറെ സൌഹൃദം സൂക്ഷിക്കുന്ന താരമാണ് ഡാനിയൽ ക്രെയ്ഗ് . മുൻ ബോണ്ട് നായകൻമാരേക്കാൾ പുരോഗമനവാദിയായിരിക്കും തൻറെ നായകനെന്നാണ് ബോയിൽ നൽകുന്ന ഉറപ്പ് . സമകാലത്തോട് സംവദിക്കുന്നതാണ് പുതിയ ചിത്രത്തിൻറെ തിരക്കഥയെന്നും ഫെമിനിസവും മീ ടൂ ക്യാംപെയ്നുമൊക്കെ തിരക്കഥയിൽ സ്വാധീനം ചെലുത്തിയിട്ടുണ്ടെന്നും അദ്ദേഹം പറയുന്നു . ഡിസംബർ മൂന്നിന് ചിത്രത്തിൻറെ പ്രൊഡക്ഷൻ ആരംഭിക്കും . അടുത്ത വർഷം തീയേറ്ററുകളിലെത്തും .


ചരക്ക് സേവന നികുതി നിലവിൽ വന്നതോടെ സ്വർണത്തിന്റെ നികുതി മൂന്ന് ശതമാനമായി . ജി . എസ് . ടിയിൽ സ്വർണാഭരണങ്ങൾക്ക് പണിക്കൂലിയുടെ അഞ്ച് ശതമാനം കൂടി നികുതി നൽകണം . എന്നാൽ മറ്റ് വിവിധ നികുതി നിരക്കുകൾ ക്രോഡീകരിച്ചതിനാൽ സ്വർണ വിലയിൽ കാര്യമായ ചലനമുണ്ടാക്കില്ല . ചരക്ക് സേവന നികുതി സ്വർണ വിലയിൽ കാര്യമായ ചലനമുണ്ടാക്കുമോ എന്ന ആശങ്കയിൽ സ്വർണക്കടകളിൽ ഇന്ന് കാര്യമായ തിരക്കുണ്ടായിരുന്നില്ല . ജി . എസ് . ടിയിൽ നികുതി കൂടുന്നതിന് മുമ്പ് സ്വർണം വാങ്ങുന്നതിനായി കഴിഞ്ഞ ദിവസം വരെ കടകളിൽ ഉപഭോക്താക്കളുടെ നീണ്ട നിര കാണാമായിരുന്നു . എന്നാൽ ജി . എസ് . ടി പ്രാബല്യത്തിലായിട്ടും നികുതി നിരക്കുകളിൽ വർദ്ധനവുണ്ടായില്ലെന്ന് വ്യാപാരികൾ അറിയിച്ചു . ഇതിന്റെ ചുവടുപിടിച്ച് സ്വർണ വിലയിലും മാറ്റമുണ്ടായില്ല . പവന് 21,880 രൂപയും ഗ്രാമിന് 2,735 രൂപയുമായിരുന്നു ഇന്നത്തെ വില . ജി . എസ് . ടി വന്നതോടെ പഴയ സ്വർണം മാറ്റി വാങ്ങുമ്പോൾ നികുതി നൽകേണ്ടി വരുമോ എന്ന് ആശങ്ക ഉപഭോക്താക്കൾക്കുണ്ടായിരുന്നു . എന്നാൽ ഇതിന് അടിസ്ഥാനമില്ലെന്ന് വ്യാപാരികൾ പറഞ്ഞു . ടാക്സ് റിട്ടേണിലൂടെ വ്യാപാരികൾക്ക് നികുതി തിരിച്ച് കിട്ടുമെന്നതിനാൽ പഴയ സ്വർണത്തിന് ഉപഭോക്താക്കളിൽ നിന്ന് നികുതി ഈടാക്കില്ല . പക്ഷേ ജി . എസ് . ടിയിൽ സ്വർണാഭരണങ്ങൾക്ക് അഞ്ച് ശതമാനം പണിക്കൂലി നൽകണം . എങ്കിലും നിലവിലെ നികുതികളെല്ലാം ക്രോഡീകരിച്ചതിനാൽ ഭാവിയിൽ 0.15 ശതമാനം സ്വർണ വില കുറയാനുള്ള സാധ്യതയും വ്യാപാരികൾ പങ്കുവച്ചു .


ജി - മെയിൽ സംവിധാനത്തിൽ വലിയ മാറ്റങ്ങൾ വരുത്താൻ ഗൂഗിൾ ഒരുങ്ങുന്നു . മൊബൈൽ പതിപ്പിൽ അല്ല വെബ് പതിപ്പിലാണ് മാറ്റങ്ങൾക്ക് ഒരുങ്ങുന്നത് . ടെക് വെബ്സൈറ്റ് ആയ ദി വെർജാണ് പുതിയ മാറ്റങ്ങൾ ആദ്യം റിപ്പോർട്ട് ചെയ്തിരിക്കുന്നത് . സ്മാർട്ട് റിപ്ലൈ ആണ് ഗൂഗിൾ പ്രധാനമായും കൊണ്ടുവരുന്ന മാറ്റം . ഇമെയിലുകൾക്കുള്ള മറുപടി നിർദേശങ്ങൾ റിപ്ലൈ ബോക്സിന് താഴെയായി ഉണ്ടാകും . ഇതിൽ ഉചിതമായ നിർദേശങ്ങൾ തെരഞ്ഞെടുക്കാം . സ്നൂസ് ഫീച്ചറാണ് മറ്റൊരു മാറ്റം . ഇൻബോക്സിൽ നിന്നും താത്ക്കാലികമായി ഇമെയിലുകൾ തടയുന്ന ഫീച്ചറാണ് സ്നൂസ് . ഈ ഫീച്ചർ താത്പര്യമില്ലാത്ത സന്ദേശങ്ങളെ ഒഴിവാക്കാൻ സഹായിക്കും . സ്നൂസ് , സ്മാർട് റിപ്ലൈ ഫീച്ചറുകൾ ജിമെയിലിൻറെ ഇൻബോക്സ് എന്ന ആപ്ലിക്കേഷനിൽ ലഭ്യമാണ് . ജിമെയിൽ ഇൻബോക്സ് വിൻഡോയുടെ വലതുഭാഗത്തായി പുതിയ സൈഡ് ബാർ നൽകിയിട്ടുണ്ട് . ഇതിൽ ഗൂഗിൾ കലണ്ടർ , കീപ് നോട്ട് , ടാസ്കുകൾ എന്നിവ ലഭ്യമാവും . മൂന്ന് വ്യത്യസ്ത ലേ ഔട്ടുകളിലായാകും ജിമെയിൽ വരുംനാളുകളിൽ പ്രത്യക്ഷപ്പെടുക . ഇതിൽ ഇഷ്ടമുള്ളവ ഉപഭോക്താവിന് തെരഞ്ഞെടുക്കാം .


റിലയൻസ് ജിയോ വരുത്തിയ വലിയ നഷ്ടം മറികടക്കാൻ അനിൽ അംബാനിയുടെ ഉടമസ്ഥതയിലുള്ള ആർ കോം ഒരുങ്ങുന്നു . സൌജന്യ ഓഫറുകളിലൂടെ വിപണി പിടിച്ചെടുത്ത ജിയോയാണ് ആർകോമിന്റെ ഇപ്പോഴത്തെ തകർച്ചക്ക് പിന്നിലെന്നും അനിൽ അംബാനി ആദ്യമായി കഴിഞ്ഞ ദിവസം തുറന്നു പറഞ്ഞിരുന്നു . എന്നാൽ മൂന്നു മാസമായി ബാങ്കുകളുടെ കടം തിരിച്ചടക്കുന്നില്ലെന്ന ആരോപണം ആർകോം മേധാവി നിഷേധിച്ചു . ചരിത്രത്തിൽ ആദ്യമായാണ് ആർകോം ഉൾപ്പടെയുള്ള ടെലികോം കമ്പനികൾക്ക് ഇത്രയും വലിയ നഷ്ടം നേരിടുന്നത് . മിക്ക കമ്പനികളുടെയും കടബാധ്യത വിപണി മൂലധനത്തേക്കാൾ മുകളിലാണെന്നാണ് കണക്കുകൾ സൂചിപ്പിക്കുന്നത് . കടബാധ്യത വർധിച്ചതും വരുമാനത്തിൽ കുറവുണ്ടായതും ടെലികോം കമ്പനികളെ എല്ലാ സർവീസുകളെയും പ്രതികൂലമായി ബാധിച്ചിട്ടുണ്ട് . നിലവിൽ രാജ്യത്തെ ടെലികോം വിപണിയിലെ വൻ പ്രതിസന്ധികൾക്ക് കാരണം ജിയോയുടെ അതിരുവിട്ട സൌജന്യമാണെന്നും ആർകോം കുറ്റപ്പെടുത്തി . ചില ബാങ്കുകൾക്കുള്ള തിരിച്ചടവ് വൈകിപ്പിച്ചിട്ടുണ്ട് . ഈ തുക അടയ്ക്കാൻ ഡിസംബർ വരെ സമയം ലഭിച്ചിട്ടുണ്ട് . എന്നാൽ കടബാധ്യത കുറയ്ക്കാനുള്ള രണ്ടു പദ്ധതികൾ സെപ്റ്റംബറോടെ നടപ്പാക്കാനാകും . കുറച്ചു ബാങ്കുകൾ ഡിസംബർ വരെ സമയം അനുവദിച്ചിട്ടുണ്ടെന്നും ആർകോം മേധാവി അറിയിച്ചു . 45 , 000 കോടി രൂപയാണ് വിവിധ ബാങ്കുകളിലായി തിരിച്ചടക്കേണ്ടത് .


മോഹൻലാൽ കഴിഞ്ഞാൽ പ്രതിഫലക്കാര്യത്തിൽ മലയാളത്തിൽ രണ്ടാം സ്ഥാനത്ത് മമ്മൂട്ടിയാണ് . രണ്ട് കോടി മുതൽ രണ്ടോകൽ കോടി രൂപ വരെയാണ് മമ്മുട്ടിയുടെ പ്രതിഫലം . ആഷിക് അബു സംവിധാനം ചെയ്ത ഗ്യാംങ്സ്റ്റർ എന്ന ചിത്രത്തിൽ മമ്മൂട്ടി മൂന്ന് കോടി രൂപ വാങ്ങിയതായും റിപ്പോർട്ടുകളുണ്ട് . സൂപ്പർ താരങ്ങൾ കഴിഞ്ഞാൽ മലയാളത്തിൽ ഏറ്റവുമധികം പ്രതിഫലം പറ്റുന്ന താരം ദിലീപാണ് . 1 . 75 കോടി മുതൽ 2.55 മകാടി രൂപ വരെയാണ് ദിലീപിന്റെ പ്രതിഫലം . മായാമോഹിനി എന്ന ചിത്രത്തിന് ദിലീപ് മൂന്ന് കോടി രൂപയാണ് പ്രതിഫലം വാങ്ങിയത് . യുവതാരങ്ങളിൽ പൃഥ്വിരാജാണ് മുന്നിൽ . 1 . 35 - 1.65 കോടിയാണ് പൃഥ്വിയുടെ പ്രതിഫലം . യുവതാരം ദുൽഖർ സൽമാൻ 70 ലക്ഷം രൂപയാണ് പ്രതിഫലം വാങ്ങുന്നത് . ചാർലി ഉൾപ്പെടെ തുടർച്ചയായ ഹിറ്റുകൾ ലഭിച്ചതോടെയാണ് ദുൽഖർ പ്രതിഫലം കൂട്ടിയത് . 50 ലക്ഷമാണ് നിവിൻ പോളിയുടെ പ്രതിഫലം . അതേസമയം തുടർച്ചയായ ഹിറ്റുകൾ സമ്മാനിക്കുന്ന നിവിന് ഒരു തമിഴ് ചിത്രത്തിന് ആറ് കോടി രൂപ പ്രതിഫല വാഗ്ദാനം ലഭിച്ചതായി വാർത്തയുണ്ട് . മറ്റൊരു യുവതാരമായ ഫഹദ് ഫസിൽ 80 ലക്ഷവും ജയസൂര്യ 50 ലക്ഷവും പ്രതിഫലം വാങ്ങുന്നു . കുഞ്ചാക്കോ ബോബൻ 90 ലക്ഷം മുതൽ ഒരു കോടി രൂപ വരെയാണ് പ്രതിഫലം വാങ്ങുന്നത് . നടൻ ജയറാമിന് 50 മുതൽ 60 ലക്ഷം രൂപ വരെയാണ് പ്രതിഫലം


അയർലൻഡിനെതിരായ രണ്ടാം ടി20യിൽ ഇന്ത്യയ്ക്ക് കൂറ്റൻ സ്കോർ . ടോസ് നഷ്ടപ്പെട്ട ആദ്യം ബാറ്റ് ചെയ്ത ഇന്ത്യ 20 ഓവറിൽ നാല് വിക്കറ്റ് നഷ്ടത്തിൽ 213 റൺസെടുത്തു . അർദ്ധ സെഞ്ചുറി നേടിയ ലോകേഷ് രാഹുലും സുരേഷ് റെയ്നയുമാണ് ഇന്ത്യയെ മികച്ച സ്കോറിലെത്തിച്ചത് . അവസാന ഓവറുകളിൽ ഹർദിക് പാണ്ഡ്യ നടത്തിയ വെടിക്കെട്ടും ഇന്ത്യയ്ക്ക് തുണയായി . ടോസ് നേടിയ അയർലൻഡ് ഇന്ത്യയെ ബാറ്റിംഗിനയക്കുകയായിരുന്നു . ഒമ്പത് റൺസ് മാത്രമെടുത്ത് കോലി മടങ്ങിയെങ്കിലും രാഹുലും റെയ്നയും ഇന്ത്യയ്ക്ക് അടിത്തറ പാകി . ഇരുവരും രണ്ടാം വിക്കറ്റിൽ 106 റൺസെടുത്തു . 13 - ാം ഓവറിൽ രാഹുൽ 70 റൺസെടുത്തും രോഹിത് റണ്ണൊന്നുമെടുക്കാതെയും കെവിൻ ഒബ്രയാന് വിക്കറ്റ് നൽകി . 18 - ാം ഓവറിലെ ആദ്യ പന്തിൽ റെയ്നയെയും ( 69 ) ഒബ്രയാൻ മടക്കി . എന്നാൽ വാലറ്റത്ത് മനീഷ് പാണ്ഡെയും ഹർദിക് പാണ്ഡ്യയും ചേർന്ന് ഇന്ത്യയെ കൂറ്റൻ സ്കോറിലേക്ക് നയിച്ചു . ചേസ് എറിഞ്ഞ 18 - ാം ഓവറിൽ രണ്ട് സിക്സടക്കം 18 റൺസ് . കെവിൻ ഒബ്രയാൻറെ അവസാന ഓവറിൽ രണ്ട് സിക്സും ഒരു ബൌണ്ടറിയും സഹിതം 21 റൺസും പിറന്നു . പാണ്ഡ്യ ഒമ്പത് പന്തിൽ 32 റൺസും പാണ്ഡെ 20 പന്തിൽ 21 റൺസുമെടുത്ത് പുറത്താവാതെ നിന്നു .


മുൻനിര ഐടി കമ്പനിയായ ടാറ്റ കൺസൾട്ടൻസി സർവീസസിന്റെ ( ടിസിഎസ് ) കഴിഞ്ഞ സാമ്പത്തിക വർഷത്തിന്റെ അവസാന പാദ പ്രവർത്തന ഫലം പുറത്തുവന്നു . 6413 കോടി രൂപയാണ് ഇക്കാലയളവിൽ ലാഭം . മുൻ വർഷം ഇതേ കാലയളവിൽ 3713 കോടി രൂപയായിരുന്നു ലാഭം . അതായത് 72.7 ശതമാനം വർധന . മൊത്ത വരുമാനം 17.5 ശതമാനം ഉയർന്ന് 28449 കോടി രൂപയായി . മുൻ സാമ്പത്തിക വർഷം ഇത് 24200 കോടി രൂപയായിരുന്നു . സാമ്പത്തിക വർഷത്തെ ആകെ ലാഭം 24292 കോടി രൂപയാണ് . 22 . 4 ശതമാനമാണ് ഈ ഇനത്തിലെ വർധന . ടിസിഎസ് കഴിഞ്ഞ സാമ്പത്തിക വർഷത്തിന്റെ മൂന്നാം പാദത്തിൽ 9152 ജീവനക്കാരെ പുതുതായി നിമിച്ചു . ഇതോടെ ആകെ ജീവനക്കാരുടെ എണ്ണം 353843ൽ എത്തിയതായി ടിസിഎസ് സിഇഒയും മാനെജിങ് ഡയറക്ടറുമായ എൻ . ചന്ദ്രശേഖരൻ അറിയിച്ചു .


സംവിധായകൻ എ എൽ വിജയ്മായുള്ള വിവാഹമോചന വാർത്തകൾ പുറത്തുവന്നതിനെ തുടർന്ന് അമലാ പോൾ തമിഴകത്ത് ഒറ്റപ്പെടുന്നുവെന്ന് റിപ്പോർട്ടുകളുണ്ടായിരുന്നു . പല പ്രൊജക്റ്റുകളിൽ നിന്നും അമലയെ ഒഴിവാക്കുന്നുവെന്നും വാർത്തകൾ വന്നു . എന്നാൽ അമലാ പോൾ കന്നഡ സിനിമകളിൽ കൂടുതൽ ശ്രദ്ധിക്കാനുള്ള ഒരുക്കത്തിലാണ് . വേല ഇല്ലാ പട്ടധാരി എന്ന സിനിമയുടെ കന്നഡ റീമേക്കിൽ അമലാ പോളാണ് നായിക . ചിത്രത്തിന്റെ തമിഴ് പതിപ്പിൽ അമലാ പോൾ തന്നെയായിരുന്നു നായിക . നന്ദ കിഷോർ ആണ് കന്നഡ റീമേക്ക് സംവിധാനം ചെയ്യുന്നത് . മനോരഞ്ജൻ ആണ് നായകൻ . വി രാമചന്ദ്രനെ നായകനാക്കി ഒരുക്കുന്ന എസ് കൃഷ്ണ ഒരുക്കുന്ന ഹെബ്ബുലി കന്നഡ ചിത്രത്തിലും അമലാ പോൾ ആണ് നായിക .


ഫേസ്ബുക്ക് തങ്ങളുടെ ഫേസ്ബുക്ക് ഗ്രൂപ്പ് ആപ്പ് അവസാനിപ്പിക്കുന്നു . 2014 ൽ അവതരിപ്പിച്ച ഈ ആപ്പ് സെപ്തംബർ ആദ്യം മുതൽ ലഭിക്കില്ലെന്ന് ഫേസ്ബുക്ക് തങ്ങളുടെ ബ്ലോഗിലൂടെ വ്യക്തമാക്കി . ഈ ആപ്പ് ഉപയോഗിച്ചതിന് നന്ദി എന്ന പേരിലാണ് ഫേസ്ബുക്ക് ഗ്രൂപ്പ് ടീമിൻറെ പേരിലുള്ള പോസ്റ്റിൻറെ തലക്കെട്ട് . ഫോൺ വഴി ഫേസ്ബുക്ക് ഉപയോക്താക്കൾക്ക് തങ്ങളുടെ ഗ്രൂപ്പുകൾ നന്നായി ഉപയോഗിക്കാൻ സാധിച്ചുവെന്നാണ് ഫേസ്ബുക്ക് പറയുന്നത് . കഴിഞ്ഞ ഫേസ്ബുക്ക് സമ്മിറ്റിൽ ഗ്രൂപ്പിന് വേണ്ടി പ്രത്യേക പ്ലാനുകളാണ് ഫേസ്ബുക്ക് അവതരിപ്പിച്ചത് . ഇത് പ്രകാരം ഗ്രൂപ്പ് ഇൻസൈറ്റ് , ഗ്രൂപ്പ് അഡ്മിന് കൂടുതൽ പവറുകൾ എന്നിവ ഫേസ്ബുക്ക് നൽകിയത് . അതിനാൽ തന്നെ ഫേസ്ബുക്ക് ഗ്രൂപ്പ് ആപ്പിൻറെ പ്രസക്തി മെല്ലെ ഇല്ലായാതയതായും . ഗ്രൂപ്പിന് ഫേസ്ബുക്ക് മെയിൻ ആപ്പിൽ തന്നെ പലതും ചെയ്യാനാകുമെന്നാണ് ഫേസ്ബുക്ക് ഗ്രൂപ്പ് ടീം പറയുന്നത് . അതിനാൽ തന്നെ ഫേസ്ബുക്ക് ടീം കൂടുതലായി ഫേസ്ബുക്ക് . കോം , ഫേസ്ബുക്ക് ആപ്പ് എന്നിവയിലാണ് കൂടുതൽ ശ്രദ്ധപതിപ്പിക്കുന്നത് . ഇതോടെ ഫേസ്ബുക്ക് ഗ്രൂപ്പ് ആപ്പ് പിൻവലിക്കാൻ ഫേസ്ബുക്ക് തീരുമാനം എടുക്കുകയായിരുന്നു .


പാക്കിസ്ഥാൻ - ദക്ഷിണാഫ്രിക്ക ബോക്സിംഗ് ഡേ ടെസ്റ്റിൽ പിറന്നത് നാണക്കേടിൻറെ അപൂർവ റെക്കോർഡ് . ദക്ഷിണാഫ്രിക്കൻ നായകൻ ഫാഫ് ഡുപ്ലസിയും പാക് നായകൻ സർഫ്രാസ് അഹമ്മദും രണ്ടിന്നിംഗ്സിലും പൂജ്യത്തിന് പുറത്തായി . ടെസ്റ്റ് ക്രിക്കറ്റ് ചരിത്രത്തിൽ ആദ്യമായാണ് നായകൻമാർ രണ്ട് ഇന്നിംഗ്സിലും പൂജ്യത്തിന് പുറത്താകുന്നത് . ആദ്യ ഇന്നിംഗ്സിൽ നാല് പന്ത് നേരിട്ട് ഒളിവിയറിന് സർഫ്രാസ് വിക്കറ്റ് സമ്മാനിച്ചു . രണ്ടാം ഇന്നിംഗ്സിൽ രണ്ട് പന്ത് നേരിട്ട താരത്തെ റബാഡ മടക്കി . ആദ്യ ഇന്നിംഗ്സിൽ ഷഹീൻ അഫ്രിദിയുടെ പന്തിൽ ഗോൾഡൺ ഡക്കായാണ് ഡുപ്ലസി പുറത്തായത് . രണ്ടാം ഇന്നിംഗ്സിൽ ആറ് പന്ത് നേരിട്ടെങ്കിലും ഷഹീൻ അഫ്രിദി തന്നെ താരത്തെ പറഞ്ഞയച്ചു . മത്സരത്തിൽ ദക്ഷിണാഫ്രിക്ക ആറ് വിക്കറ്റിന് വിജയിച്ചു .


ചൈനീസ് കമ്പനിയായ ഷവോമി " ദിവാലി വിത്ത് മി സെയിലു ' മായി രംഗത്ത് . ഷവോമിയുടെ ഔദ്യോഗിക ഓൺലൈൻ സ്റ്റോറായ മി ഡോട്ട് കോമിൽ സെപ്റ്റംബർ 27 , രാവിലെ 10 മണി മുതൽ സെപ്റ്റംബർ 29 വരെയാണ് വൻ വിലക്കുറവിൽ ഫോണുകൾ ലഭിക്കുക . ഷവോമിയുടെ വിപണിയിലെ പ്രിയങ്കരമായ റെഡ്മി നോട്ട് 4 , റെഡ്മി 4 , റെഡ്മി 4 എ , മി മാക്സ് 2 തുടങ്ങിയവ ഓഫറിൽ ലഭ്യമാകും . ഷവോമിയുടെ ഏറ്റവും പുതിയ സ്മാർട്ട്ഫോൺ ഷവോമി മി എ1 ഉം ഇക്കൂട്ടത്തിലുണ്ട് . കൂടാതെ പവർ ബാങ്ക് , സ്പീക്കർ , ഫോൺ കവർ എന്നിവയ്ക്ക് എല്ലാം ഓഫറുകൾ ലഭിക്കും . പ്രധാന ഓഫറുകൾ നോക്കുകയാണെങ്കിൽ , ഷവോമിയുടെ റെഡ്മി നോട്ട് 4,3 ജിബി മോഡൽ ആയിരം രൂപ ഇളവിൽ സ്വന്തമാക്കാം . 9 , 999 രൂപയാണ് ഇതിന്റെ ഓഫർ വില . ഈ ഫോണിൻറെ യഥാർത്ഥ വില 10,999 രൂപയാണ് . 12 , 999 രൂപ വിലയുള്ള 4 ജിബി റാം വേരിയന്റ് 10,999 രൂപയ്ക്ക് ലഭിക്കും . കഴിഞ്ഞവർഷം ആഗസ്റ്റിലാണ് ഷവോമി നോട്ട് 4 അവതരിപ്പിച്ചത് . 5 . 5 ഇഞ്ച് ഫുൾ എച്ച് . ഡി ( 1080 X 1920 ) ഡിസ്പ്ലേയോടെ വരുന്ന ഫോണിന് കരുത്ത് പകരുന്നത് 2 ജിഗാഹെട്സ് ഒക്ടാ - കോർ സ്നാപ്ഡ്രാഗൺ 625 പ്രോസസർ ആണ് . ഇത് 4 ജിബി / 3ജിബി റാമുമായി പെയർ ചെയ്തിരിക്കുന്നു . 64 ജിബി ഇന്റേണൽ സ്റ്റോറേജ് മൈക്രോ എസ്ഡി കാർഡ് വഴി 128 ഇബി വരെ വർധിപ്പിക്കാം . 13 മെഗാപിക്സലിന്റെ പ്രധാനക്യാമറയും 5 മെഗാപിക്സലിന്റെ മുൻക്യാമറയും ഫോണിൽ ഉൾപ്പെടുത്തിയിട്ടുണ്ട് . പേടിഎം വഴി വാങ്ങുകയാണെങ്കിൽ 400 രൂപ ക്യാഷ് ബാക്കും ലഭിക്കും . റെഡ്മി 4 ന് 1500 രൂപ വരെ ഇളവ് ഷവോമി പ്രഖ്യാപിച്ചിട്ടുണ്ട് . ഈ ഫോണിന്റെ മൂന്ന് വേരിയന്റുകൾക്കും ഈ ഒഅർ ലഭിക്കും . 6 , 999 രൂപയിലാണ് റെഡ്മി 4 ന്റെ ഇന്ത്യയിലെ വില ആരംഭിക്കുന്നത് . നവംബറിൽ അവതരിപ്പിച്ച റെഡ്മി 4,5 ഇഞ്ച് എച്ച്ഡി ( 720x1280 ) ഡിസ്പ്ലേയോടെയാണ് വരുന്നത് . 1 . 4 ജിഗാഹെട്സ് ഒക്ടാ - കോർ സ്നാപ്ഡ്രാഗൺ 435 പ്രോസസർ ആണ് ഫോണിന് കരുത്ത് പകരുന്നത് . 3 ജിബിയാണ് റാം . 32 ജിബി ഇന്റേണൽ സ്റ്റോറേജ് മൈക്രോ എസ്ഡി കാർഡ് വഴി 128 ഇബി വരെ വർധിപ്പിക്കാം . 13 മെഗാപിക്സലിന്റെ പ്രധാനക്യാമറയും 5 മെഗാപിക്സലിന്റെ മുൻക്യാമറയും ഫോണിൽ ഉൾപ്പെടുത്തിയിട്ടുണ്ട് . ആൻഡ്രോയ്ഡ് 6.0.1 ൽ പ്രവർത്തിക്കുന്ന ഫോണിന് നീക്കം ചെയ്യാവുന്ന 4000 എംഎഎച്ച് ബാറ്ററിയും കരുത്താകുന്നു . അപകടത്തിൽ അല്ലെങ്കിൽ വെള്ളത്തിൽ വീണുണ്ടാകുന്ന നാശനഷ്ടങ്ങളിൽ നിന്ന് മി ഫോണുകൾക്ക് സംരക്ഷണം നൽകുന്ന മി പ്രൊട്ടക്റ്റിന് 100 രൂപ ഇളവ് ഷവോമി നൽകുന്നുണ്ട് . കൂടാതെ മി ഫോൺ കേയ്സുകൾക്കും കവറുകൾക്കും 100 രൂപ ഇളവുണ്ട് . മി ഹെഡ്ഫോൺസ് കംഫറ്റ് വൈറ്റ് ഹെഡ്ഫോണുകൾക്ക് ഷവോമി 300 രൂപ ഇളവ് നൽകുന്നു . ഇതിന്റെ യഥാർത്ഥ വില 2,999 രൂപയാണ് . 599 രൂപയുടെ മി ഇൻ - ഈയർ ഹെഡ്ഫോൺസ് ബേസിക് മാറ്റെ 499 രൂപയ്ക്കും ലഭിക്കും . മി ബ്ലൂടൂത്ത് സ്പീക്കർ ബേസിക് 2 വും " ദിവാലി വിത്ത് മി സെയിൽ " കാലയളവിൽ വിലക്കിഴിവിൽ സ്വന്തമാക്കം . ഷവോമിയുടെ 20000 എംഎഎച്ച് മി പവർ ബാങ്ക് 2 വൈറ്റ് 400 രൂപ ഇളവിൽ 1,799 രൂപയ്ക്ക് വാങ്ങാം . ഇതിന്റെ യഥാർത്ഥ വില 2,199 രൂപയാണ് . 10000 എംഎഎച്ച് മി പവർ ബാങ്ക് 2 ബ്ലാക്ക് 300 രൂപ കിഴിവിൽ 899 രൂപയ്ക്കും ലഭിക്കും . മി വൈ - ഫൈ റിപ്പീറ്റർ 2 വൈറ്റിനും മി റൌട്ടർ 3C വൈറ്റിനും ആകർഷകമായ ഡിസ്കൌണ്ട് ലഭിക്കും . മി എയർ പ്യൂരിഫയർ 2 8,499 രൂപയ്ക്ക് ലഭ്യമാകും . ഇതിന്റെ യഥാർത്ഥ വില 9999 രൂപയാണ് . 12498 രൂപ വിലവരുന്ന മി എയർ പ്യൂരിഫയർ ബൻഡിൽ 9,998 രൂപയ്ക്കും ലഭിക്കും . കൂടാതെ സെയ്ൽ നടക്കുന്ന എല്ലാ ദിവസവും രാവിലെ 10 മണിക്ക് മി കൂപ്പണുകൾ ലഭിക്കും . 11 മണി മുതൽ 5 മണിവരെ കമ്പനി ഒരു രൂപ ഫ്ലാഷ് സെയിലും , ഉച്ചയ്ക്ക് 2 മണി മുതൽ വൈകുന്നേരം 6 വരെ ആപ്പ് ഉപയോക്താക്കൾക്കായി ' ബിഡ് ടു വിൻ ' മത്സരവും 4 മണിക്ക് ഫാസ്റ്റസ്റ്റ് ഫിംഗർ ഫസ്റ്റ് മത്സരവും കമ്പനി ഒരുക്കിയിട്ടുണ്ട് .


സൂപ്പർതാരം ജാമി വാർഡി ഇല്ലാതെ ഇറങ്ങിയ പോരാട്ടത്തിൽ ലെസ്റ്റർ എതിരില്ലാത്ത നാല് ഗോളുകൾക്ക് സ്വാൻസി സിറ്റിയെ തോൽപിച്ചു . ലിയനാർഡോയുടെ ഇരട്ടഗോളുകളുടെ മികവിലാണ് ലെസ്റ്ററിന്റെ ജയം . റിയാദ് മഹ്റെസും മാർക് ആൽബ്രിംഗ്ടണുമാണ് ലെസ്റ്ററിന്റെ ഗോൾപട്ടിക പൂർത്തിയാക്കിയത് . വിജയത്തോടെ ലീഗിൽ ഒന്നാം സ്ഥാനത്ത് തുടരുന്ന ലെസ്റ്ററിന് എട്ട് പോയിന്റിന്റെ ലീഡായി . ലെസ്റ്ററിന് 76ഉം രണ്ടാം സ്ഥാനത്തുള്ള ടോട്ടനത്തിന് 68 പോയിന്റുമാണുള്ളത് . 64 പോയിൻറുള്ള മാഞ്ചസ്റ്റർ സിറ്റിയാണ് മൂന്നാമത് . അഞ്ച് പോയിന്റുകൂടി നേടിയാൽ ലെസ്റ്ററിന് കിരീടം സ്വന്തമാക്കാം . മറ്റൊരു മത്സരത്തിൽ ആഴ്സനലും സണ്ടർലാൻഡും ഗോൾരഹിത സമനിലയിൽ പിരിഞ്ഞു .


നൈക്കിയുടെ പങ്കാളിത്തത്തോടെയുള്ള ആപ്പിൾ വാച്ച് നൈക്കി പ്ലസ് എഡിഷൻ സ്മാർട്ട്വാച്ചുകൾ ഇന്ത്യയിൽ ഒക്ടോബർ 28ന് ഇറങ്ങും . ഒക്ടോബർ 7 ന് ഐഫോൺ 7 , ഐഫോൺ 7 പ്ലസ് മോഡലുകൾക്കൊപ്പം , ആപ്പിൾ വാച്ച് സീരിസ് 2 വിനെയും ആപ്പിൾ ഇന്ത്യയിൽ അവതരിപ്പിച്ചിരുന്നു . 38 എംഎം , 42 എംഎം കെയ്സ് അളവുകളിലാണ് ആപ്പിൾ വാച്ച് നൈക്കി പ്ലസ് എഡിഷനുകളെ ആപ്പിൾ അവതരിപ്പിക്കുക . 38 എംഎം മോഡലിന് 32900 രൂപയും , 42 എംഎമ്മിന് 34900 രൂപ നിരക്കിലാണ് നൈക്കി പ്ലസ് വാച്ചുകളുടെ വില . ആപ്പിൾ സ്റ്റോറുകൾക്ക് പുറമെ , നൈക്കിയുടെ ഔദ്യോഗിക വെബ്സൈറ്റിലും , നൈക്കി സ്റ്റോറുകളിലും ആപ്പിൾ വാച്ച് നൈക്കി പ്ലസ് എഡിഷനുകൾ ലഭ്യമാകും . കായിക താരങ്ങളെ പ്രത്യേകിച്ചും അതിവേഗ ഇനക്കാരെ ലക്ഷ്യം വെച്ചുള്ള ആപ്പിൾ വാച്ച് നൈക്കി പ്ലസ് എഡിഷനിൽ വേഗം അളക്കാനായി ബിൽട്ട് ഇൻ ജിപിഎസാണ് ഒരുക്കിയിരിക്കുന്നത് . കൂടാതെ , നൈക്കി പ്ലസ് റൺ ക്ലബ് ആപ്പും സ്മാർട്ട്വാച്ച് എഡിഷനിൽ ആപ്പിൾ നൽകിയിട്ടുണ്ട് . 50 മീറ്റർ ആഴത്തിലുള്ള വെള്ളം വരെ പ്രതിരോധിക്കാൻ നൈക്കി പ്ലസ് എഡിഷൻ സ്മാർട്ട്വാച്ചുകൾക്ക് സാധിക്കുമെന്ന് ആപ്പിൾ അവകാശപ്പെടുന്നുണ്ട് . സ്പേസ് ഗ്രേ അലൂമിനിയം , സിൽവർ അലൂമിനിയം , കെയ്സുകളിലാണ് ആപ്പിൾ വാച്ച് നൈക്കി പ്ലസ് എഡിഷനുകൾ ലഭ്യമാവുക . സെപ്തംബർ 2 ന് നടന്ന പ്രഖ്യാപന ചടങ്ങിൽ ഐഫോൺ 7 , ഐഫോൺ 7 പ്ലസ് മോഡലുകൾക്കൊപ്പം നൈക്കി പ്ലസ് എഡിഷനെയും സ്മാർട്ട് വാച്ച് നിരയിൽ ആപ്പിൾ അവതരിപ്പിച്ചിരുന്നു .


വീണ്ടും ഒരു സ്പോർട്സ് ജീവചരിത്ര സിനിമ കൂടി അണിറയിൽ ഒരുങ്ങുന്നു . ഇന്ത്യൻ ഫുട്ബോൾ ചരിത്രമാണ് സിനിമയായി ഒരുക്കുന്നത് . ഇന്ത്യൻ ഫുട്ബോൾ ടീമിന്റെ പരിശീലകനായിരുന്ന സയ്ദ് അബ്ദുൾ റഹിമിന്റെ ജീവിതമാണ് സിനിമ പറയുന്നത് . സയദ് അബ്ദുൾ റഹിമായി അജയ് ദേവ്ഗൺ ആണ് അഭിനയിക്കുക . ഇന്ത്യൻ ടീമിന്റെ പരിശീലകനായി 1950 മുതൽ 1963 വരെ സേവനമനുഷ്ഠിച്ചിട്ടുണ്ട് സയ്ദ് അബ്ദുൾ റഹിം . 1962ൽ ഇന്ത്യ ഏഷ്യൻ ഗെയിംസിൽ സ്വർണം നേടിയപ്പോഴും 1956ൽ മെൽബൺ ഒളിമ്പിക്സിൽ സെമിഫൈനലിൽ എത്തിയപ്പോഴും സയ്ദ് അബ്ദുൾ റഹിം ആയിരുന്നു പരിശീലകൻ . അമ്പത്തിനാലാം വയസ്സിൽ ക്യാൻസർ വന്ന് മരിക്കുകയായിരുന്നു . സയ്ദ് അബ്ദുൾ റഹിമിന്റെ ജീവിതം പറയുന്ന സിനിമ സംവിധാനം ചെയ്യുന്നത് അമിത് ശർമ്മയാണ് .


സ്വന്തം ബ്രാൻഡുമായി മുൻ ക്രിക്കറ്റ് താരം എസ് ശ്രീശാന്ത് എത്തുന്നു . സ്വന്തം ബ്രാൻഡിൽ ഉൽപ്പന്നങ്ങൾ ഉടൻ വിപണിയിലെത്തിക്കുമെന്ന് ശ്രീശാന്ത് ഫേസ്ബുക്കിൽ വിശദമാക്കി . പ്രമുഖ വിദേശവസ്ത്ര വ്യാപാര കമ്പനിയുമായി സഹകരിച്ചാണ് പുതിയ സംരംഭം . എസ് 36 എന്നപേരിൽ സ്പോർട്സ് ഷോപ്പും മ്യൂസിക് ബാൻഡും നിലവിലുണ്ടെങ്കിലും വസ്ത്രവ്യാപാരമേഖലയിലേക്കുള്ള റണ്ണപ്പിൽ അതേപേര് ഉപയോഗിക്കുമോയെന്ന കാര്യം ഇനിയും പ്രഖ്യാപിച്ചിട്ടില്ല . പുതിയ ബ്രാൻഡുമായി ഉടനെത്തും , കാത്തിരിക്കൂ എന്നാണ് ശ്രീശാന്ത് ഫെയ്സ്ബുക്കിലൂടെ കുറിച്ചത് . ജീൻസ് , ടീ ഷർട്ട് തുടങ്ങിയ ഉൽപ്പന്നങ്ങൾ ആകും വിപണനം ചെയ്യുക . ഓൺലൈനിലും എക്സ്ക്ലൂസീവ് ഷോറിമിലും പുതിയ ബ്രാൻഡ് പ്രതീക്ഷിക്കാമെന്നാണ് സൂചന . കൊച്ചിയിലും ബെംഗളൂരുവിലും എക്സ്ക്ലൂസീവ് ഷോറൂമുകൾ ഉണ്ടാകുമെന്നും സൂചനയുണ്ട് . പുതിയ ബ്രാൻഡ് അവതരിപ്പിക്കുന്നതിന്റെ ഭാഗമായി പരസ്യ ചിത്രീകരണത്തിന്റെയും പ്രൊമേഷണൽ വീഡിയോസിന്റെയും ചിത്രീകരണത്തിന്റെ തിരിക്കിലാണ് ശ്രീശാന്തിപ്പോൾ . ഓണത്തിനുമുമ്പ് പുതിയ ബ്രാൻഡിന്റെ ഓപ്പണിങ് ഉണ്ടാകുമെന്നാണ് റിപ്പോർട്ട് .


തങ്ങൾക്ക് വിലക്കേർപ്പെടുത്തിയ കോഫീഷോപ്പ് ശൃംഖലയ്ക്ക് തിരിച്ചടി നൽകി പോൺ സൈറ്റായ യൂപോൺ . പ്രമുഖ കോഫീഷോപ്പ് ശൃംഖലയായ സ്റ്റാർബക്സാണ് അശ്ലീല സൈറ്റുകളെ തങ്ങളുടെ ഫ്രീ വൈഫൈയിൽ നിന്നും ഒഴിവാക്കിയത് . ഇതിനെതിരെയാണ് യുപോൺ എന്ന സൈറ്റ് എതിർ നടപടി എടുത്തത് . തങ്ങൾക്ക് വിലക്കി ഏർപ്പെടുത്തി അങ്ങനെ സ്റ്റാർബക്സ് നല്ല പിള്ള ചമയേണ്ടെന്ന് പറഞ്ഞ് പ്രതികാര നടപടിയാണ് യുപോൺ സ്വീകരിച്ചിരിക്കുന്നത് . യുപോൺ തങ്ങളുടെ ഓഫീസുകളിൽ സ്റ്റാർബക്സിൻറെ ഉത്പന്നങ്ങൾക്ക് സമ്പൂർണ വിലക്ക് ഏർപ്പെടുത്തി . പുതുവത്സര ദിനം മുതൽ തങ്ങളുടെ എല്ലാ ഓഫീസുകളിലും സ്റ്റാർബക്സിൻറെ ഉത്പന്നങ്ങൾക്കു വിലക്കേർപ്പെടുത്താനാണ് യുപോണിൻറെ തീരുമാനം . കമ്പനി വൈസ് പ്രസിഡൻറ് ചാൾസ് ഹ്യൂഗ്സ് ഇക്കാര്യം ഒരു മെമ്മോയിലൂടെ തൊഴിലാളികളെ അറിയിച്ചു കഴിഞ്ഞു . സ്റ്റാർബക്സിൻറെ സ്റ്റോറുകളിലിരുന്ന് അശ്ലീല വിഡിയോകൾ കാണുന്നതിനു വിലക്കുണ്ടെങ്കിലും സൌജന്യ വൈഫൈയിൽ ഇത്തരത്തിലുള്ള പ്രത്യേക വിലക്കുണ്ടായിരുന്നില്ല . പൊതുഇടങ്ങൾ ഏവർക്കും ഒരുപോലെ സ്വീകാര്യമാക്കുന്നതിനു അശ്ലീല കണ്ടൻറ് തങ്ങളുടെ സറ്റോറുകളിലിരുന്നു കാണുന്നില്ലെന്നു ഉറപ്പുവരുത്താനുള്ള പരിഹാരം കണ്ടെത്തിയിട്ടുണ്ടെന്നും പുതുവർഷം മുതൽ ഇതു യുഎസിൽ നടപ്പിൽ വരുമെന്നും സ്റ്റാർബക്സ് വക്താവ് അറിയിച്ചിരുന്നു .


നടി ഗായത്രി അരുൺ ആത്മഹത്യക്ക് ശ്രമിച്ചുവെന്ന് അടുത്തിടെ വ്യാജ വാർത്തകൾ പ്രചരിച്ചിരുന്നു . ആ വാർത്തകളോട് രൂക്ഷമായി പ്രതികരിച്ച് ഗായത്രി അരുൺ രംഗത്തെത്തി . ഗായത്രി അരുണിന്റെ വാക്കുകൾ കുറച്ചുനാൾ മുമ്പ് എന്റെ ഒരു സുഹൃത്ത് എന്നെ വിളിച്ച് ചോദിച്ചു , നീ ജീവനോടെ ഉണ്ടല്ലോ എന്ന് . ഞാൻ തമാശയായി പറഞ്ഞു ഞാനിപ്പോഴും ജീവനോട് ഉണ്ട് . അപ്പോഴാണ് അവൾ കാര്യം പറഞ്ഞത് . ഞാൻ ആത്മഹത്യ ചെയ്തുവെന്ന് ഒരു വാർത്ത വാട്സ് ആപിൽ പ്രചരിക്കുന്നുണ്ട് എന്ന് . പക്ഷേ ഞങ്ങൾ രണ്ടുപേരും അത് തമാശയായിട്ടാണ് എടുത്തത് . അതിന്റെ ഇടയ്ക്ക് എന്റെ ഭർത്താവിനോട് പലരും ഇത് പറഞ്ഞു . ഇങ്ങനെ ഒരു വാട്സ് ആപ് മെസേജ് വന്നുവെന്നൊക്കെ . പക്ഷേ അതിനൊക്കെ ഞങ്ങൾ തമാശയായിട്ടാണ് എടുത്തത് . രണ്ടാഴ്ചയ്ക്കു മുമ്പ് മറ്റൊരു ഫ്രണ്ട് വിളിച്ചു . വളരെ ടെൻഷനായിട്ടാണ് വിളിച്ചത് . ഇങ്ങനെയൊരു വാർത്തയറിഞ്ഞ് പലരെയും വിളിച്ചു , അവരെയൊന്നും വിളിച്ചിട്ട് എടുത്തിട്ടില്ല . അതുകൊണ്ടാണ് എന്നെ വിളിച്ചത് . ഞാൻ ഹലോ പറഞ്ഞപ്പോൾ ശരി കേട്ടോ ഞാൻ പിന്നെ വിളിക്കാം എന്നു പറഞ്ഞു . എന്തുപറ്റിയെന്ന് കുറെ പ്രാവശ്യം ചോദിച്ചപ്പോഴാണ് കാര്യം പറഞ്ഞത് . ഇങ്ങനെ ഒരു ന്യൂസ് കേട്ടു എന്ന് . അപ്പോഴും ഞാൻ തമാശയ്ക്ക് പറഞ്ഞു , നിങ്ങളൊക്കെ ഉണ്ടല്ലോ അന്വേഷിക്കാൻ എന്ന് . ഞാൻ അന്നും പറയുമായിരുന്നു ഇങ്ങനെ ന്യൂസ് ഉണ്ടാക്കുന്നവരെ സമ്മതിക്കണം എന്ന് . കഴിഞ്ഞ ഒരാഴ്ച പലരും ഇങ്ങനെ വിളിക്കുന്നുണ്ട് . ഇത് ക്രിയേറ്റ് ചെയ്യുന്നവരോട് ഒന്നും പറയാനില്ല . കാരണം പലരെയും സാമൂഹ്യമാധ്യമങ്ങളിൽ കൊന്നിട്ടുണ്ട് . അതിൽ ഒരാളാകാൻ സാധിച്ചു . മാനസിക സ്ഥിരതയുള്ളവരാരും അങ്ങനെ ചെയ്യില്ല . മാനസിക സ്ഥിരതയുള്ള ആർക്കും ഒരാൾ മരിച്ചുവെന്ന് പറയാൻ പറ്റില്ല - ഗായത്രി അരുൺ പറയുന്നു .


റഷ്യയിലേക്ക് പറക്കും മുൻപ് അർജന്റീനയ്ക്ക് ഒരു സൌഹൃദ മത്സരം കൂടി . ലാറ്റിൻ അമേരിക്കയിൽ നിന്നുള്ള നിക്കരാഗ്വെയാണ് അർജന്റീനയുടെ എതിരാളി . നിക്കരാഗ്വെയ്ക്കെതിരേ വിജയിച്ച് ആത്മവിശ്വാസത്തെ റഷ്യയിലേക്ക് പറക്കാനാണ് നീലപ്പടയുടെ പദ്ധതി . ബൊക്ക ജൂനിയേഴ്സിന്റെ ഹോം ഗ്രൌണ്ടിൽ മേയ് 29നാണ് മത്സരം . മേയ് 26ന് ചാംപ്യൻസ് ലീഗ് മത്സരങ്ങൾ അവസാനിക്കുന്നതോടെ യൂറോപ്പിൽ നിന്നുള്ള താരങ്ങളേയും ടീമിൽ ഉൾപ്പെടുത്താം . അടുത്ത നടന്ന സൌഹൃദ മത്സരങ്ങളിൽ അർജന്റീന നിരാശയായിരുന്നു ഫലം . നൈജീരിയയോട് 4 - 2ന് തോറ്റ ടീം ഇറ്റലിയോട് 2 - 0ത്തിന് വിജയിച്ചിരുന്നു . എന്നാൽ സ്പെയ്നിനോട് 6 - 1ന് തകർന്നടിഞ്ഞു . എങ്കിലും റഷ്യയിൽ മികച്ച പ്രകടനം പുറത്തെടുക്കാൻ സാധിക്കുമെന്നാണ് ടീം മാനേജ്മെന്റിന്റെ പ്രതീക്ഷ . ഡീഗോ മറഡോണ , മരിയോ കെംപസ് എന്നിവരെപ്പോലെ മെസിക്ക് ലോകകപ്പ് നേടാനുള്ള അവസാന അവസരം കൂടിയാണിത് .


പാലക്കാട് ജില്ലയിൽ ചൂട് 37 ഡിഗ്രിയിലെത്തി . തുടർച്ചയായ മഴക്കുറവാണ് ചൂട് കൂടാൻ കാരണം . ചൂട് ഇത്തവണ നേരത്തെ റെക്കോർഡ് ഭേദിക്കുമെന്നാണ് ഇത് നൽകുന്ന സൂചന . സാധാരണ വേനലാരംഭിക്കുന്ന മാർച്ച് ഏപ്രീൽ മാസങ്ങളിലാണ് മുണ്ടൂർ ഐആർടിസിയിലെ കലാവസ്ഥാ നിരീക്ഷണ കേന്ദ്രത്തിൽ ചൂട് 35 രേഖപ്പെടുത്തന്നത് . എന്നാൽ ഇത്തവണ മാസങ്ങൾക്ക് മുൻപേ 35 ഉം മുപ്പത്താറും പിന്നിട്ടു . കഴിഞ്ഞ രണ്ട് ദിവസങ്ങളായി 37 ഡിഗ്രി സെൽഷ്യസാണ് പാലക്കാട്ടെ താപനില . മഞ്ഞുകാലം തുടങ്ങുമ്പോൾ അടുത്ത രണ്ട് മാസങ്ങളിൽ ചൂട് കുറയുമെന്നാണ് വിദഗ്ധരുടെ പ്രതീക്ഷ . പക്ഷേ കഴിഞ്ഞ തവണത്തേക്കാൾ ചൂട് കൂടുമെന്നും വേനലിന് ദൈർഘ്യം കൂടുതലായിരിക്കുമെന്നാണ് മുന്നറിയിപ്പ് . കാലവർഷവും തുലാവർഷവും ചതിച്ചതാണ് ചൂട് നേരത്തെ കൂടാൻ കാരണം . കൊടും ചൂടേറ്റ് ജലസ്രോതസ്സുകളും ഭൂമിക്കടിയിലെ നീരൊഴു്ക്കും വറ്റുന്നതോടെ കടുത്ത ദുരന്തമാണ് ഇനി വരാനിരിക്കുന്നത് .


വിപണി കാത്തിരിക്കുന്ന ഐ ഫോൺ 8 ഇനി മുഖം നോക്കാതെ പ്രവർത്തിക്കില്ല . ഒരു നോട്ടം മതി ഫോൺ നിശബ് ദമാകാൻ . ഉടമയുടെ മുഖം തിരിച്ചറിഞ്ഞ് പ്രവർത്തിക്കുന്ന 3ഡി സെൻസർ സംവിധാനവുമായി ആപ്പിൾ ഐ ഫോൺ 8 വരുന്നതായി റി പ്പോർട്ടുകൾ . സെൻസർ വഴി മുഖം തിരിച്ചറിയുന്നതോടെ ഫോൺ യാന്ത്രികമായി അൺലോക്ക് ആകുന്നത് ഉൾപ്പെടെയുള്ള സംവിധാനങ്ങളാണ് ഫോണിൽ വരുന്നതെന്നാണ് വിവരം . ഒട്ടേറെ പ്രവർത്തനങ്ങൾക്ക് ഉപ യോഗിക്കാവുന്നതാണ് പുതിയ സെൻസർ എന്നാണ് അഭ്യൂഹങ്ങൾ പരക്കുന്നത് . ഫോണിലേക്ക് നോക്കുന്നതോടെ നോട്ടിഫിക്കേഷൻ നിശബ് ദമാകുന്നത് ഉൾപ്പെടെയുള്ള സൌകര്യങ്ങൾ പുതിയ ഫോണിൽ വരുന്നു . ഐ ഫോൺ ഒാപ്പറേറ്റിങ് സിസ് റ്റം വികസിപ്പിച്ച ഗുൾഹെർമ് റെമ്പോ തന്നെയാണ് ഹോംപോഡ് ഫേംവെയറിൽ ഒളിപ്പിച്ചുവെക്കുന്ന പുതിയ കോഡ് കണ്ടെത്തിയതും ഇതുവഴി യാന്ത്രികമായി നോട്ടി ഫിക്കേഷൻ നിശബ് ദമാക്കുന്നതും വികസിപ്പിച്ചതും . ഐ ഫോൺ 8 രണ്ട് മുൻവശത്തെ കാമറകളും ഇൻഫ്രാറെഡ് സെൻസറോട് കൂടി മുഖം തിരിച്ചറിയാൻ കഴിയുന്ന സാങ്കേതിക വിദ്യയും ഉള്ളതാണെന്നാണ് ടെക്ക് മേഖലയിൽ പരക്കുന്ന അഭ്യൂഹങ്ങൾ . മുഖം തിരിച്ചറിയാനുള്ള 3ഡി സെൻസർ വരുന്നതോടെ ഫോൺ പ്രത്യേകം പാസ്വേഡിലോ ഫിംഗർ പ്രിൻറ് സ്കാനറിലോ സുരക്ഷിതമാക്കേണ്ടിവരില്ല


കഷ്ടപ്പാടിൽ വലയുന്ന കുടുംബത്തിന് സഹായമപേക്ഷിച്ച് നടൻ ഷാജു ശ്രീധർ . പുതുപ്പരിയാരം തെക്കേപ്പറമ്പിൽ സന്തോഷിനാണ് സഹായം ആവശ്യം . പ്രമേഹം മൂർച്ഛിച്ചതിനാൽ കാലു പഴുത്ത് നടക്കാൻ പോലും സാധിക്കാത്ത വിധത്തിലാണ് സന്തോഷ് . ഈ കഴിഞ്ഞ ദിവസം കനത്ത മഴയിൽ സന്തോഷിൻറെ വീടിൻറെ മേൽക്കൂര തകർന്നുവീണിരുന്നു . വീട് തകർന്നത് കുടുംബത്തിന് മറ്റൊരു ദുരന്തം കൂടിയായി മാറി . മകൾ ഗോപികയും മകനും പിന്നെ സഹോദരിയുമാണ് ഈ വീട്ടിൽ താമസിച്ചിരുന്നത് . മകൾ പത്തിൽ പഠിക്കു്ന്നു , മകനാകട്ടെ എട്ടിലും . ഭാര്യയില്ല . കുടുംബത്തിൻറെ ഉത്തരവാദിത്തം ഏറ്റെടുക്കാൻ പോലും കഴിയാത്ത നിസ്സാഹായ അവസ്ഥയിലാണ് സന്തോഷ് . സഹോദരി ജോലിക്ക് പോയാൽ വീട്ടിൽ കഞ്ഞിവെക്കാം . മകൾ സ്കൂളിൽ നിന്ന് അച്ഛന് ചോറു നൽകാനായി വീട്ടിലേക്കെത്തണം . ജീവിതം അത്രമേൽ ദുരന്തമാണിവർക്ക് . വീട് തകർന്നതോട് കൂടി ഇനി എങ്ങനെ ജീവിതം മുന്നോട്ട് കൊണ്ടുപോകുമെന്നത് ഇവരുടെ മുന്നിലെ ചോദ്യമാണ് . തകർന്ന വീടിൻറെ ചായ്പ്പിലാണ് കുടംബം താമസിക്കുന്നത് . വെള്ളം കെട്ടിക്കിടക്കുന്ന , വൃത്തിഹീനമായ ഈ ചായ്പ്പിൽ നിന്ന് വേണം സന്തോഷിന് തൻറെ രോഗം ബാധിച്ച് കാലുകളുമായി ജീവതത്തോട് മല്ലിടേണ്ടത് . ഗോപിക പഠിക്കുന്ന സ്കൂളിലെ ടീച്ചറാണ് ഈ കുടുംബത്തെക്കുറിച്ച് ഷാജുവിനോട് പറയുന്നത് . വീടുകൂടി തകർന്നതോട് കൂടി സ്കൂളിൽ നിന്ന് ലഭിച്ചിരുന്ന സഹായം മാത്രം പോര മുന്നോട്ടുള്ള ജീവിതത്തിന് . ഫെയ്സ്ബുക്ക് ലൈവിലൂടെ ഷാജു ഈ കുടുംബത്തിന് സഹായം അഭ്യർത്ഥിക്കുകയും ചെയ്തു .


ആദ്യഭാഗം പുറത്തെത്തിയ 2013ൽ വിവാദങ്ങൾ ക്ഷണിച്ചുവരുത്തിയ ചിത്രമായിരുന്നു കമൽഹാസൻ രചനയും സംവിധാനവും നിർവ്വഹിച്ച് പ്രധാന കഥാപാത്രത്തെ അവതരിപ്പിച്ച വിശ്വരൂപം . തമിഴ്നാട്ടിൽ ആദ്യദിനങ്ങളിൽ ചിത്രം പ്രദർശിപ്പിക്കാനാകാത്ത സാഹചര്യമുണ്ടായിരുന്നു . ചിത്രത്തിന് രണ്ടാംഭാഗമുണ്ടെന്ന് കമൽ അന്നേ അറിയിച്ചെങ്കിലും പുറത്തെത്തുന്നത് ഏറെ വൈകി . ഇപ്പോഴിതാ അഞ്ച് വർഷങ്ങൾക്ക് ശേഷം വിശ്വരൂപം 2ൻറെ ഒഫിഷ്യൽ ട്രെയ്ലർ വീഡിയോ പുറത്തെത്തിയിരിക്കുന്നു . ഒന്നാംഭാഗം പോലെയോ അതിന് മേലെയോ ആക്ഷന് പ്രാധാന്യമുള്ള സിനിമയായിരിക്കും ഇതെന്നാണ് ട്രെയ്ലർ നൽകുന്ന സൂചന . ഓഗസ്റ്റ് 10ന് തീയേറ്ററുകളിലെത്തുന്ന ചിത്രത്തിൻറെ രചനയും സംവിധാനവും കമൽഹാസനാണ് . എസ് . ചന്ദ്രഹാസനും കമൽഹാസനും ചേർന്നാണ് നിർമ്മാണം . ജിബ്രാൻ സംഗീതം . പണ്ഡിറ്റ് ബിർജു മഹാരാജും കമലും ചേർന്നാണ് നൃത്തസംവിധാനം . ഷാംദത്തും സനു ജോൺ വർഗീസും ചേർന്ന് ഛായാഗ്രഹണം നിർവ്വഹിച്ചിരിക്കുന്നു . മഹേഷ് നാരായണനും വിജയ് ശങ്കറും ചേർന്ന് എഡിറ്റിംഗ് .


ഷൂ ഇല്ലാത്തതിന്റെ പേരിൽ സംസ്ഥാന സീനിയർ അത്ലറ്റിക് ചാമ്പ്യൻഷിപ്പിൽ അവസരം നിഷേധിക്കപ്പെട്ട് യുവ താരം . തിരുവനന്തപുരം സ്വദേശി സജീവിനാണ് മത്സരം തുടങ്ങാൻ നിമിഷങ്ങൾ മാത്രം ബാക്കിനിൽക്കെ പിൻവാങ്ങേണ്ടിവന്നത് . വാർക്കപ്പണി ജോലി ചെയ്യുന്ന സജീവ് ജില്ലാ തലത്തിൽ കാഴ്ചവെച്ചത് മിന്നുപ്രകടനം . ചന്ദ്രശേഖരൻ നായർ സ്റ്റേഡിയത്തിൽ സംസ്ഥാന സീനിയർ അത്ലറ്റിക് മീറ്റ് പൊടിപൊടിക്കുന്നു . കാണികൾക്കിടയിൽനിന്നാണ് ഞങ്ങൾ സജീവിനെ തിരിച്ചറിയുന്നത് . പതിനായിരം മീറ്ററിൽ കുതിച്ചുപായേണ്ട സജീവിന് എന്താണ് പറ്റിയത് . ഇന്നലെ 5000 മീറ്റർ ഓടിയത് കടംവാങ്ങിയ ഷൂസ് ഇട്ട് . അത് മഴനനഞ്ഞ് കുതിർന്നതോടെ സജീവ് 1000 മീറ്ററിൽ കാഴ്ചക്കാരനായി . സിന്തറ്റിക്ക് ട്രാക്കിൽ ഷൂ ഇല്ലാതെ ഓടാൻ പറ്റില്ലെന്ന് സംഘടാകർ നിലപാടെടുത്തതോടെ രണ്ട് ദിവസത്തെ കൂലിപ്പണി കളഞ്ഞെത്തിയ സജീവിന് വേറെ വഴിയില്ലാതായി . വെഞ്ഞാറമൂട് സ്വദേശിയായ സജീവ് വാർക്കപ്പണി ചെയ്താണ് കുടുംബം പോറ്റുന്നത് . ചെറുപ്പം മുതൽ ദീർഘദൂര ഓട്ടത്തോട് കമ്പമുണ്ട് . ജില്ലാ മത്സരങ്ങളിലും കേരളോത്സവങ്ങളിലുമെല്ലാം കാഴ്ചവെച്ചത് മികച്ച പ്രകടനം . അവസരം നഷ്ടമാകുമ്പോഴും സജീവിന് വാനോളം സ്വപ്നങ്ങളുണ്ട് . പക്ഷെ ആരെങ്കിലും ഒരു കൈ സഹായിക്കാതെ പറ്റില്ല .


പെട്രോൾ - ഡീസൽ വിലവർദ്ധയിൽ നട്ടംതിരിഞ്ഞ ജനത്തിന് ആശ്വാസം പകരുന്നതായിരുന്നു കഴിഞ്ഞ ദിവസം കേന്ദ്ര ധനമന്ത്രി അരുൺ ജെയ്റ്റ്ലിയുടെ പ്രഖ്യാപനം . ഒറ്റയടിക്ക് രണ്ടര രൂപയാണ് പെട്രോളിനും ഡീസലിനും ഇതോടെ കുറഞ്ഞത് . സുഖപ്പെടുത്താനായി മുറിപ്പെടുത്തുന്നവൻ ! ! രണ്ടര രൂപ കുറച്ചിട്ടും മോദിക്ക് രക്ഷയില്ല . . . ട്രോളോട് ട്രോൾ എന്നാൽ ആ ആശ്വാസത്തിന് അധികം ആയുസ്സില്ലെന്നതാണ് പുറത്ത് വരുന്ന റിപ്പോർട്ടുകൾ തെളിയിക്കുന്നത് . കഴിഞ്ഞ ദിവസം രണ്ടര രൂപ കുറഞ്ഞെങ്കിൽ ഇപ്പോൾ ഇന്ധന വില വീണ്ടും ഉയർന്നിരിക്കുകയാണ് . വരും ദിവസങ്ങളിലും വില കൂടാൻ തന്നെയാണ് സാധ്യത . ബിജെപിയുടെ തട്ടിപ്പ് മനസിലാക്കാത്തവരല്ല ജനങ്ങൾ ; ഇന്ധനവില കുറച്ചത് തിരഞ്ഞെടുപ്പ് ലക്ഷ്യം വെച്ച് ? എക്സൈസ് തീരുവ ഇനത്തിൽ ഒന്നര രൂപയാണ് കഴിഞ്ഞ ദിവസം കേന്ദ്ര സർക്കാർ കുറച്ചത് . ഇതോടൊപ്പം എണ്ണക്കമ്പനികളോട് ലിറ്ററിന് ഒരു രൂപ വീതം കുറയ്ക്കാനും ആവശ്യപ്പെട്ടിരുന്നു . പക്ഷേ , അതിന്റെ ഗുണം പോലും പൂർണാർത്ഥത്തിൽ ഉപഭോക്താക്കൾക്ക് ലഭിക്കുന്നില്ല എന്നതാണ് മറ്റൊരു യാഥാർത്ഥ്യം .


സ്വർണവില കുറഞ്ഞു . ഒരു ഗ്രാം സ്വർണത്തിന്റെ വിയിൽ ഇന്ന് ( മെയ്22 ) രണ്ട് തവണയായി അൻപത് രൂപയുടെ കുറവാണുണ്ടായത് . ആദ്യം മുപ്പത് രൂപയുടേയും പിന്നീട് 20 രൂപയുടെയും കുറവുണ്ടായി . നിലവിൽ ഒരു ഗ്രാം സ്വർണത്തിന് 2680 രൂപയാണ് വില . ഒരു പവന് 21,440 രൂപയാണ് ഇന്നത്തെ വില . ഒരു പവന് 22,600 രൂപ എന്ന നിരക്കിലാണ് ഈ മാസം സ്വർണവില ആരംഭിച്ചത് . കഴിഞ്ഞ ദിവസങ്ങളിലും സ്വർണവിലയിൽ കുറവ് സംഭവിച്ചിരുന്നു . മെയ് 20 ന് പവന് 50 രൂപയുടെ കുറവാണ് ഉണ്ടായത് . സ്വർണ ഇറുക്കുമതിയിലെ നിയന്ത്രണത്തിൽ ഇളവ് അനുവദിയ്ക്കണമെന്ന് പുതിയ സർക്കാരിനോട് റിസർവ് ബാങ്കും ധനമന്ത്രാലയലും ശുപാർശ ചെയ്യും . സ്വർണത്തിന്റെ കള്ളക്കടത്ത് തടയുന്നതിനാണ് ശുപാർശ . സ്വർണത്തിന്റെ ഇറക്കുമിത കുറയ്ക്കുന്നതിന് വേണ്ടിയാണ് യുപിഎ സർക്കാർ സർണത്തിന്റെ ഇറക്കുമതി ചുങ്കം കൂട്ടിയിരുന്നു . തുടർന്ന് അംഗീകൃതമാർഗത്തിലൂടെയുള്ള സ്വർണത്തിന്റെ ഇറക്കുമതി കുറയുകയും മറ്റ് മാർഗങ്ങളിലൂടെ ഇറക്കുമതഇ വർദ്ധിയ്ക്കുകയും ചെയ്തു .


സുഡാനി ഫ്രം നൈജീരിയ എന്ന സക്കരിയ ചിത്രത്തെക്കുറിച്ച് ഫെയ്സ്ബുക്കിൽ എഴുതിയ കുറിപ്പ് നടൻ സുരാജ് വെഞ്ഞാറൻമൂട് എഡിറ്റ് ചെയ്തു . ആദ്യകുറിപ്പിൽ പറഞ്ഞിരിക്കുന്നത് . സ്നേഹം ആഘോഷമാക്കുന്ന ചിത്രത്തിൽ വരച്ചുകാട്ടിയിരിക്കുന്നത് യഥാർത്ഥ മലപ്പുറത്തിന്റെ ഭംഗിയാണെന്ന് സുരാജ് അഭിപ്രായപ്പെട്ടു . ഇതിന് പിന്നാലെയാണ് മുസ്ലീം ലീഗ് അനുഭാവികൾ പോസ്റ്റിന് അടിയിൽ കമൻറുമായി എത്തിയത് . ഇതോടെ സുരാജിൻറെ പേജിലെ പോസ്റ്റ് എഡിറ്റ് ചെയ്തു . മലപ്പുറത്തിന്റെ ഭംഗി കാണിക്കുന്ന യഥാർത്ഥ സിനിമ എന്നാക്കി മറ്റി . രുപാട് കാലങ്ങൾക്ക് ശേഷം താനൊരു സിനിമ കണ്ട് കരഞ്ഞെന്ന് സുരാജ് വെഞ്ഞാറംമൂട് പോസ്റ്റിൽ പറയുന്നു . ചിത്രത്തിൽ പുയ്യപ്ല എന്ന റോൾ ചെയ്ത കെ . ടി . സി . അബ്ദുള്ളയെ അഭിനന്ദിക്കുന്ന സുരാജ് . ഇപ്പോഴും ‘സുഡാനി’യിൽ എന്നെ ഹോണ്ട് ചെയ്യുന്നത് ഈ ‘പുത്യാപ്ല’യാണ് കെ . ടി . സി . അബ്ദുള്ളക്കാ , നിങ്ങളെന്തൊരു മനുഷ്യനാണ് ! എന്നാണ് ചോദിക്കുന്നത് . സുരാജിൻറെ പോസ്റ്റ്


ജിഡിപിയിൽ ജനുവരി മുതൽ മാർച്ച് വരെയുളള നാലാം ത്രൈമാസത്തിൽ 7.7 ശതമാനം വളർച്ച നേടിയതായി കേന്ദ്ര സ്റ്റാറ്റിറ്റിക്സ് ഓഫീസ് . രാജ്യം വളരെ ഉയർന്ന സാമ്പത്തിക ശക്തിയായി വളരുന്നതിൻറെ സൂചനയാണിതെന്നും അവർ അറിയിച്ചു . ഇതോടെ ഇന്ത്യ ചൈനയെ അവസാന ത്രൈമാസ വളർച്ചയിൽ മറികടന്നു . ചൈനയുടെ ജനുവരി മുതൽ മാർച്ച് വരെയുളള ത്രൈമാസ വളർച്ച 6.8 ശതമാനം മാത്രമാണ് . എന്നാൽ മാർച്ച് 31 ന് അവസാനിച്ച സാമ്പത്തിക വർഷത്തിൽ ഇന്ത്യയുടെ വളർച്ച നിരക്ക് 6.7 ശതമാനമാണ് . 2016 - 17 വർഷത്തിൽ വാർഷിക ജിഡിപി നിരക്ക് 7.1 ശതമാനമായിരുന്നു . 2016 - 17 ലെ മികച്ച വളർച്ച നിരക്കിൽ നിന്ന് ജിഡിപി കുറഞ്ഞതായി ഇതോടെ വ്യക്തമായി . അവസാന പാദത്തിൽ വളർച്ചയുടെ പാതയിൽ തിരികെയെത്തിയെങ്കിലും വാർഷിക വളർച്ചയിൽ ജിഡിപി തളർന്നു . ഉൽപ്പാദന മേഖലയ്ക്കുണ്ടായ 9.1 ശതമാനത്തിൻറെ വളർച്ചയാണ് അവസാന ത്രൈമാസത്തിൽ ഇന്ത്യയുടെ നില മെച്ചപ്പെടുത്തിയത് . കഴിഞ്ഞവർഷം ഇത് 6.1 ശതമാനമായിരുന്നു . ഫാം സെക്റ്ററും വളർച്ചയോടെ മുന്നിലേക്കെത്തി . 4 . 5 ശതമാനമാണ് ഫാം സെക്റ്ററിൽ നിന്നുളള വളർച്ച . സർക്കാരിൻറെ ഹൈവേ വികസനവും നിർമ്മാണ മേഖലയിൽ കണ്ടുവരുന്ന മുന്നേറ്റവും ഈ മേഖലയുടെ വളർച്ച രണ്ടക്കത്തിലെത്തിച്ചു . 11 . 5 ശതമാനമാണ് നിർമ്മാണ മേഖലയിലെ വളർച്ച .


ജല ദൌർലഭ്യമുള്ള പ്രദേശങ്ങളിൽ ഐപിഎൽ നടത്തരുതെന്ന് മഹാരാഷ്ട്ര ഹൈക്കോടതി . ഇക്കാര്യത്തിൽ നേരത്തെ തീരുമാനമെടുക്കാനും കോടതി ബിസിസിഐയോട് നിർദേശിച്ചു . വേനൽക്കാലത്ത് മഹാരാഷ്ട്രയിലെ പല പ്രദേശങ്ങളിലും അനുഭവപ്പെടുന്ന വരൾച്ച തടയാൻ നടപടി എടുക്കണമെന്നാവശ്യപ്പെട്ടുള്ള പൊതുതാൽപര്യ ഹർജി പരിഗണിക്കുന്നതിനിടെയാണ് ഹൈക്കോടതി ബിസിസിഐക്ക് നിർദേശംനൽകിയത് . ഐപിഎൽ എല്ലാ വർഷവും നടക്കുന്നതാണ് . അതുകൊണ്ടുതന്നെ ജലദൌർലഭ്യമുള്ള സ്ഥലങ്ങൾക്ക് പകരം മറ്റിടങ്ങൾ മത്സരങ്ങൾ നടത്താൻ കണ്ടെത്തണമെന്നും കോടതി നിർദേശിച്ചു . ഇപ്പോഴെ ഇതിനുള്ള ക്രമീകരണങ്ങൾ നടത്തിയാൽ അവസാന നിമിഷം മത്സരവേദി മാറ്റുന്നത് ഒഴിവാക്കാനാകുമെന്നും ഹൈക്കോടതി വ്യക്തമാക്കി . മഹാരാഷ്ട്ര വരൾച്ചയുടെ പിടിയിലായ കഴിഞ്ഞ ഐപിഎൽ സീസണിനിടെ മുംബൈ ഇന്ത്യൻസിന്റെ പല ഹോം മത്സരങ്ങളും കോടതി ഉത്തരവിനെത്തുടർന്ന് മഹാരാഷ്ട്രക്ക് പുറത്താണ് നടത്തിയത് . വെള്ളമില്ലാതെ ജനങ്ങൾ വലയുമ്പോൾ ക്രിക്കറ്റ് മസരത്തിനായി ലക്ഷക്കണക്കിന് ലിറ്റർ വെള്ളം പാഴാക്കുന്നത് അംഗീകരിക്കാനാകില്ലെന്ന് വ്യക്തമാക്കിയാണ് അന്ന് കോടതി വേദി മാറ്റാൻ നിർദേശിച്ചത് .


ബോളിവുഡ് താരം സൽമാൻ ഖാനെ പരസ്യമായി തല്ലുന്നവർക്ക് പാരിതോഷികം പ്രഖ്യാപിച്ച് ഹിന്ദു ഹി ആഗ് നേതവ് . ഹിന്ദു ഹി ആഗിൻറെ ആഗ്ര യൂണിറ്റ് മേധാവിയായ ഗോവിന്ദ് പരശറാണ് സൽമാനെ തല്ലുന്നവർക്ക് രണ്ട് ലക്ഷം രൂപ പാരിതോഷികം പ്രഖ്യാപിച്ചിരിക്കുന്നത് . വിസ്വഹിന്ദു പരിശത്ത് മുൻ പ്രസിഡൻറ് പ്രവീണ് തൊഗാഡിയ സ്ഥാപിച്ച സംഘടനയാണ് ഹിന്ദു ഹി ആഗ് . സൽമാൻ ഖാൻ ഫിലിംസ് നിർമിച്ച് അടുത്തിടെ പുറത്തിറങ്ങാനിരിക്കുന്ന ലവ് രാത്രി എന്ന ചിത്രമാണ് പരശറിനെ പ്രകോപിപ്പിച്ചത് . ചിത്രത്തിൽ ഹിന്ദു മതവികാരത്തെ വ്രണപ്പെടുത്തുന്ന രംഗങ്ങളുണ്ടെന്ന് പരശർ ആരോപിക്കുന്നു . നവരാത്രിക്ക് പ്രദർശനത്തിനെത്തുന്ന ചിത്രം ഹിന്ദുക്കളെ അപമാനിക്കാനാണെന്നാണ് പരശറിൻറെ വാദം . സൽമാൻ ഖാൻറെ സഹോദരി ഭർത്താവ് ആയുഷ് ശർമയാണ് ചിത്രത്തിൽ നായക കഥാപാത്രത്തെ അവതരിപ്പിച്ചിരിക്കുന്നത് . സിനിമക്കെതിരെ സംഘടനയുടെ നേതൃത്വത്തിൽ പ്രതിഷേധവും അരങ്ങേറി . സൽമാൻ ഖാൻ ചിത്രത്തിൻറെ പോസ്റ്ററുകൾ കത്തിക്കുകയും താരത്തിനും ചിത്രത്തിൻറെ നിർമാണ കമ്പനിക്കെതിരെ മുദ്രാവാക്യം വിളിച്ചുമായിരുന്നു പ്രതിഷേധം . ലവ് രാത്രി എന്ന ചിത്രം എല്ലാ ഹിന്ദുക്കളുടെ മതവികാരത്തെ വ്രണപ്പെടുത്തും . ഇതിന് അനുവദിക്കരുത് . ചിത്രത്തിന് സെൻസർ സർട്ടിഫിക്കറ്റ് നൽകരുത് . എതിർപ്പുകൾ അവഗണിച്ച് ചിത്രം പുറത്തിറങ്ങിയാൽ ശക്തമായ പ്രതിഷേധ പരിപാടികൾ നടത്തുമെന്നും ഗോവിന്ദ് പറഞ്ഞു . നേരത്തെ അയോധ്യയിൽ രാമക്ഷേത്രം നിർമിക്കണമെന്നാവശ്യപ്പെട്ട് ഒപ്പ് ശേഖരണം നടത്തിയ നേതാവാണ് പരിശർ .


ബിഗ്ബോസ് വീട്ടിൽ നിന്നും ഈ ആഴ്ചയിൽ അനൂപ് ചന്ദ്രൻ പുറത്ത് പോയി . ഇത്തവണ എലിമിനേഷനിൽ അനൂപ് ചന്ദ്രൻ , ഷിയാസ് , പേളി മാണി എന്നിവരാണ് ഉണ്ടായിരുന്നത് . ഇതിൽ പേളി സെയ്ഫാണെന്ന് ബിഗ്ബോസ് അവതാരകൻ മോഹൻലാൽ അറിയിച്ചു . ഇതോടെ കണ്ണുകൾ ഷിയാസിലേക്കും , അനൂപിലേക്കും നീണ്ടു . തൻറെ ബിഗ്ബോസിലെ ലക്ഷ്യം 25 ദിവസം എങ്ങനെ ബിഗ്ബോസ് ഹൌസിൽ നിലനിൽക്കാം എന്നാണെന്നും . ഇപ്പോൾ അത് 50 ദിവസം കടന്ന് 70 ദിവസത്തോളം ആയതിനാൽ തന്നെ പോകാൻ അനുവദിക്കണമെന്ന് അനൂപ് ചന്ദ്രൻ ആദ്യം തന്നെ ആവശ്യപ്പെട്ടു . താനും പോകാൻ റെഡിയാണ് എന്നാണ് ഷിയാസിൻറെ മോഹൻലാലിൻറെ ചോദ്യത്തിനുള്ള മറുപടി . തന്നെ പുറത്താക്കാൻ ബിഗ്ബോസ് ഹൌസിൽ കളിനടക്കുന്നു എന്നും ഷിയാസ് കൂട്ടിച്ചേർത്തു . ഇതിന് ഒപ്പം തനിക്ക് ഫാൻബേസ് ഇല്ലെന്നും , തനിക്ക് ഉമ്മയും വീട്ടുകാരും മാത്രമേ വോട്ട് ചെയ്യു എന്ന് പേളിയോട് എലിമിനേഷൻ സമയത്ത് ഷിയാസ് പറയുന്ന വീഡിയോ ഈ സമയം ബിഗ്ബോസ് കാണിച്ചു . ഇതോടെ ഇത് സാധാരണമായി പറയുന്നതാണെന്ന് ഷിയാസ് ന്യായീകരിച്ചു . ഇതോടെ അനൂപിനോട് മോഹൻലാൽ ഷിയാസിൻറെ അഭിപ്രായം ശരിയാണോ എന്ന് ചോദിച്ചു . അത് തെറ്റായിരിക്കും ഷിയാസിന് പിന്തുണയുണ്ടാകും എന്ന് അനൂപ് പറഞ്ഞു . ഇതോടെ ഇത്തവണ പ്രേക്ഷകരുടെ അഭിപ്രായത്തിൽ പുറത്ത് പോകുന്നത് അനൂപാണെന്ന് മോഹൻലാൽ പ്രഖ്യാപിച്ചു .


ആമീർ ഖാനും ഭാര്യ കിരൺ റാവുവിനും പന്നിപ്പനി ബാധിച്ചു . ആമിർ തന്നെയാണ് ഈ വിവരം ആരാധകരോട് പങ്കുവെച്ചത് . ഇരുവരും മുംബൈയിലെ വസതിയിൽ ചികിത്സയിലാണ് . സത്യമേവ ജയതേ എന്ന പരിപാടിയുടെ ഭാഗമായി മഹാരാഷ്ട്രയിലെ ജലസംരക്ഷണത്തിനു വേണ്ടി സംഘടിപ്പിച്ച സത്യമേവ ജയതേ വാട്ടർ കപ്പ് അവാർഡ് ദാന ചടങ്ങിൽ അവതാരകൻ കൂടിയായ ആമിറിന് എത്താൻ സാധിച്ചില്ല . എന്നാൽ അസുഖ വിവരം ആമീർ ഷാരുഖിനെ അറിയിച്ചു . പരിപാടിയിൽ പങ്കെടുക്കാമോ എന്നും ചോദിച്ചു . അങ്ങനെ ആമീറിന് പകരം ഷാരുഖ് അവാർഡ് വേദിയിലെത്തി . ചടങ്ങിനിടെ വീഡിയോ കോൺഫറൻസിലൂടെ വേദിയോട് സംസാരിക്കുകയും ചെയ്തു ആമിർ . ഭാര്യയ്ക്കൊപ്പം വീഡിയോ സന്ദേശത്തിലെത്തിയ ആമിർ തങ്ങൾക്ക് എച്ച്1എൻ1 ബാധിച്ചതായി അറിയിച്ചത് . ഒരു വർഷം അധ്വാനിച്ചതിൻറെ ഫലം കാണാൻ ഈ പരിപാടിയിൽ പങ്കെടുക്കാൻ പറ്റാത്തതിൽ വിഷമം ഉണ്ടെന്നറിയിച്ച താരം വീട്ടിൽ നിന്ന് പുറത്തിറങ്ങരുതെന്ന് ഡോക്ടർ നിർദ്ദേശിച്ചതായും പറഞ്ഞു . മഹാരാഷ്ട്ര മുഖ്യമന്ത്രി ദേവേന്ദ്ര ഭട്നായിക് , നിത അംബാനി എന്നിവരും ചടങ്ങിൽ പങ്കെടുത്തു .


സ്മാർട്ട്ഫോണുകൾ വാങ്ങുന്നവരുടെ ഏറ്റവും വലിയ കൺഫ്യൂഷനാണ് ഏതു വാങ്ങും എന്നുള്ളത് . 15 , 000 രൂപ മുതലുള്ള നിരവധി സ്മാർട്ട്ഫോണുകൾ ഇന്ന് വിപണിയിലിറങ്ങുന്നുണ്ട് . പുറത്തിറങ്ങുന്നുണ്ട് അതിൽ 25,000 രൂപയുടെ ഫോണുകളാണ് പ്രധാനി . എങ്കിലും കുറഞ്ഞ ബജറ്റിൽ മികച്ച ഫോൺ സ്വന്തമാക്കാൻ ആഗ്രഹിക്കുന്നവരെ ലക്ഷ്യമിട്ട് ഇതിനിടയിലുള്ള ഫോണുകൾ സമീപ കാലത്തായി വിവിധ കമ്പനികൾ പുറത്തിറക്കുന്നുണ്ട് . ചൈനീസ് സ്മാർട്ട്ഫോൺ കമ്പനികളായ ഷവോമി , ഒപ്പോ , വിവോ തുടങ്ങിയവയുടെ കുറഞ്ഞ നിരക്കിലുള്ള ഫോണുകൾ ഇന്ന് വിപണിയിൽ എത്തുന്നുണ്ട് . എന്നാൽ ഇവയിൽ ഏതു ഫോണാണ് മികച്ചതെന്നാണ് ഉപഭോക്താക്കളും സംശയം . ഇവിടെ 20,000 രൂപയിൽ താഴെയുള്ള മികച്ച 5 സ്മാർട്ട്ഫോണുകളെയാണ് പരിചയപ്പെടുത്തുകയാണ് . ഷവോമി റെഡ്മി നോട്ട് 5 പ്രോ ഈ വർഷം ഫെബ്രുവരിയിലാണ് ഇത് പുറത്തിറങ്ങിയത് . 6 ജിബി റാം , 64 ജിബി ഇന്റേണൽ സ്റ്റോറേജ് എന്നിവയാണ് പ്രധാന സവിശേഷതകൾ . ഡ്യുവൽ കൃാമറ ഉപഭോക്താവിന് പോർട്രെയ്റ്റ് ഷോട്ടുകൾ എടുക്കാൻ സഹായിക്കുന്നു . 5 . 99 ഇഞ്ച് ഫുൾ എച്ച് ടി ഡിസ്പ്ലെയും 18.9 അനുപാതത്തിൽ 403 പിപിഐ പിക്സൽ സാധ്യതയുമുണ്ട് . മെമ്മറി കാർഡ് സഹായത്തോടെ 128ജിബി വരെ നേറ്റീവ് സംഭരണശേഷി വർദ്ധിപ്പിക്കാനാകും . 12 . 5 മെഗാപിക്സൽ ക്യാമറയും , എൽഇഡി ഫ്ളാഷുമുള്ള12 എംപി പ്ലസ് 5 മെഗാപിക്സൽ ക്യാമറയുമാണ് . മുൻവശത്ത് 20 എംപി സെൽഫി കൃാമറയുമുണ്ട് . 4000mAh ന്റെ ബാറ്ററി ലൈഫും ഇത് നൽകുന്നുണ്ട് . ഇതിന്റെ വിലവരുന്നത് 14,999 രൂപ മുതലാണ് . നോക്കിയ 6 ( 2018 ) 2017 ൽ പുറത്തിറക്കിയ നോക്കിയ 6 ന്റെ പരിഷ്കൃത രൂപമാണിത് . 5 . 5 ഇഞ്ച് ഫുൾ എച്ച്ഡി ഡിസ്പ്ലേയാണുള്ളതിന് ഒപ്പം ഗോറില്ല ഗ്ലാസ് 3 സംരക്ഷണവുമുണ്ട് . മൂന്ന് ജിബി റാം 64 ജിബി സ്റ്റോറേജുമുണ്ട് . നോക്കിയ 6 ( 2018 ) വില 16,999 രൂപ മാത്രമാണ് . ഒപ്പോ എഫ്3 പ്ലസ് 2017 ൽ പ്രഖ്യാപിച്ച ഈ ഫോണിന്റെ യഥാർത്ഥ വില 30,000 രൂപയായിരുന്നു . എന്നാൽ പിന്നീട് വില കുറച്ചു . ഒപ്പോ എഫ്3 പ്ലസിന്റെ വില ഇപ്പോൾ 19,990 രൂപമാത്രമാണ് . 6 ഇഞ്ച് ഫുൾ എച്ച്ഡി സ്ക്രീനും ഗൊറില്ല ഗ്ലാസ് 5 പ്രൊട്ടക്ഷനും ഇതോടൊപ്പം നൽകുന്നു . ക്വാൽകോം സ്നാപ്ഡ്രാഗൺ 653 ടീഇ , 4 ജിബി റാം , 64 ജിബി ഇന്റേണൽ സ്റ്റോറേജ് , 256 ജിബി വരെ സപ്പോർട്ട് ചെയ്യു . 16എംപി പിൻ ക്യാമറയും ഡ്യുവൽ ടോൺ എൽഇഡി ഫ്ളാഷും ഉണ്ട് . 4000mAh ബാറ്ററി കപ്പാസിറിറിയുണ്ട് . . ആപ്പിൾ ഐഫോൺ എസ്ഇ ഇന്ത്യയിലെ ഏറ്റവും ചെറിയ , വിലകുറഞ്ഞ ഐഫോണിന്റെ വില 19,000 രൂപയാണ് . മുൻവശത്ത് , 1136×640 പിക്സൽ റെസലൂഷനുള്ള 4 ഇഞ്ച് സ്ക്രീൻ ഉണ്ട് . ഇതിന്റെ ഫലമായി 326 പിപിപി പിക്സൽ സാന്ദ്രതയുമുണ്ട് . ഏറ്റവും പുതിയ ഐഒഎസ് 11 സോഫ്റ്റ്വെയറിലാണ് ഇത് പ്രവർത്തിക്കുന്നത് . എം9 മോഷൻ കോ - പ്രൊസസറോടു കൂടിയ ആപ്പിൾ എ 9 ചിപ്പ് ആണ് ഇതിലുളളത് . 2 ജിബി റാമും 32 ജിബി നോൺ - എക്സ്പാൻഡബിൾ സ്റ്റോറേജും നൽകുന്നുണ്ട് . കൂടാതെ , ഫ്രണ്ട് - മൌണ്ട് ചെയ്ത ഫിംഗർപ്രിന്റ് സെൻസറിനു പുറമേ , ചാർജുചെയ്യുന്നതിനുള്ള എൻഎഫ്സി പിന്തുണയും മിന്നൽ പോർട്ടും ഉണ്ട് . പിൻവശത്ത് ഒരു മികച്ച 12എംപി ക്യാമറയുണ്ട് . സാംസങ് ഗാലക്സി ജെ7 പ്രോ സാംസങ് ഗാലക്സി ജെ7 പ്രോ ഫോണിന്റെ വില 18,900 രൂപയാണ് . അലൂമിനിയം ബോഡിയിലാണ് ഇത് നിർമ്മിച്ചിരിക്കുന്നത് . 5 . 5 ഇഞ്ച് സൂപ്പർ AMOLED സ്ക്രീനാണ് ഇതിന്റെ പ്രധാന സവിശേഷത . 3 ജിബി റാം , 64 ജി . ബി . ഇന്റേണൽ സ്റ്റോറേജ് , 256 ജിബി വരെ ഇതിൽ ഉപയോഗിക്കാം . 3 , 600 എംഎഎച്ച് ബാറ്ററിയുമുണ്ട് . 13 എംപി പിൻ ക്യാമറയും 13 എംപി സെൽഫി ക്യാമറയും ഉണ്ട് .


ചൈനയിലെ പൊതുസുരക്ഷ വകുപ്പിൻറെ കീഴിലെ കുറ്റാന്വേഷണ വിഭാഗത്തിലെ ഉപമേധാവിയായ ചെ ൻ ഷി ഗു ഇത് മി ലി ട്ട റി സേ ന യ്ക്ക് ഉ പ കാ ര പ്ര ദ മാ കു മെ ന്നും സ്ഥിരികരിച്ചു എന്നതും പ്രചരിച്ച വാർത്തയ്ക്ക് ഒപ്പമുണ്ടായിരുന്നു . ലോകത്താകമാനമുള്ള മാധ്യമങ്ങളിൽക്കൂടിയും സാമൂഹിക മാധ്യമങ്ങളിൽക്കൂടിയും കോടിക്കണക്കിനു പേരാണ് ഈ വീഡിയോയും വാർത്തയും കാണുകയും പ്രചരിപ്പിക്കുകയും ചെയ്തു . ക്രിമിനൽ ഇ ൻ വെ സ്റ്റി ഗേ ഷ ൻ ഡിപ്പാർട്ട്മെന്റ് ഡെ പ്യൂ ട്ടി ഹെ ഡിൻറെ പേരു ചെ ൻ ഷി ഗു എന്നാണെങ്കിലും അവരുടെ ഔദ്യോഗിക വെബ്സൈറ്റിലോ ഫേസ്ബുക്കിൽ പേജിലോ ഇങ്ങനെ ഒരു വീഡിയോയെപ്പറ്റിയോ കണ്ടെത്തലിനെപ്പറ്റിയോ വാർത്ത സംബന്ധിച്ചോ ഒരു കാര്യവും ഇല്ലെന്നതാണ് സത്യം . സത്യത്തിൽ ഈ വീഡിയോ ആദ്യമായി സൈബർ ഇടത്ത് പ്രചരിച്ചത് " ലുക്കിംഗ് ഏഷ്യാ പസഫിക്ക് " എന്നൊരു യുട്യൂബ് പ്രൊഫെൽ ഈ വർഷം ഡിസംബർ മൂന്നിന് പങ്കുവച്ചത് വഴിയാണ് . ചൈനീസ് ക്വാണ്ടം ഇൻവിസിബിലിറ്റി ക്ലിനിക്കിൽ ഉണ്ടാക്കിയത് ആണത്രേ , അല്ലായെങ്കിലും എന്ത് പറഞ്ഞാലും ഒപ്പം ക്വാണ്ടം എന്ന് ചേർക്കുന്നത് ഇപ്പോഴത്തെ ഫാഷൻ ആണല്ലോ . ഇത്രയും ഞെട്ടിക്കുന്ന ഈ ശാസ്ത്ര കണ്ടെത്തലിനെപ്പറ്റി ഒരു ആധികാരിക ജേണലുകളിലും ഒരു വിവരണവും ആരും നല്കിട്ടില്ല . സത്യത്തിൽ ഈ വീഡിയോ വ്യാജമാണ് , എഡിറ്റ് ചെയ്തു ക്രിയേറ്റ് ചെയ്തതാണ് . ഒരു മിനിറ്റ് പതിനൊന്നു സെക്കൻഡ് ഉള്ള വീഡിയോയിൽ അത് സ്ഥിരികരിക്കുന്ന ധാരാളം കാരണങ്ങൾ കാണാം . ഉദാഹകരണത്തിന് അദൃശ്യ - തുണിയുടെ അറ്റം വരുന്ന ഭാഗങ്ങൾ ബ്ലർ ചെയ്തിരിക്കുക ആണ് . പലപ്പോഴും രണ്ടു ലെയർ കയറി വരുന്നത് കാണാം . 38മാതെ സെക്കൻഡിൽ സൈഡിൽ ഉള്ള ചെടിയുടെ ഭാഗം കുറച്ചു നേരം തുണിയുടെ ഉള്ളിൽ വന്നു പെട്ടെന്ന് മാറുന്നത് കാണാം . ഒന്നാം മിനിറ്റിൽ തുണിയുടെ മുകളിൽ പിടിച്ചിരിക്കുന്ന വിരലും അടുത്ത നിമിഷം അപ്രത്യക്ഷമാക്കുന്നത് കാണാം . വളരെ ലളിതിമായി അഡോബ് ആഫ്റ്റർ ഇഫക്ട് പോലെയുള്ള വീഡിയോ എഡിറ്റിംഗ് സോഫ്റ്റ്വെയർ വച്ച് നിർമ്മിക്കാവുന്നതാണ് ഇത് . ധാരാളം സിനിമകളിൽ ഈ ടെക്നിക്ക് ഉപയോഗിച്ചിട്ടുണ്ട് . ആദ്യം വീഡിയോയിലെ ആള് ഇല്ലാതെ ബാക്ഗ്രൌണ്ട് ചിത്രീകരിക്കുന്നു . ശേഷം ആയാൽ ഒരു നീല തുണി കൊണ്ട് ആക്ഷൻസ് കാണിക്കുന്നു . ഇതിനു ശേഷം വീഡിയോ എഡിറ്റിംഗ് സോഫ്റ്റ്വെയറിൽ രണ്ടു വീഡിയോയും കൂടി യോജിപ്പിക്കയും രണ്ടാമതും എടുത്ത വീഡിയോയുടെ നീല തുണി വരുന്ന ഭാഗം സുതാര്യമാക്കുകയും ചെയ്യുന്നു . എതായാലും ഈ വീഡിയോയെ പൊളിച്ചടുക്കുന്ന വീഡിയോകൾ ഏറെ പ്രചരിപ്പിക്കുന്നുണ്ട് . ഇതാ അത്തരത്തിൽ


രാജ്യത്ത് ആദായ നികുതി അടയ്ക്കാത്തവരുടെ വിവര ശേഖരണം തുടങ്ങി . വൻ തുക ബാങ്ക് നിക്ഷേപം നടത്തിയ 18 ലക്ഷം പേർ ആദായ നികുതി റിട്ടേൺ സമർപ്പിച്ചിട്ടില്ലെന്നാണ് ആദായ നികുതി വകുപ്പിന്റെ പ്രാഥമിക വിലയിരുത്തൽ . ആദായ നികുതി റിട്ടേൺ സമർപ്പിക്കാനുള്ള സമയം കഴിഞ്ഞ ഓഗസ്റ്റ് അഞ്ചിന് നടത്തിയപ്പോൾ റിട്ടേൺ ഫയൽ ചെയ്തത് 2,82,92,955 പേരാണ് . 2016 - 16 സാമ്പത്തിക വർഷത്തിൽ 2,26,97,843 റിട്ടേണുകളായിരുന്നു സമർപ്പിക്കപ്പെട്ടത് . 24 . 2 ശതമാനത്തിന്റെ വർദ്ധനവാണ് ഒറ്റ വർഷം കൊണ്ടുണ്ടായത് . 2015 - 16 സാമ്പത്തിക വർഷത്തിൽ 10 ശതമാനം വർദ്ധനവായിരുന്നു തൊട്ട് മുമ്പത്തെ വർഷത്തെക്കാളുണ്ടായത് . നോട്ട് അസാധുവാക്കൽ , കള്ളപ്പണം തടയൽ തുടങ്ങിയ കാര്യങ്ങൾ കൊണ്ടാണ് റിട്ടേൺ സമർപ്പണം കൂടിയതെന്ന് കേന്ദ്ര സർക്കാർ അവകാശപ്പെടുന്നു . 21 . 1 ശതമാനം വർദ്ധനവോടെ റിട്ടേൺ സമർപ്പിച്ചവരിൽ 2,79,00,000 പേരും വ്യക്തഗത നിക്ഷേപകരാണ് . നോട്ട് നിരോധനം നടപ്പാക്കിയ 50 ദിവസത്തിനുള്ളിലും അതിന് ശേഷവും വെളിപ്പെടുത്താത്ത നിക്ഷേപങ്ങൾ ബാങ്കിലെത്തിയെന്നും കേന്ദ്ര സർക്കാർ പറയുന്നു . പ്രത്യക്ഷ നികുതിയിലും വ്യക്തിഗത നികുതിയിലും വൻ കുതിപ്പ് രേഖപ്പെടുത്തിയിട്ടുണ്ട് . കഴിഞ്ഞ വർഷത്തെ അപേക്ഷിച്ച് 47.79 ശതമാനമാണ് വർദ്ധനവുണ്ടായത് . അതേ സമയം ആദായ നികുതി അടയ്ക്കാതെ മുങ്ങി നടക്കുന്നവരുടെ വിവര ശേഖരണവും ഇൻകം ടാക്സ് വകുപ്പ് തുടങ്ങിയിട്ടുണ്ട് . നവംബർ എട്ടിലെ നോട്ട് അസാധുവാക്കലിന് ശേഷം 500,1000 രൂപാ വോട്ടുകൾ ഉപയോഗിച്ച് രണ്ടര ലക്ഷത്തിലധികം രൂപ നിക്ഷേപം നടത്തിയവരെയാണ് ആദ്യം അന്വേഷിക്കുന്നത് . നോട്ട് അസാധുവാക്കലിന് ശേഷം നിരവധി പേർ കുടുംബാംഗങ്ങളുടെ പേരിൽ നിക്ഷേപം നടത്തിയെന്നും കണ്ടെത്തിയിട്ടുണ്ട് . വൻ തുക നിക്ഷേപം നടത്തിയ 18 ലക്ഷം പേർ ആദായ നികുതി റിട്ടേൺ സമർപ്പിച്ചിട്ടില്ലെന്നാണ് ആദായ നികുതി വകുപ്പിന്റെ പ്രഥമിക കണ്ടെത്തൽ .


ഐ സി സി ചെയർമാനായി തെരഞ്ഞെടുത്ത ശശാങ്ക് മനോഹറിന്റെ പിൻഗാമിയായാണ് ഇന്ത്യൻ ക്രിക്കറ്റിന്റെ അമരത്തേക്ക് അനുരാഗ് ഠാക്കൂർ എത്തുന്നത് . ഭാരവാഹി തെരഞ്ഞെടുപ്പിനായി മുംബൈയിൽ ചേർന്ന പ്രത്യേക യോഗത്തിൽ ഇന്ത്യയിലെ വിവിധ മേഖലകളിലെ ക്രിക്കറ്റ് അസോസിയേഷനുകളിൽ വലിയ സ്വാധീനമുള്ള ഠാക്കൂറിനെ എതിർക്കാൻ ആരുമുണ്ടായിരുന്നില്ല . ബംഗാൾ ക്രിക്കറ്റ് അസോസിയേഷൻ പ്രസിഡണ്ട് സൌരവ് ഗാംഗുലി അടക്കമുള്ളവരുടെ ആശിർവാദത്തോടെ എത്തുന്ന ഹിമാചൽ പ്രദേശിൽ നിന്നുള്ള ബിജെപി എംപി കൂടിയായ അനുരാഗ് ഠാക്കൂർ ഇനി ഇന്ത്യൻ ക്രിക്കറ്റിനെ ഭരിക്കും . ബി സി സി ഐ പ്രസിഡന്റാകുന്ന ഏറ്റവും പ്രായം കുറഞ്ഞയാളാണ് 41 കാരനായ ഠാക്കൂർ . 2014 - 2017 കാലയളവ് പൂർത്തികരിക്കാനുള്ള ഉപതെരഞ്ഞെടുപ്പായതിനാൽ ഠാക്കൂറിന് ഇനി വളരെ കുറച്ച് നാളുകൾ മാത്രമാണ് ബാക്കിയുള്ളത് . ഐപിഎൽ കോഴ വിവാദത്തെക്കുറിച്ച് അന്വേഷിച്ച ജസ്റ്റിസ് ലോധ കമ്മറ്റിയുടെ നിർദ്ദേശങ്ങൾ ബി സി സി ഐയിൽ നടപ്പാക്കുകയെന്നതാണ് ഠാക്കൂറിന് മുന്നിലുള്ള വെല്ലുവിളി . അതോടൊപ്പം മോദി മന്ത്രിസഭയുടെ പുനഃസംഘടനയുണ്ടാകുമ്പോൾ മന്ത്രി പദവി പ്രതീക്ഷിക്കുന്ന അനുരാഗ് ഠാക്കൂറിന് രണ്ടു പദവികളും ഒന്നിച്ച് ഇരിക്കാനും സാധിക്കില്ല . ഇതോടൊപ്പം ശശാങ്ക് മനോഹറുമായി അടുത്ത ബന്ധമുള്ള അജയ് ശിർക്കെയെ പുതിയ ബി സി സി ഐ സെക്രട്ടറിയായും തെരഞ്ഞെടുത്തിട്ടുണ്ട് .


തങ്ങളുടെ അടുത്ത ഫ്ലാഗ്ഷിപ്പ് മോഡലിന് മിനി മോഡൽ ഇറക്കാൻ സാംസങ്ങ് ആലോചിക്കുന്നു . അടുത്ത് തന്നെ പുറത്തിറങ്ങാനിരിക്കുന്ന സാംസങ്ങ് ഗ്യാലക്സി എസ് 9 , എസ് 9 പ്ലസ് എന്നിവയ്ക്ക് ഒപ്പമാണ് ഗ്യാലക്സി എസ്9 മിനി ഇറക്കാൻ സാംസങ്ങ് ആലോചിക്കുന്നത് . അടുത്ത മാർച്ചിലായിരിക്കും ഏതാണ്ട് 4 ഇഞ്ച് സ്ക്രീൻ വലിപ്പത്തിൽ ഫോൺ എത്തുക . സ്മാർട്ട്ഫോൺ വിപണിയിൽ അരികുകൾ ഇല്ലാത്ത സ്ക്രീൻ തരംഗം സൃഷ്ടിച്ചത് സാംസങ്ങ് ഗ്യാലക്സി എസ്8 പ്ലസ് ആയിരുന്നു . ഇതിനെയാണ് പിന്നീട് ആപ്പിൾ ഐഫോൺ x ൽ പോലും പിന്തുടർന്നത് . ഇതിന് പിന്നാലെയാണ് ഫ്ലാഗ്ഷിപ്പ് മോഡലിന് മിനി ഇറക്കാൻ സാംസങ്ങ് ആലോചിക്കുന്നത് . മെയിൻ മോഡലിനേക്കാൾ വിലക്കുറവിൽ ഇറങ്ങുന്ന ഫോൺ . കൂടുതൽ ഇടത്തരക്കാരായ ഉപയോക്താക്കളെ ആകർഷിക്കും എന്ന് സാംസങ്ങ് പ്രതീക്ഷിക്കുന്നു . പ്രത്യേകിച്ച് ചൈനീസ് ഇടത്തരം ഫോണുകൾ വിപണി കീഴടക്കുന്ന ഇന്ത്യ പോലുള്ള രാജ്യങ്ങളാണ് സാംസങ്ങ് പ്രധാനമായും ലക്ഷ്യം വയ്ക്കുന്നത് . ഇപ്പോഴും ഇന്ത്യൻ വിപണിയിൽ സ്മാർട്ട്ഫോൺ വിൽപ്പനയിൽ ഒന്നാം സ്ഥാനം കൈയ്യാളുന്ന കമ്പനിയാണ് സാംസങ്ങ് . ഇൻഫിനിറ്റി ഡിസ്പ്ലേ എന്ന അരികുകൾ ഇല്ലാത്ത സ്ക്രീൻ മിനി പതിപ്പിലും സാംസങ്ങ് നിലനിർത്തും എന്നാണ് സൂചനകൾ .


ടെക്കി ഭാര്യയ്ക്കൊപ്പമുള്ള കിടപ്പറ രംഗം ലൈവ് സ്ട്രീം ചെയ്യുകയും ഭാര്യയുടെ പരാതിയിൽ പിടിയിലാകുകയും ചെയ്തത് അടുത്തിടെ വാർത്തയായിരുന്നു . ഇതിന് പിന്നാലെ ഹൈദരബാദ് പോലീസ് നടത്തിയ അന്വേഷണത്തിൽ പുറത്തുവന്നത് ഞെട്ടിപ്പിക്കുന്ന കാര്യങ്ങൾ . ഇത് ഒറ്റപ്പെട്ട സംഭവമല്ലെന്നാണ് ഇപ്പോൾ പുറത്ത് വരുന്ന റിപ്പോർട്ടുകൾ സൂചിപ്പിക്കുന്നത് . പണത്തിന് വേണ്ടി സ്വന്തം കിടപ്പറ രംഗങ്ങൾ ലൈവ് സ്ട്രീം ചെയ്യുന്നവരുടെ എണ്ണം വർധിക്കുന്നതായി റിപ്പോർട്ടുകൾ . നിലവിൽ ഇന്ത്യയിൽ കുറഞ്ഞത് 2000 ദമ്പതിമാരെങ്കിലും കിടപ്പറ രംഗം ലൈവ് സ്ട്രീം ചെയ്യുന്നവരാണെന്ന് സൈബർ വിദഗ്ധർ ചൂണ്ടിക്കാട്ടുന്നതായി ഡെക്കാൻ ക്രോണിക്കിൾ റിപ്പോർട്ട് ചെയ്യുന്നു . അശ്ലീല വെബ്സൈറ്റുകളിലേക്കാണ് ദമ്പതിമാരുടെ കിടപ്പറ രംഗങ്ങൾ തത്സമയം എത്തുന്നത് . ഹൈദരാബാദ് സംഭവത്തിൽ ഭാര്യ അറിയാതെയാണ് അയാൾ കിടപ്പറ രംഗം പുറത്ത് വിട്ടതെങ്കിൽ പണത്തിന് വേണ്ടി ചെയ്യുന്ന ദമ്പതികളിൽ ഭൂരിപക്ഷവും രണ്ട് പേരും അറിഞ്ഞു കൊണ്ടാണ് ലൈവ് സ്ട്രീം ചെയ്യുന്നത് . കിടപ്പറ രംഗം ലൈവ് സ്ട്രീം ചെയ്യുന്ന ദമ്പതിമാർക്ക് ഒരു ദിവസം 35000 രൂപ മുതൽ 60000 രൂപ വരെ ലഭിക്കുന്നുണ്ട് . നവദമ്പതികളുടെ കിടപ്പറ രംഗത്തിന് ഒരു ലക്ഷം രൂപ വരെ കിട്ടും . ഇന്ത്യൻ ദമ്പതികളുടെ കിടപ്പറ രംഗങ്ങൾക്ക് പോൺ വെബ്സൈറ്റുകളിൽ ഡിമാൻഡ് വർധിച്ചതാണ് കൂടുതൽ പേർ കിടപ്പറ രംഗം വിൽക്കാൻ തയ്യാറാകുന്നതിന്റെ കാരണമെന്നാണ് ഹൈദരാബാദ് പോലീസ് പറയുന്നത് . ഇത്തരത്തിലുള്ള സൈറ്റുകൾക്കെതിരെ നടപടി എടുത്താൽ . പുതിയ പേരിൽ പുതിയ ഐപിയിൽ നിന്നും പ്രവർത്തനം ആരംഭിക്കുന്നു എന്നാണ് സൈബർ പോലീസ് പറയുന്നത് . ഇവയുടെ പ്രവർത്തനം മിക്കതും വിദേശത്ത് നിന്നാണെന്നും റിപ്പോർട്ടുണ്ട് .


രാജ്യവ്യാപകമായി മുട്ട വില കുത്തനെ ഉയരുന്നു . സംസ്ഥാനത്തെ വിപണികളിലും വിലക്കയറ്റം പ്രതിഫലിച്ചുതുടങ്ങി . അഞ്ച് രൂപയിൽ താഴെ മാത്രമായിരുന്ന വില ഇന്ന് ആറ് രൂപയ്ക്ക് മുകളിലെത്തി . രാജ്യത്ത് മറ്റ് പല നഗരങ്ങളിലും ഏഴ് രൂപ മുതൽ ഒൻപത് രൂപ വരെയാണ് മുട്ടയുടെ വില . മെട്രോ നഗരങ്ങളിൽ എല്ലായിടത്തും ഇപ്പോൾ തന്നെ ഒൻപത് രൂപയ്ക്കാണ് വിൽപ്പന . കഴിഞ്ഞ വർഷം കോഴിമുട്ടയ്ക്ക് വിലയിടിഞ്ഞത് മൂലം കർഷകർക്ക് കനത്ത നഷ്ടം നേരിടേണ്ടി വന്നിരുന്നു . ഇക്കാരണത്താൽ ഈവർഷം ഉൽപ്പാദനത്തിൽ 30 ശതമാനത്തോളം കുറവുവരുത്തിയിരുന്നു . ഇതാണ് ഇക്കുറി കടുത്ത വിലക്കയറ്റത്തിന് ഇടയാക്കിയത് . കഴിഞ്ഞ വർഷം നാല് രൂപയോളമാണ് ഒരു മുട്ടയ്ക്ക് കർഷകന് ലഭിച്ചത് . 3 . 50 രൂപയോളം ഉൽപ്പാദന ചിലവും വന്നിരുന്നു . നിരവധി കർഷകർ ഈ രംഗത്ത് നിന്ന് പിന്മാറാൻ ഇത് കാരണമായി . പലരും ഉൽപ്പാദനം കുറച്ചു . ഇതോടെയാണ് കഴിഞ്ഞ വർഷം പരമാവധി അഞ്ച് രൂപയ്ക്ക് ലഭിച്ചിരുന്ന കോഴിമുട്ടയ്ക്ക് ഇപ്പോൾ ഏഴ് രൂപയിലധികമായി മാറിയത് . പൊതുവെ ആവശ്യക്കാർ കുറവായ താറാവ് മുട്ടയ്ക്കും കാട മുട്ടയ്ക്കും തമിഴ്നാട്ടിലെ നാമക്കലിൽ നിന്നാണ് കേരളത്തിലേക്ക് മുട്ട എത്തിക്കുന്നത് . വില ഉയർന്നതോടെ മുട്ട വിൽപ്പനയിലും കാര്യമായ കുറവ് വന്നിട്ടുണ്ട് . അതുകൊണ്ടുതന്നെ വില അധികം വൈകാതെ കുറയുമെന്നാണ് വിപണയിൽ നിന്ന് ലഭിക്കുന്ന സൂചനകൾ .


നോക്കിയ 2 ഇന്ത്യയിൽ ഇറങ്ങി . എച്ച്എംഡി ഗ്ലോബലിൻറെ നോക്കിയ സ്മാർട്ട്ഫോൺ പരമ്പരയിലെ ഏറ്റവും വിലകുറഞ്ഞ ഫോണുകളിൽ ഒന്നാണ് നോക്കിയ 2 . ഇന്ത്യയിലെ വില 6,999 രൂപയാണ് . നവംബർ 24 മുതൽ ഫോൺ രാജ്യത്തെ വിവിധ ഔട്ട്ലെറ്റുകളിലും , ഓൺലൈനിലും ലഭിക്കും . ബ്ലാക്ക് , വൈറ്റ് , കോപ്പർ ബ്ലാക്ക് കളറുകളിലാണ് ഫോൺ എത്തുന്നത് . ജിയോ ഉപയോക്താക്കൾക്ക് ആഗസ്റ്റ് 31 2018വരെ നോക്കിയ 2 വാങ്ങുമ്പോൾ പ്രത്യേക റീചാർജ് ഓഫറുകൾ ലഭിക്കും . സ്റ്റോക്ക് ആൻഡ്രോയ്ഡിൽ ഇറങ്ങുന്ന ഫോൺ നോക്കിയ 3 , നോക്കിയ 5 എന്നിവയുമായി ചില സാമ്യങ്ങൾ പിൻതുടരുന്നുണ്ട് . 2 ദിവസത്തെ ബാറ്ററി ലൈഫ് ഫോണിന് ലഭിക്കും എന്നാണ് ബാഗ്ദാനം . ബാറ്ററി ശേഷി 4,100 എംഎഎച്ചാണ് . 5 ഇഞ്ച് 720 പിക്സൽ ഡിസ്പ്ലേയാണ് ഫോണിന് ഒപ്പം ഗോറില്ല ഗ്ലാസ് 3 സംരക്ഷണവുമുണ്ട് . ക്യൂവൽകോം സ്നാപ്ഡ്രാഗൺ 212 പ്രോസസ്സറാണ് ഫോണിൻറെ ശേഷി നിർണ്ണയിക്കുന്നത് . 1ജിബിയാണ് റാം ശേഷി . 8 ജിബിയാണ് ഇൻറേണൽ സ്റ്റോറേജ് എസ് . ടി കാർഡ് ഉപയോഗിച്ച് ശേഖരണ ശേഷി വർദ്ധിപ്പിക്കാം .


ഫെയ്സ്ബുക് ലൈറ്റിന് പുറമേ ഇതാ മെസഞ്ചറിന്റെ ലൈറ്റ് പതിപ്പും ഇന്ത്യയിലെത്തി . ഇനി ബാന്റ്വിഡ്ത് കുറഞ്ഞാലും മെസേജുകൾ ലഭിക്കില്ലെന്ന ഭയം വേണ്ട . കുറഞ്ഞ സൈസിലെത്തുന്ന ഈ ആപിലെ സൌകര്യങ്ങളിൽ ഫെയ്സ്ബുക് വിട്ടുവീഴ്ച ചെയ്തില്ലെന്നതാണ് മറ്റൊരു മേന്മ . കുറഞ്ഞ സൈസും വേഗതയും കൈമുതലായ മെസഞ്ചർ ലൈറ്റ് , ഏറ്റവും ലളിതമായ പതിപ്പുകൂടിയാണ് . ഏറ്റവും ബേസിക് ആന്റഡ്രോയ്ഡ് പതിപ്പ് ഉപയോഗിക്കുന്ന സ്മാർട്ട്ഫോണുകൾക്കും ഏറ്റവും അനുയോജ്യം ഈ ആപ്ലിക്കേഷനാണ് . എല്ലാ അടിസ്ഥാന സൌകര്യങ്ങളും ലഭ്യമാക്കുന്ന മെസഞ്ചർ ലൈറ്റ് , ടെക്സ്റ്റ് , ഫോട്ടോസ് , ലിങ്കുകൾ , ഇമോജികൾ , സ്റ്റിക്കറുകൾ തുടങ്ങിയവയെല്ലാം ഷെയർ ചെയ്യാൻ സാധിക്കും . വെറും 5.5 മെഗാബൈറ്റ് മാത്രമാണ് ഇതിന്റെ വലിപ്പവും . ഇന്റർനെറ്റ് വഴിയുള്ള വോയ്സ് കോളുകൾ പ്രചാരം നേടിയതോടെ ഫെയ്സ്ബുക് ഇതിനുള്ള സൌകര്യവും ഒരു ആക്ടീവ് നൌ എന്ന ബട്ടണിലൂടെ പ്രവർത്തിപ്പിക്കാവുന്ന വിധം സജ്ജീകരിച്ചിട്ടുണ്ട് . ഗ്രൂപ്പുകൾ കൈകാര്യം ചെയ്യാനും മെസഞ്ചർ ലൈറ്റ് ഉപകാരപ്പെടും . നിലവിൽ വിയറ്റ്നാം , പെറു , നൈജീരിയ , തുർക്കി , ജർമ്മനി , ജപ്പാൻ , നെതർലാന്റ് എന്നിവിടങ്ങളിലും മെസഞ്ചർ ലൈറ്റ് ലഭ്യമാണ് . എങ്കിലും മെസഞ്ചർ ലൈറ്റിലെ ലോകത്തിലെ ഏറ്റവും വലിയ വിപണി ഇന്ത്യയാണ് . രണ്ട് വർഷം മുൻപ് തന്നെ ഫെയ്സ്ബുക് ആപ്ലിക്കേഷന്റെ ലൈറ്റ് വേർഷനും ഇന്ത്യയിൽ പുറത്തിറക്കിയിരുന്നു . ഫെയ്സ്ബുക്ക് ആപ്പിന് 20 കോടി ഉപഭോക്താക്കളാണ് ലോകത്താകെ ഉള്ളത് .


ന്യൂസിലൻഡിനെതിരായ അശ്വിന്റെ വിക്കറ്റ് വേട്ടയെക്കുറിച്ച് ഹർഭജൻ സിംഗ് നടത്തിയ ട്വീറ്റിന് മറുപടിയുമായി അശ്വിൻ തന്നെ രംഗത്തെത്തി . കരിയറിന്റെ തുടക്കത്തിൽ സ്പിന്നിനെ തുണയ്ക്കുന്ന പിച്ചുകൾ ലഭിച്ചിരുന്നെങ്കിൽ തനിക്കും കുംബ്ലെയ്ക്കുമെല്ലാം കൂടുതൽ വിക്കറ്റ് നേടാനാവുമായിരുന്നുവെന്നായിരുന്നു എന്നായിരുന്നു അശ്വിന്റെ പ്രകടനത്തെക്കുറിച്ച് ഭാജിയുടെ ട്വീറ്റ് . എന്നാൽ ഹർഭജൻ സിംഗ് താനടക്കമുള്ള സ്പിന്നർമാക്ക് പ്രചോദനമാണെന്ന് അശ്വിൻ പറഞ്ഞു . 2001ലെ ഹർഭജന്റെ പ്രകടനം കണ്ടാണ് താൻ ഓഫ് സ്പിന്നെറിയാൻ തുടങ്ങിയതെന്നും ഈ തർക്കം അനാരോഗ്യകരമാണെന്നും അശ്വിൻ ട്വിറ്ററിൽ കുറിച്ചു . പരസ്പരം ചെളിവാരിയെറിഞ്ഞതുകൊണ്ട് നമ്മൾ ഒന്നും നേടില്ലെന്നും ബഹുമാനിക്കേണ്ടവരെ ബഹുമാനിക്കണമെന്നും അശ്വിൻ വ്യക്തമാക്കി . അശ്വിന്റെ ട്വീറ്റിന് ഹർഭജനും മറുപടി നൽകി . താങ്കൾക്കെതിരെ ആയിരുന്നില്ല തന്റെ പരാമർശമെന്നും തന്റെ വാക്കുകൾ വളച്ചൊടിക്കപ്പെടുക ആയിരുന്നുവെന്നും ഭാജി വ്യക്തമാക്കി . മികച്ച പ്രകടനം തുടരാൻ എല്ലാവിധ ആശംസകളും നേരുന്നുവെന്നും ഭാജി പറഞ്ഞു . എന്നാൽ അശ്വിന്റെ വിശദീകരണത്തെ വെറുവിടാൻ ആരാധകർ തയാറായില്ല . അങ്ങനെയാണെങ്കിൽ താങ്കളെന്തിനാണ് ഹർഭജന് താങ്കളോട് അസൂയയാണെന്ന എന്റെ ട്വീറ്റ് ലൈക്ക് ചെയ്തതെന്ന് ഒരു ആരാധകൻ ചോദിച്ചു . അത് തന്റെ തെറ്റാണെന്നും ബ്രൌസ് ചെയ്തുപോകുമ്പോൾ സംഭവിച്ചതാണെന്നുമായിരുന്നു അശ്വിന്റെ മറുപടി . എന്തായാലും ഇതോടെ വിവാദത്തിന് അവസാനമാകുമെന്നാണ് ആരാധകരുടെ പ്രതീക്ഷ . നേരത്തെ ഹർഭജന്റെ പരാമർശത്തിന് ടെസ്റ്റ് ക്യാപ്റ്റൻ വിരാട് കൊഹ്ലി പരോക്ഷമായി മറുപടി നൽകിയിരുന്നു . എത്ര ടേണിംഗ് പിച്ചായാലും നന്നായി ബൌൾ ചെയ്താലെ വിക്കറ്റ് കിട്ടൂ എന്നായിരുന്നു ഹർഭജനുള്ള കൊഹ്ലിയുടെ മറുപടി . പിച്ചിൽ മാത്രമല്ല പന്ത് സ്പിൻ ചെയ്യുന്നത് . പന്തിൽ എത്രത്തോളം വൈവിധ്യം കൊണ്ടുവരാൻ കഴിയുമെന്നതിനെക്കൂടി ആശ്രയിച്ചിരിക്കുമതെന്നും കൊഹ്ലി വ്യക്തമാക്കിയിരുന്നു .


ദക്ഷിണാഫ്രിക്കയ്ക്കെതിരായ ആദ്യ ഏകദിനത്തിൽ ഇന്ത്യയ്ക്ക് 270 റൺസ് വിജയലക്ഷ്യം . ഇന്ത്യൻ സ്പിന്നർമാർ തകർത്താടിയപ്പോൾ നിശ്ചിത 50 ഓവറിൽ എട്ട് വിക്കറ്റ് നഷ്ടത്തിൽ 269 റൺസെടുക്കാനെ ദക്ഷിണാഫ്രിക്കയ്ക്ക് കഴിഞ്ഞുള്ളൂ . ഒമ്പതാം ഏകദിന സെഞ്ചുറി നേടിയ നായകൻ ഫാഫ് ഡുപ്ലസിസിൻറെ ( 120 ) മികവിലാണ് ദക്ഷിണാഫ്രിക്ക ഭേദപ്പെട്ട സ്കോർ പടുത്തുയർത്തിയത് . ചഹൽ - കുൽദീപ് സ്പിൻ ദ്വയത്തിന് മുന്നിൽ മുൻനിര തകർന്നടിഞ്ഞപ്പോൾ വാലറ്റത്തെ കൂട്ടുപിടിച്ച് നായകൻ ദക്ഷിണാഫ്രിക്കയെ കരകയറ്റുകയായിരുന്നു . ഇന്ത്യയ്ക്കായി കുൽദീപ് യാദവ് മൂന്നും യശ്വേന്ദ്ര ചഹൽ രണ്ടും പേസർമാരായ ഭുവനേശ്വറും ഭൂംമ്രയും ഓരോ വിക്കറ്റുകളും നേടി . ഓൾറൌണ്ടർ ക്രിസ് മോറിസ് ( 37 ) , ഡി കോക്ക് ( 37 ) , ഫെഹ്ലുക്വയോ ( 27 ) എന്നിങ്ങനെയാണ് മറ്റ് പ്രോട്ടീസ് താരങ്ങളുടെ ഉയർന്ന സ്കോർ . ടീം സ്കോർ 30ൽ നിൽക്കേ ഓപ്പണർ ഹാഷിം അംലയെ ( 16 ) പുറത്താക്കി പേസർ ഭൂംമ്രയാണ് കൂട്ടക്കുരുതിക്ക് തുടക്കമിട്ടത് . 37 റൺസെടുത്ത സഹ ഓപ്പണർ ക്വിൻറൺ ഡി കോക്കിനെ മടക്ക ചഹൽ ബ്രേക്ക് ത്രൂ നൽകുമ്പോൾ ടീം സ്കോർ 83 . പിന്നാലെ എയ്ഡൻ മക്രാമിനെ ( 9 ) ചഹലും 12 റൺസെടുത്ത ഡുമിനി കുൽദീപും പുറത്താക്കിയതോടെ ദക്ഷിണാഫ്രിക്ക പ്രതിരോധത്തിലായി . എന്നാൽ വിക്കറ്റ് കൊഴിഞ്ഞുകൊണ്ടിരിക്കേ നായകൻ ഫാഫ് ഡുപ്ലസി ഒരറ്റത്ത് പൊരുതി നിന്നു . മില്ലർ ഏഴ് റൺസ് മാത്രമെടുത്ത് കുൽദീപിൻറെ പന്തിൽ കോലിയുടെ തകർപ്പൻ ക്യാച്ചിൽ പുറത്തായതോടെ ദക്ഷിണാഫ്രിക്ക അഞ്ച് വിക്കറ്റിന് 134 എന്ന നിലയിൽ പരുങ്ങി . എന്നാൽ വാലറ്റത്ത് ക്രിസ് മോറിസിനെയും ഫെഹ്ലുക്വയോയും കൂട്ടുപിടിച്ച് ഡുപ്ലസിസ് ഭേദപ്പെട്ട സ്കോറിലേക്ക് നയിച്ചു . മോറിസിനെ മടക്കി കുൽദീപും 120 റൺസെടുത്ത ഡുപ്ലസിയെ പറഞ്ഞയച്ച് ഭുവിയും തിരിച്ചെത്തിയതോടെ ദക്ഷിണാഫ്രിക്കൻ പോരാട്ടം 269ൽ ഒതുങ്ങി .


കുളിക്കുന്നതിനിടെ മൊബൈൽ ഫോണിൽ നിന്നും വൈദ്യുതാഘാതമേറ്റ് സ്കൂൾ വിദ്യാർത്ഥിനി മരിച്ചു . റഷ്യൻ സ്വദേശിനിയായ സെനിയ എന്ന 12 വയസ്സുകാരിക്കാണ് ഇത്തരത്തിൽ ദാരുണാന്ത്യം സംഭവിച്ചത് . റഷ്യയിലെ സെർപ്പ്കോസ്കി ജില്ലയിലെ ബോൾഷെ ഗ്രെയ്സ്ലോവോ ഗ്രാമത്തിലാണ് സെനിയ തന്റെ മാതാപിതാക്കളോടൊപ്പം താമസിച്ച് വന്നിരുന്നത് . സ്കൂളിൽ നിന്നും വൈകുന്നേരം ബാസ്ക്കറ്റ് ബോൾ കളിച്ച് മടങ്ങി വന്നതിന് ശേഷം കുളിക്കാനായി ബാത്ത്റൂമിൽ കയറിയതായിരുന്നു സെനിയ . മൊബൈൽ ബാത്ത്റൂമിലെ പ്ലഗ്ഗിൽ ചാർജ്ജ് ചെയ്തതിന് ശേഷം മൊബൈലിൽ നിന്നും പാട്ടും കേട്ട് കൊണ്ടായിരുന്നു പെൺകുട്ടി കുളിക്കാൻ തുടങ്ങിയത് . ഇതിനിടയിൽ മൊബൈൽ ബാത്ത്ടബ്ബിലെ വെള്ളത്തിലേക്ക് വീണു . മൊബൈലിന്റെ കേബിൾ പ്ലഗ്ഗുമായി ബന്ധപ്പെട്ട് നിൽക്കുന്നതിനാൽ തന്നെ വൈദ്യുതി പ്രവഹിക്കുകയായിരുന്നു . കുറെ നേരമായിട്ടും മകൾ കുളിമുറിയിൽ നിന്നും പുറത്ത് വരാത്തതിനെ തുടർന്ന് മാതാവ് ചെന്ന് നോക്കിയപ്പോഴാണ് സെനിയയെ അബോധാവസ്ഥയിൽ കണ്ടെത്തിയത് . ഉടൻ തന്നെ ആശുപത്രിയിലെത്തിച്ചെങ്കിലും പെൺകുട്ടിയുടെ ജീവൻ രക്ഷിക്കാനായില്ല .


കാജൽ അഗർവാൾ നായികയാകുന്ന തമിഴ് ചിത്രമാണ് പാരീസ് പാരീസ് . ഹിന്ദിയിൽ വൻ ഹിറ്റായ ക്യൂൻ സിനിമയുടെ ഔദ്യോഗിക റീമേക്കാണ് ചിത്രം . എന്നാൽ കഴിഞ്ഞ ദിവസം ഇറങ്ങി ചിത്രത്തിന്റെ ട്രെയിലറിലെ ഒരു രംഗത്തിനെതികെ കടുത്ത വിമർശനമാണ് ഉയരുന്നത് . ചിത്രത്തിൽ കാജലിൻറെ കഥാപാത്രത്തിന്റെ മാറിൽ സഹതാരമായ എല്ലി അവരാം തൊടുന്ന രംഗമാണ് വിവാദം സൃഷ്ടിച്ചിരിക്കുന്നത് . യൂട്യൂബിൽ പോസ്റ്റ് ചെയ്യുന്ന ട്രെയിലറിന് കീഴിലും നിരവധി കമന്റുകൾ ഉയരുന്നുണ്ട് . രംഗം വലിയ വിവാദമായതോടെ വിശദീകരണവുമായി സംവിധായകൻ രമേഷ് അരവിന്ദ് തന്നെ രംഗത്തെത്തി . ഹിന്ദി ചിത്രത്തിൽ കങ്കണയും ലിസ ഹെയ്ഡനും തമ്മിലുള്ള ഒരു തമാശ രംഗം അതേ പടി അവിഷ്കരിക്കുകയാണ് ഈ ചിത്രത്തിലും എന്നാണ് സംവിധായകൻറെ വാദം . ഹിന്ദിയിൽ ഇല്ലാത്ത വിവാദമാണ് ഇപ്പോൾ തമിഴിൽ ഉണ്ടായിരിക്കുന്നത് എന്നും ഇദ്ദേഹം പറയുന്നു . 2014 ൽ മികച്ച നടിക്കുള്ള ദേശീയ പുരസ്കാരത്തിന് കങ്കണയെ അർഹയാക്കിയ ചിത്രമാണ് ക്യൂൻ . വികാസ് ബാലാണ് ചിത്രം സംവിധാനം ചെയ്തത് . ഈ ചിത്രത്തിൻറെ തമിഴ് പതിപ്പിന് പുറമേ മലയാളം , തെലുങ്ക് , കന്നഡ റീമേക്കുകളും റിലീസിന് തയ്യാറാകുകയാണ് .


റബ്ബറിന്റെ ഇറക്കുമതി പൂർണമായി അവസാനിപ്പിയ്ക്കണമെന്ന് കേരളം കേന്ദ്രത്തോട് ആവശ്യപ്പെട്ടു . സാമ്പത്തിക പ്രതിസന്ധി മറികടക്കാൻ പ്രത്യേക സാമ്പത്തിക പുനരുജ്ജീവന പാക്കേജ് അനുവദിയ്ക്കണമെന്നും കേരള ധനമന്ത്രി കെഎം മാണി കേന്ദ്രത്തോട് ആവശ്യപ്പെട്ടു . കേന്ദ്രബജറ്റിന് മുന്നോടിയായി വിളിച്ച് ചേർത്ത ധനമന്ത്രിമാരുടെ യോഗത്തിലാണ് കെഎം മാണി ഇക്കാര്യം ആവശ്യപ്പെട്ടത് . റബ്ബറിന്റെ വിലയിടിയാൻ കാരണം ഇറക്കുമതിയാണെന്നും ഇറക്കുമതി ചുങ്കം 25 ശതമാനം വർദ്ധിപ്പിയ്ക്കണമെന്നും മാണി ആവശ്യപ്പെട്ടു . ആവശ്യമുള്ള റബ്ബറിന്റെ രണ്ടിരട്ടി റബ്ബർ ഇറക്കുമതി ചെയ്യുന്നതാണ് പ്രശ്നങ്ങൾക്ക് കാരണമെന്നും അദ്ദേഹം പറഞ്ഞു . കേരളത്തിന് സാമ്പത്തിക പ്രതിസന്ധിയിൽ നിന്ന് മറികടക്കാൻ , വ്യവസായം . അടിസ്ഥാന സൌകര്യ വികസനം , ഊർജ്ജമേഖലകൾ എന്നിവയ്ക്ക് ഊന്നൽ നൽകി പ്രത്യേക സാമ്പത്തിക പുനരുജ്ജീവന പാക്കേജ് അനുവദിയ്ക്കണമെന്നാണ് കേരളം കേന്ദ്രത്തോട് ആവശ്യപ്പെട്ടിരിയ്ക്കുന്നത് . കേന്ദ്ര വിഹിതം 32 ശതമാനത്തിൽ നിന്ന് 50 ശതമാനം ആയി ഉയർത്തണമെന്നാതാണ് കേരളത്തിന്റെ മറ്റൊരു ആവശ്യം


ദേശീയ ചലച്ചിത്ര അവാർഡുകൾ പ്രഖ്യാപിച്ചു . മികച്ച നടിയായി അന്തരിച്ച നടി ശ്രീദേവിയെ തിരഞ്ഞെടുത്തു . മോം എന്ന ചിത്രത്തിലെ പ്രകടനത്തിനാണ് അവാർഡ് . ബംഗാളി താരം റിധി സെന്നാണ് മികച്ച നടൻ . അസമീ ചിത്രമായ വില്ലേജ് റോക്സ്റ്റാറാണ് മികച്ച ചിത്രമായി തിരഞ്ഞെടുക്കപ്പെട്ടത് . ഭയാനകം എന്ന ചിത്രത്തിലൂടെ ജയരാജ് മികച്ച സംവിധായകനായി തിരഞ്ഞെടുക്കപ്പെട്ടു . മികച്ച അവലംഭിത തിരക്കഥയ്ക്കുള്ള പുരസ്കാരവും ഭയാനകത്തിലൂടെ ജയരാജ് സ്വന്തമാക്കി . തൊണ്ടിമുതലിലെ പ്രകടനത്തിലൂടെ ഫഹദ് ഫാസിൽ മികച്ച സഹനടനായും തിരഞ്ഞെടുക്കപ്പെട്ടു . മികച്ച മലയാള ചിത്രത്തിനുള്ള പുരസ്കാരവും പ്രത്യോക ജൂറി പരാമർശവും തൊണ്ടിമുതലും ദൃക്സാക്ഷിയും സ്വന്തമാക്കി . ഇതേ ചിത്രത്തിൻറെ തിരക്കഥയിലൂടെ മികച്ച തിരക്കഥാകൃത്തായി സജീവ് പാഴൂരിനെ തെരഞ്ഞെടുത്തു . ഭയാനകം എന്ന ചിത്രത്തിലൂടെ നിഖിൽ എസ് പ്രതീപ് മികച്ച കാമറാമാനായി . നടി പാർവതിക്ക് പ്രത്യേക ജൂറി പരാമർശം ലഭിച്ചു . ടേക് ഓഫിലെ മികച്ച പ്രകടനത്തിനാണ് അവാർഡ് . മികച്ച പ്രൊഡക്ഷൻ ഡിസൈനുള്ള പുരസ്കാരം ടേക് ഓഫിലൂടെ സന്തോഷ് രാജന് ലഭിച്ചു . ഗാനഗന്ധർവൻ യേശുദാസാണ് മികച്ച ഗായകൻ . വിശ്വാസപൂർവം മൻസൂർ എന്ന ചിത്രത്തിലെ ഗാനത്തിനാണ് പുരസ്കാരം . മികച്ച സ്പെഷ്യൽ എഫക്ടിനുള്ള അവാർഡ് ബാഹുബലി - 2 സ്വന്തമാക്കി . കാട്ര് വെളിയിടൈ എന്ന മണിരത്നം ചിത്രത്തിലെ സംഗീതസംവിധാനത്തിനും ഇതേ ചിത്രത്തിൻറെ പശ്ചാത്തല സംഗീതത്തിനുമായി എആർ റഹ്മാൻ രണ്ട് ദേശീയ അവാർഡുകള് സ്വന്തമാക്കി . യഷ്രാജ് സംവിധാനം ചെയ്ത മറാഠി ചിത്രം മോർഖ്യ , ഒറിയ ചിത്രം ഹലോ അർസി എന്നിവയ്ക്കും പ്രത്യേക ജൂറി പരാമർശം ലഭിച്ചു . മികച്ച പ്രാദേശികഭാഷാ ചിത്രങ്ങളിൽ ലക്ഷദ്വീപിൽ നിന്നുള്ള സിഞ്ചാറിന് പ്രത്യേക പരാമർശം . മികച്ച തമിഴ് ചിത്രമായി ടു ലെറ്റ് തിരഞ്ഞെടുക്കപ്പെട്ടു . പ്രമുഖ സംവിധായകൻ ശേഖർ കപൂറിന്റെ അധ്യക്ഷതയിലുള്ള സമിതിയാണ് അവാർഡുകൾ നിർണയിച്ചത് . കഴിഞ്ഞ വർഷം ഏഴ് അവാർഡുകൾ നേടിയ മലയാള ചിത്രങ്ങൾ ഇത്തവണയും കടുത്ത വെല്ലുവിളിയുയർത്തി . തൊണ്ടി മുതലും ദൃക്സാക്ഷിയും , ടേക് ഓഫ് , ഭയാനകം , എസ് ദുർഗ , ആളൊരുക്കം , ഒറ്റമുറിവെളിച്ചം , അങ്കമാലി ഡയറീസ് , പെയിൻറിങ് ലൈഫ് തുടങ്ങിയ മലയാള ചിത്രങ്ങൾ മത്സരത്തിനുണ്ടായിരുന്നു .


ചരക്ക് സേവന നികുതിയിൽ ഉയർന്ന നിരക്കായ 28 ശതമാനം 50 ഇനങ്ങൾക്കായി പരിമിതപ്പെടുത്തി . ഗുവഹത്തിയിൽ ചേർന്ന ജിഎസ്ടി കൌൺസിലാണ് ഇത് സംബന്ധിച്ച തീരുമാനം എടുത്തത് . ഇതോടെ ചോക്കലേറ്റ് , ച്യൂയിംഗം , ഷാംപൂ , പോളീഷ് , സോപ്പുപൊടി , പോഷക പാനീയങ്ങൾ , മാർബിൾ , സൌന്ദര്യ വർധക വസ്തുക്കൾ തുടങ്ങിയവയ്ക്ക് വില കുറയും . 227 ഉത്പന്നങ്ങൾക്കാണ് 28 ശതമാനം നികുതി ഏർപ്പെടുത്തിയിരുന്നത് . നേരത്തെ ഈ സ്ലാബ് 62 ഉത്പന്നങ്ങൾക്കായി ചുരുക്കാൻ നേരത്തെ തീരുമാനിച്ചിരുന്നു . എന്നാൽ ജിഎസ്ടി കൌൺസിൽ ഈ പട്ടിക വീണ്ടും പുതുക്കി 50 ഉത്പന്നങ്ങളാക്കുകയായിരുന്നു . 28 ശതമാനം നികുതിയുള്ള ഉത്പന്നങ്ങളെ 18 ശതമാനം നികുതി സ്ലാബിലേക്ക് മാറ്റും . അതേ സമയം പെയ്ൻറ് , സിമൻറ് , വാഷിംഗ് മീഷെൻ പോലുള്ള ആഢംബര ഉത്പന്നങ്ങളും 28 ശതമാനം നികുതിയിൽ നിലനിർത്തും പുതിയ പരിഷ്കാരം 20,000 കോടി നികുതി നഷ്ടം സർക്കാറിനുണ്ടാക്കിയേക്കുമെന്നാണ് കണക്ക് . റിട്ടേൺ ഫയലിംഗ് വൈകിയാലുള്ള പിഴ ദിവസം 200 രൂപയിൽനിന്നു 50 രൂപയായും കുറച്ചു .


റിയലെസ്റ്റേറ്റിന്റെ അനന്ത സാധ്യതകളുമായി വളർന്ന വരുന്ന സ്ഥാപനമാണ് എൽ ആൻഡ് ടി . പുതിയ പ്രെജക്ടുകളുമായി എത്തിയിരിക്കുകയാണ് എൽ ആൻഡ് ടി . ക്രസന്റ് ബെ , പേൾ എന്നിവയൊക്ക് പ്രമുഖ ആർട്ടിടെക് കമ്പനികളുടെ ഡിസൈനുകളോടു കൂടിയാണ് ഇത്തവണയും എട്ടിയിരിക്കുന്നത് . ആദ്യം മുംബൈ കേന്ദ്രമാക്കിയാണ് പ്രൊജക്ടുകൾ വരുന്നതെങ്കിൽ ഇപ്പോൾ ചെന്നെയിലേക്കും ഇവർ പുതിയ പ്രൊജക്ടുകൾ അവതരിപ്പിക്കുന്നുണ്ട് . എല്ലാ ആധുനിക സൌകര്യങ്ങളോടു കൂടിയ അപ്പാർട്ട്മെന്റുകളാവും ഇവർ നിർമിക്കുക . കുടാതെ എയർപോർട്ട് , മെട്രോ തുടങ്ങിയ സൌകര്യങ്ങളോടു കൂടിയ സ്ഥലത്താവും ഇവരുടെ പ്രോജക്ടുകൾ . പേൾ അപ്പാർട്ട്മെന്റിൽ 2,3,4 ബിഎച്ച്കെ ആണ് ഉള്ളത് ഇതിന് 3കോടിയാണ് വില , അഡ്വാൻസ് 11 ലക്ഷം രൂപ , മുംബൈയിലെ തന്നെ പോവായി അപ്പാർട്ട്മെന്റിൽ 3,4 ബിഎച്ച്കെ ആണ് ഉള്ളത് ഇതിന് 3.51കോടിയാണ് വില , അഡ്വാൻസായി 11 ലക്ഷം രൂപ . ചെന്നൈയിലെ ഒഎംആർൽ1,2,3 , പ്രീമിയവും 3ബിഎച്ച്കെ ആണ് ഉള്ളത് ഇതിന് 28 ലക്ഷം രൂപയാണ് വില , അഡ്വാൻസ് 1.5ലക്ഷം രൂപ . എൽ ആൻഡ് ടി നല്ല ക്വാളിറ്റിയുള്ള വീടുകൾ പറഞ്ഞ സമയത്തുള്ളിൽ തന്നെ ചെയ്തു തീർക്കുന്നു കൂടാതെ എല്ലാ ആധുനിക സൌകര്യങ്ങളും ഉള്ള സ്ഥലങ്ങളിലായിരിക്കും പ്രൊജക്ടുകൾ . നിർമ്മാണം വളരെ പെട്ടന്നും പറഞ്ഞ സമയത്തിനുള്ളിൽ തന്നെ തീർക്കുന്നതായിരിക്കും കൂടുതൽ വിവരങ്ങൾക്ക് യുഎസ്സിൽ നിന്നുള്ളവർ കാനഡയിൽ നിന്നുള്ളവർ മിഡിൽ ഈസ്റ്റിൽ നിന്നുള്ളവർ


പുതിയ ആപ്പ് അപ്ഡേറ്റ് ചെയ്ത് വിൻഡോസ് ഫോൺ യൂസർമാർക്ക് ഫീച്ചർ ലഭ്യമാണോയെന്ന് പരിശോധിക്കാം . അപ്പുറമുള്ള ആളുടെ കൈവശം വിൻഡോസ് ഫോണും അതിൽ വീഡിയോ കോളിംഗ് ഫീച്ചറും ഉണ്ടാകണം . അല്ലെങ്കിൽ വീഡിയോ കോൾ ചെയ്യാൻ സാധിക്കുകയില്ല . ആപ്പിലുള്ള കോൾ ബട്ടൺ പ്രസ്സ് ചെയ്യുമ്പോൾ രണ്ട് ഓപ്ഷനുകൾ വരും . വോയ്സ് കോൾ അല്ലെങ്കിൽ വീഡിയോ കോൾ . വീഡിയോ കോൾ ഫീച്ചർ വഴി യൂസർമാർക്ക് മറുതലയ്ക്കുള്ള ആളെ കണ്ട് സംസാരിക്കാം . ഒരേസമയം ഫ്രണ്ട് ക്യാമറയും റിയർ ക്യാമറയും ഉപയോഗിക്കാനുള്ള സൌകര്യമുണ്ട് . കോൾ മ്യൂട്ട് ചെയ്യാനും മിസ്ഡ് കോൾ ലഭിച്ചാൽ അത് സംബന്ധിച്ച നോട്ടിഫിക്കേഷനും യൂസർക്ക് ലഭിക്കും .


മുംബൈ ഉയർത്തിയ വിജയലക്ഷ്യം തേടിയിറങ്ങിയ ലയൺസിന് ആശിച്ച തുടക്കമല്ല ലഭിച്ചത് . രണ്ടാം ഓവറിൽ ബ്രണ്ടൻ മക്കല്ലത്തെ ( 6 ) മടക്കി ബൂംമ്ര ലയൺസിനെ ഞെട്ടിച്ചു . എന്നാൽ രണ്ടാം വിക്കറ്റിൽ ക്യാപ്റ്റൻ റെയ്നയും ( 27 ) ഫിഞ്ചും ചേർന്നുള്ള അർധസെഞ്ചുറി കൂട്ടുകെട്ട് ലയൺസിന്റെ വിജയത്തിന് അടിത്തറയായി . റെയ്ന പുറത്തായശേഷം കാർത്തിക് ( 9 ) , ബ്രാവോ ( 2 ) , അക്ഷദീപ് നാഥ് ( 12 ) , ഫോക്നർ ( 7 ) , പ്രവീൺ കുമാർ ( 0 ) എന്നിവരെ നഷ്ടമായെങ്കിലും ഫിഞ്ച് ( 54 പന്തിൽ 67 നോട്ടൌട്ട് ) ലയൺസിനെ വിജയത്തിലേക്ക് കൈപിടിച്ചു നടത്തി . ലയൺസിനായി ഫിഞ്ചിന്റെ തുടർച്ചയായ മൂന്നാം അർധസെഞ്ചുറിയാണിത് . ബൂംമ്ര അവസാന ഓവറിൽ 11 റൺസായിരുന്നു ലയൺസിന് ജയിക്കാൻ വേണ്ടിയിരുന്നത് . മൂന്നാം പന്ത് ബൌണ്ടറി കടത്തിയ ധവാൽ കുൽക്കർണിയാണ് ലയൺസിന്റെ വിജയം ഉറപ്പിച്ചത് . നേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത മുംബൈയ്ക്ക് തുടക്കത്തിലേ ക്യാപ്റ്റൻ രോഹിത് ശർമയെ ( 7 ) നഷ്ടമായത് തിരിച്ചടിയായി . പാർഥിവ് പട്ടേലും ( 34 ) , ജോസ് ബട്ലറും ( 16 ) , അംബാട്ടി റായിഡുവും ( 20 ) പൊരുതി നോക്കിയെങ്കിലും മുംബൈ 100 കടന്നില്ല . അവസാന മൂന്നോവറിൽ ടിം സൌത്തിയും ( 11 പന്തിൽ 25 ) ഹർദ്ദീക് പാണ്ഡ്യയുടെ സഹോദരൻ കുനാൽ പാണ്ഡ്യയും ( 11 പന്തിൽ 20 നോട്ടൌട്ട് ) നടത്തിയ വെടിക്കെട്ടാണ് മുംബൈയെ പൊരുതാവുന്ന സ്കോറിലെത്തിച്ചത്


റിലയൻസ് ജിയോ നെറ്റ് വർക്ക് പോൺവെബ്സൈറ്റുകൾ തടഞ്ഞതിന് പിന്നാലെ , രാജ്യത്തെ മറ്റ് ടെലികോം കമ്പനികളും പോൺ വെബ്സൈറ്റുകൾ ബാൻ ചെയ്യും . എയർടെൽ വോഡഫോൺ , ഐഡിയ , ബിഎസ്എൻഎൽ എന്നീ കമ്പനികളും പോൺ സൈറ്റുകളുടെ നിരോധനം നടപ്പിലാക്കിവരികയാണ് . ടെലികോം മന്ത്രാലയം നൽകിയ പട്ടികയിലെ 827 വെബ്സൈറ്റുകളാണ് ബ്ലോക്ക് ചെയ്യുന്നത് . മറ്റുകമ്പനികളും ഉത്തരവ് നടപ്പിലാക്കുന്നതോടെ രാജ്യത്ത് സമ്പൂർണ പോൺനിരോധനം നിലവിൽ വരും . ഒരു സ്കൂൾ വിദ്യാർഥിനിയെ സഹപാഠികൾ കൂട്ട ബലാത്സംഗം ചെയ്ത കേസ് പരിഗണിക്കുന്നിതിനിടെയാണ് ഉത്തരാഖണ്ഡ് ഹൈക്കോടതി ഇക്കാര്യം ആവശ്യപ്പെട്ടത് . അശ്ലീല വീഡിയോകൾ കണ്ടശേഷമാണ് പീഡനം നടത്തിയതെന്ന് വിദ്യാർഥികൾ അന്വേഷണ ഉദ്യോഗസ്ഥരോട് വെളിപ്പെടുത്തിയിരുന്നു കുട്ടികളുടെ മനസ്സിലേക്ക് മോശമായ ചിന്തകൾ കയറ്റിവിടുന്ന ഒരു പരിമിതികളുമില്ലാത്ത അശ്ലീല സൈറ്റുകൾ തടയുകയോ നിയന്ത്രണം ഏർപ്പെടുത്തുകയോ വേണമെന്ന ഹൈക്കോടതി ഉത്തരവിന്റെ അടിസ്ഥാനത്തിലാണ് പോൺവെബ്സൈറ്റുകൾ നിരോധിക്കുന്നതിനുള്ള ഉത്തരവ് ടെലികോം മന്ത്രാലയം പുറപ്പെടുവിച്ചത് . ആക്ടിങ് ചീഫ് ജസ്റ്റിസ് രാജീവ് ശർമ്മയും ജസ്റ്റിസ് മനോജ് തിവാരിയും അടങ്ങിയ ഡിവിഷൻ ബെഞ്ചാണ് കേന്ദ്ര സർക്കാരിനോട് ഇക്കാര്യം ആവശ്യപ്പെട്ടത് . 857 വെബ്സൈറ്റുകൾ ബ്ലോക്ക് ചെയ്യാനാണ് ഹൈക്കോടതി നിർദേശം നൽകിയത് . ഇതിൽ 30 വെബ്സൈറ്റുകൾ അശ്ലീല ഉള്ളടക്കങ്ങൾ ഇല്ലാത്തവയാണെന്ന് ഇലക്ട്രോണിക്സ് ആന്റ് ഐടി മന്ത്രാലയം കണ്ടെത്തി . ബാക്കിയുള്ള 827 വെബ്സൈറ്റുകൾ ബ്ലോക്ക് ചെയ്യാൻ നിർദേശം നൽകുകയായിരുന്നു .


പാഡ്മാന്റെ വിജയത്തിളക്കിലാണ് നായിക സോനം കപൂർ . ചിത്രത്തിലെ സോനം കപൂറിന്റെ പ്രകടനം ഏറെ ശ്രദ്ധ പിടിച്ചുപറ്റിയിരുന്നു . എന്നാൽ വാലന്റൈൻ ഡേയിൽ സോനം കപൂറിന് മറ്റൊരു കാര്യമാണ് പറയാനുള്ളത് . താനാണ് ലോകത്തിലെ ഏറ്റവും ഭാഗ്യവതിയായി പെൺകുട്ടിയെന്നാണ് സോനം കപൂർ പറയുന്നത് . അതിന് കാരണം ആനന്ദ് അഹുജയും . വ്യവസായിയായ ആനന്ദ് അഹൂജയുമായി സോനം കപൂർ പ്രണയത്തിലാണെന്ന് വാർത്തകൾ വന്നിരുന്നു . എന്നാൽ ഇക്കാര്യം സ്ഥിരീകരിക്കാൻ ഇരുവരും തയ്യാറായിരിരുന്നില്ല . എന്നാൽ സോഷ്യൽ മാധ്യമത്തിൽ പ്രണയദിന സന്ദേശം ഷെയർ ചെയ്ത് ആനന്ദ് അഹൂജയെ ടാഗ് ചെയ്തിരിക്കുകയാണ് സോനം കപൂർ . താനാണ് ലോകത്തിലെ ഏറ്റവും ഭാഗ്യവതിയായി പെൺകുട്ടിയെന്നാണ് അടിക്കുറിപ്പ് . മറുപടിയായി ആനന്ദ് അഹൂജയും കമിതാക്കളുടെ ഫോട്ടോ ഷെയർ ചെയ്തിട്ടുണ്ട് . പ്രണയം രഹസ്യമാക്കി വയ്ക്കുന്നതിനെ കുറിച്ച് സോനം കപൂർ മുമ്പ് ഒരു അഭിമുഖത്തിൽ പറഞ്ഞത് ഇങ്ങനെയായിരുന്നു - അത് എന്റെ നിയന്ത്രണത്തിൽ അല്ല . എന്നെ കുറിച്ച് സംസാരിക്കുന്നതിൽ എനിക്ക് പ്രശ്നമില്ല . പക്ഷേ മറ്റൊരാളെയും കുറിച്ച് ഉള്ളതാണെങ്കിൽ അത് ശരിയല്ല . അദ്ദേഹത്തിന്റെ അനുവാദമുണ്ടെങ്കിൽ മാത്രമാണ് എനിക്ക് പറയാനാകുക . കാരണം അദ്ദേഹവും എന്റെ അനുവാദമുണ്ടെങ്കിലെ സംസാരിക്കൂ .


കൊച്ചിയിൽ നടിയെ ആക്രമിച്ച കേസിൽ ഗായിക റിമി ടോമിയിൽ നിന്ന് പൊലീസ് വിവരങ്ങൾ തേടി . ദിലീപുമായുളള സൌഹൃദം , സംഭവത്തിനുശേഷം കാവ്യയുമായി സംസാരിച്ചത് , വിദേശ താരനിശകൾ എന്നിവയുടെ വിശദാംശങ്ങളാണ് ഫോണിൽ ആരാഞ്ഞത് . റിമി ടോമിയെ വിളിച്ചുവരുത്തി ചോദ്യം ചെയ്യാനും പൊലീസ് ആലോചിക്കുന്നുണ്ട് . ദിലീപിന് ആക്രമിക്കപ്പെട്ട നടിയുമായി ഉണ്ടായിരുന്ന വ്യക്തിവൈരാഗ്യം സംബന്ധിച്ച കൂടുതൽ തെളിവുകളാണ് പൊലീസ് തേടുന്നത് . ദിലീപുമായും കാവ്യയുമായും ആക്രമിക്കപ്പെട്ട നടിയുമായും റിമി ടോമിക്ക് നേരത്തെ അടുത്ത സൌഹൃദമുണ്ടായിരുന്നു . ഇവരുടെ ചില വിദേശയാത്രകളിലുണ്ടായ പ്രശ്നങ്ങളാണ് ദിലീപിന്റെ വിവാഹമോചനത്തിലേക്കും നടിയുമായുളള തർക്കത്തിലേക്കും നയിച്ചത് . ഇത് സംബന്ധിച്ച് ടിമി ടോമിക്ക് അറിയാവുന്ന കാര്യങ്ങളാണ് പൊലീസ് ചോദിച്ചത് . നടിയെ ആക്രമിച്ച സംഭവം എപ്പോഴറിഞ്ഞു , സംഭവത്തിനുശേഷം ദിലിപീനേയും കാവ്യയേയും വിളിച്ചിരുന്നോ , എന്തുകൊണ്ട് വിളിച്ചു , അവരുടെ പ്രതികരണം എന്തായിരുന്നു , ഇതു സംബന്ധിച്ച് എന്തൊക്കെ അറിയാം എന്നാണ് ആരാഞ്ഞത് . റിമി ടോമിയും ദിലീപോ കാവ്യയുമായോ എതെങ്കിലും വിധത്തിലുളള സാമ്പത്തിക ഇടപാടുകൾ ഉണ്ടോ എന്നും പരിശോധിക്കുന്നുണ്ട് . എന്നാൽ ദിലിപുമായി തനിക്ക് സാമ്പത്തിക ഇടപാട് ഇല്ലെന്നും ദിലീപും കാവ്യയുമായുളള സൌഹൃദത്തെക്കുറിച്ചാണ് പൊലീസ് ചോദിച്ചതെന്നും റിമി ടോമി പ്രതികരിച്ചു . ഇക്കഴിഞ്ഞ ഏപ്രിലിൽ ദിലിപും കാവ്യയും റിമി ടോമിയും അടങ്ങുന്ന സംഘം നടത്തിയ അമേരിക്കൻ സന്ദർശനം പൊലീസ് വിശദമായി പരിശോധിക്കുന്നുണ്ട് . ദിലീപിനെക്കുറിച്ച് യാതൊരു പരാമർശവുമില്ലാതെയുളള ആദ്യകുറ്റപത്രം സമർപ്പിച്ച ശേഷമായിരുന്നു ഈ യാത്ര . പോകുന്നതിന് തൊട്ടുമുമ്പാണ് ബ്ലാക്ക് മെയിലിങ് ഭീഷണി സംബന്ധിച്ച് പരാതിയുമായി ദിലീപ് രംഗത്തെത്തിയത് . ഇതിനിടെ ദിലിപിന് ആലുവ സബ് ജയിലിൽ പ്രത്യകേ പരിഗണന നൽകുന്നെന്ന ആരോപണം ജയിൽ ഡിജിപി ആർ ശ്രീലേഖ നിഷേധിച്ചു കേസിലെ രണ്ടാം പ്രതി മാർട്ടിന്റെ ജാമ്യാപേക്ഷ ഹൈക്കോടതി ഇന്ന് തളളി . അന്വേഷണം തുടരുന്ന സാഹചര്യം വ്യക്തമാക്കിയാണ് ഉത്തരവ് .


അതോടെ ഓംപുരി ഇസ്ലാം മതം സ്വീകരിച്ചെന്നുള്ള വാർത്തയുമെത്തി . ഇസ്ലാം മതവിശ്വാസികളെക്കുറിച്ച് ഇന്ത്യയിലെ മറ്റ് മതസ്ഥരുടെ കാഴ്ച്ചപ്പാടുകളെക്കുറിച്ച് ചോദിച്ച താരത്തിൻറെ മറുപടി വളച്ചൊടിക്കുകയായിരുന്നു . ഇന്ത്യയിലെ ഒരു വിഭാഗം ആളുകൾക്ക് ഇസ്ലാമിനെക്കുറിച്ച് തെറ്റിദ്ധാരണയുണ്ടെന്ന് താരം പറയുന്നു . ലോകം മുഴുവൻ ഇസ്ലാം സ്വീകരിക്കണമെന്നും ഇസ്ലാമാണ് ഏറ്റവും ശ്രേഷ്ടമെന്നും ഇസ്ലാം മതവിശ്വാസികൾ വിശ്വസിക്കുന്നു എന്ന് ചിലർ തെറ്റിദ്ധരിച്ചിരിക്കുകയാണെന്നായിരുന്നു പറഞ്ഞത് . രാജ്യത്തെ മുസ്ലിമുകളുടെ ഈ ദുർഘതിയിൽ തനിക്ക് അതിയായ വിഷമമുണ്ടെന്നും അദ്ദേഹം പറയുന്നുണ്ട് . എന്നാൽ , അഭിമുഖം പൂർണമായി കാണിക്കാതെയാണ് വാർത്തകൾ പ്രചരിക്കുന്നതെന്ന് താരവുമായി അടുത്ത വൃത്തങ്ങൾ സൂചിപ്പിച്ചു . അടുത്തിടെ പാക് താരങ്ങളെ ബോളിവുഡ് സിനിമയിൽ അഭിനയിപ്പിക്കരുതെന്ന തീരുമാനത്തിന് എതിരെ ഓംപുരി ശക്തമായി രംഗത്ത് എത്തിയിരുന്നു . ഇതിൻറെ തുടർച്ചയായാണ് ഈ പ്രചരണം എന്നാണ് താരം വിശ്വസിക്കുന്നത് .


ലണ്ടനിൽ നടക്കുന്ന ലോക അത്ലറ്റിക് ചാന്പ്യൻഷിപ്പിനുള്ള ഇന്ത്യൻ ടീമിൽ നിന്ന് പി യു ചിത്രയെ ഒഴിവാക്കിയതിൽ വ്യാപക പ്രതിഷേധം . ഇതിനെതിരെ സംസ്ഥാന സർക്കാർ കേന്ദ്ര കായികമന്ത്രാലയത്തിന് കത്തയച്ചു . എം ബി രാജേഷ് എം പി , കായികമന്ത്രിയെ ഇന്ന് നേരിൽ കണ്ട് പ്രതിഷേധം അറിയിക്കും . ഇന്ത്യൻ സംഘത്തിൻറെ പരിശീലകരെ തെരഞ്ഞെടുത്തതിലും കടുത്ത വിവേചനമാണ് അത് ലറ്റിക് ഫെഡറേഷൻ കാണിച്ചിരിക്കുന്നത് ലണ്ടനിലേക്ക് പറക്കാനുള്ള ചിത്രയുടെ മോഹം സെലക്ഷന് കമ്മിറ്റി തല്ലിക്കെടുത്തി . 24 അംഗ ടീമിനെ പ്രഖ്യാപിച്ചപ്പോൾ ചിത്ര പുറത്ത് . ലോക ചാന്പ്യൻഷിപ്പിൽ മെഡൽ നേടാൻ സാധ്യതിയില്ലാത്തതു കൊണ്ട് തെരഞ്ഞെടുത്തില്ലെന്നാണ് സെലക്ഷൻ കമ്മിറ്റിയുടെ ന്യായീകരണം . ലോകറാങ്കിംഗിൽ ആദ്യ നൂറിൽ പോലും വരാത്ത ജി ലക്ഷമണൻ രണ്ടിനത്തിൽ ലണ്ടനിൽ എങ്ങിനെ മൽസരിക്കുന്നു എന്നതിന് പക്ഷെ മൌനം മാത്രം മറുപടി . ചരിത്രത്തിലെ ഏറ്റവും വലിയ ടീമിനെയാണ് ഇത്തവണ അയക്കുന്നത് . ഇവരിൽ ആരെങ്കിലും മെഡൽ നേടുമോ എന്ന് ചോദിച്ചാൽ അത് ലറ്റിക്ക് ഫെഡറേഷന് ഉത്തരമില്ല . ലോക മീറ്റിൻറെ ചരിത്രത്തിൽ ഇന്ത്യ ഇതേവരെ നേടിയത് ഒരു മെഡൽ മാത്രമാണെന്നും ഓർക്കണം . കഴിവുള്ള താരങ്ങളെ തടഞ്ഞ ഫെഡേറഷൻ പക്ഷെ നാടു കാണാൻ ഉദ്യോഗസ്ഥരെയും പരിശീലകരേയും കാര്യമായി ടിമിൽഉൾപ്പെടുത്തി . 24 താരങ്ങൾക്ക് അകമ്പടിയായി പരിശീലകരടക്കം 13 പേർ . പരിശീലകരെ ഉൾപ്പെടുത്തയതിലും കടുത്ത വിവേചനം ഉണ്ട് . ടീമിലുള്ള മൂന്ന് താരങ്ങളുടെ പരിശീലകനായ പി ബി ജയകുമാറിനെ തഴഞ്ഞു . അതേ സമയം ഒരു റിലേയിൽ മാത്രം മൽസരിക്കുന്ന താരത്തിൻറെ പരിശീലകയെ ഉൾപ്പെടുത്തി . ഗോഡ്ഫാദറില്ലാതെ പോയതാണ് ചിത്രക്ക് വിനയായതെന്നും വിലയിരുത്തലുണ്ട് . ലോക ചാന്പ്യൻഷിപ്പിൽ മൽസരിക്കുന്നതിലൂടെ ലഭിക്കുമായിരുന്ന അനുഭവത്ത് 22 കാരിയായ ചിത്രക്ക് നിഷേധിച്ചത് നീതിയാണോ എന്ന ചോദ്യവും ഉയരുന്നു . അതേസമയം പി . യു ചിത്രയെ ലോക അത് ലറ്റിക് ചാമ്പ്യൻഷിപ്പിൽ നിന്ന് ഒഴിവാക്കിയത് അംഗീകരിക്കാനാകില്ലെന്ന് മുഖ്യമന്ത്രി പിണറായി വിജയൻ പ്രതികരിച്ചു . ചിത്രയെ ഉൾപ്പെടുത്താൻ സംസ്ഥാനം സമ്മർദം ചെലുത്തും . ബന്ധപ്പെട്ടവരെ ശക്തമായ പ്രതിഷേധം അറിയിക്കുമെന്നും പിണറായി വിജയൻ പറഞ്ഞു .


ഇന്ത്യൻ താരങ്ങളെയും ആരാധകരെയും വംശീയമായി അധിക്ഷേപിച്ച മെൽബണിലെ കാണികൾക്ക് ക്രിക്കറ്റ് ഓസ്ട്രേലിയയുടെ താക്കീത് . മെൽബൺ ടെസ്റ്റിൻറെ ആദ്യ രണ്ട് ദിനങ്ങളിലാണ് വംശീയാധിക്ഷേപം അരങ്ങേറിയത് . എംസിജിയിലെ ഗ്രേറ്റ് സതേൺ സ്റ്റാൻഡിലുണ്ടായിരുന്ന കാണികൾ വിസ കാണിക്കാൻ ഇന്ത്യൻ ആരാധകരോട് ആക്രോശിച്ചിരുന്നു . വംശീയാധിക്ഷേപം സംബന്ധിച്ച് ക്രിക്കറ്റ് ഓസ്ട്രേലിയയ്ക്ക് നിരവധി പരാതികൾ ലഭിച്ചിട്ടുണ്ട് . സംഭവത്തിൻറെ ദ്യശ്യങ്ങൾ ക്രിക്കറ്റ് ഓസ്ട്രേലിയ വിക്ടോറിയ പൊലിസിനും മെൽബൺ ക്രിക്കറ്റ് ഗ്രൌണ്ട് അധികൃതർക്കും കൈമാറിയിട്ടുണ്ടെന്നും ഒരു ക്രിക്കറ്റ് വെബ്സൈറ്റ് റിപ്പോർട്ട് ചെയ്തു . വിക്ടോറിയ പൊലിസും സ്റ്റേഡിയം സുരക്ഷാവിഭാഗവും കാണികളുടെ പെരുമാറ്റം നിരീക്ഷിച്ചുവരികയാണെന്നും റിപ്പോർട്ടിൽ പറയുന്നു . ഇതാദ്യമായല്ല മെൽബണിലെ കാണികൾ വംശീയാധിക്ഷേപത്തിന് പഴി കേൾക്കുന്നത് . ദക്ഷിണാഫ്രിക്കയ്ക്കെതിരായ 2005ലെ ബോക്സിംഗ് ഡേ ടെസ്റ്റിൽ പേസർ ആന്ദ്രേ നെല്ലിനെതിരെ വംശീയാധിക്ഷേപം ഉയർന്നത് വലിയ വിവാദമായിരുന്നു . അന്നും കാണികൾക്ക് ക്രിക്കറ്റ് ഓസ്ട്രേലിയ മുന്നറിയിപ്പ് നൽകിയിരുന്നു .


ലോകകപ്പ് സന്നാഹ മത്സരത്തിൽ ജർമനിക്ക് ഞെട്ടിപ്പിക്കുന്ന തോൽവി . ഓസ്ട്രിയയാണ് ലോകകപ്പിന് മുമ്പുള്ള അവസാന സന്നാഹ മത്സരത്തിൽ ജർമനിയെ മുട്ടുക്കുത്തിച്ചത് . മറ്റൊരു മത്സരത്തിൽ ഇംഗ്ലണ്ട് ഒന്നിനെതിരേ രണ്ട് ഗോളുകൾക്ക് തോൽപ്പിച്ചു . ജർമനിക്കെതിരേ ഒരു ഗോളിന് പിന്നിട്ട് നിന്ന ശേഷം ഓസ്ട്രിയ തിരിച്ചടിക്കുകയായിരുന്നു . ഒന്നിനെതിരേ രണ്ട് ഗോളിനായിരുന്നു ജർമിയുടെ തോൽവി . മാർട്ടിൻ , അലസ്സാന്ദ്രോ എന്നിവരാണ് ഓസ്ട്രിയക്ക് അപ്രതീക്ഷിത ജയമൊരുക്കിയ ഗോളുകൾ നേടിയത് . രണ്ടാം പകുതിയിൽ ആയിരുന്നു ഓസ്ട്രിയയുടെ രണ്ട് ഗോളും . പതിനൊന്നാം മിനിറ്റിൽ മെസൂറ്റ് ഓസിലിന്റെ ഗോളിനാണ് ജർമനി മുന്നിലെത്തിയത് . ജർമൻ ക്യാപ്റ്റൻ മാനുവൽ നോയർ ഒൻപത് മാസത്തെ ഇടവേളയ്ക്ക് ശേഷം ടീമിൽ തിരിച്ചെത്തിയ മത്സരമായിരുന്നു ഇത് .


ഇന്ത്യ - ന്യുസീലൻഡ് ഏകദിന പരമ്പരയ്ക്ക് ഇന്ന് തുടക്കം . ധർമ്മശാലയിൽ ഉച്ചയ്ക്ക് ഒന്നരയ്ക്കാണ് കളിതുടങ്ങുക . വെള്ളക്കുപ്പായത്തിൽ വിരാട് കൊഹ്ലിയും സംഘവും തുടങ്ങിവച്ച ജൈത്രയാത്ര തുടരാൻ എം എസ് ധോണിയുടെ നീലപ്പട ഇറങ്ങുന്നു . മൂന്ന് ടെസ്റ്റുകളിലെ തോൽവിക്ക് പകരം വീട്ടാൻ ന്യുസീലൻഡും . എട്ടുമാസം മുൻപ് ബ്രണ്ടൻ മക്കല്ലം വിരമിച്ചതിന് ശേഷം കിവീസിന്റെ ആദ്യ ഏകദിനം . ടെസ്റ്റ് പരമ്പരയിലേറ്റ തോൽവിയുടെ സമ്മർദം മറികടക്കുക എന്നത് തന്നെയാണ് കിവീസിന്റെ പ്രധാന വെല്ലുവിളി . പനിപിടിച്ച സുരേഷ് റെയ്നയുടെ അഭാവം മാറ്റിനിർത്തിയാൽ ഇന്ത്യ പൂർണ സജ്ജം . കൊഹ്ലിയും രോഹിത്തും രഹാനെയുമാണ് ബാറ്റിംഗ് കരുത്ത് . കേദാർ ജാദവും ഹർദിക് പാണ്ഡ്യയും ടീമിലുണ്ടാവും . അശ്വിന്റെയും ജഡേജയുടെയും അഭാവത്തിൽ അക്ഷർ പട്ടേലും അമിത് മിശ്രയുമാണ് സ്പിൻ ആക്രമണം നയിക്കുക . പുതിയ പന്തെറിയാൻ ബൂമ്രയും കുൽക്കർണിയും . കോറി ആൻഡേഴ്സൻ പരുക്ക് മാറിയെത്തിയതോടെ കിവീസ് നിരയും ഉണർന്നിട്ടുണ്ട് . ബൌൺസുള്ള വിക്കറ്റായതിനാൽ ബോൾട്ടിനെയും സൌത്തിയെയും പേടിക്കണം . ഇരുടീമുകളും ഇതുവരെ ഏറ്റുമുട്ടിയത് 93 ഏകദിനങ്ങളിൽ . 46ൽ ഇന്ത്യയും 41ൽ കിവീസും ജയിച്ചു . അഞ്ചെണ്ണം ഉപേക്ഷിച്ചു . ഒന്നിൽ ഒപ്പത്തിനൊപ്പം .


രണ്ടായിരം രൂപയുടെ പുതിയ നോട്ട് പുറത്തിറങ്ങിയപ്പോൾ ആളുകൾ ശരിക്കും ഞെട്ടിപ്പോയി . ആ നോട്ട് കണ്ടായിരുന്നില്ല ആ ഞെട്ടൽ എന്ന് മാത്രം . ചിപ്പ് മുതൽ ആരും കാണാത്ത എന്തൊക്കെയോ കുണ്ടാമണ്ടികൾ ആ നോട്ടിൽ ഉണ്ട് എന്നായിരുന്നു ചിലരുടെ ' തള്ളൽ ' . ഒടുവിൽ റിസർവ്വ് ബാങ്കിന് തന്നെ കാര്യങ്ങൾ വിശദീകരിക്കേണ്ടി വന്നു . എന്നിട്ടും ചിലരൊക്കെ ഇപ്പോഴും പഴയ തള്ളൽ വാർത്തകൾ വിശ്വസിക്കുന്നുണ്ട് എന്ന് വേണം കരുതാൻ . ഇപ്പോഴിതാ അഞ്ഞൂറ് രൂപയുടെ പുതിയ നോട്ടുകളും പുറത്തിറങ്ങിയിരിക്കുന്നു . ഇതിനും ഉണ്ട് ഏറെ സവിശേഷതകൾ . എന്നാൽ അതൊന്നും ആ രണ്ടായിരത്തിന്റെ നോട്ടിനെ കുറിച്ച് പറഞ്ഞതുപോലെ അല്ലെന്ന് മാത്രം .


സൌത്ത് ഇന്ത്യൻ സിനിമയിലെ ലേഡി സൂപ്പർ സ്റ്റാർ ആരാണെന്ന് ചോദിച്ചാൽ നിസംശയം ആളുകൾ പറയും മലയാളി താരമായ നയൻതാരയാണെന്ന് . അതെ , കോമേഴ്ഷ്യൽ ഹിറ്റുകളും പിന്നീട് തിരഞ്ഞെടുത്ത സിനിമകളെ സൂപ്പർ ഹിറ്റാക്കുകയും ചെയ്ത് വിജയിപ്പിച്ച് വിജയത്തിൻറെ പരകോടിയിലാണ് അവരിപ്പോൾ . അടുത്തിടെ പുറത്തിറങ്ങിയ കോലമാവ് കോകില , ഇമയ്ക്ക് നൊടികൾ തുടങ്ങിയ ചിത്രങ്ങൾ വൻ വിജയമായതും താരത്തിന് ആത്മവിശ്വാസം പകരുന്നുണ്ട് . സ്ത്രീകഥാപാത്രങ്ങൾക്ക് പ്രാധാന്യമുള്ള ചിത്രങ്ങളാണ് അടുത്തായി നയൻസ് തിരഞ്ഞെടുക്കുന്നത് . പ്രാധാന്യമില്ലാത്ത കഥാപാത്രങ്ങളെ പരമാവധി ഒഴിവാക്കിയാണ് നയൻസിൻറെ തെരഞ്ഞെടുപ്പ് . തല അജിത്തിനൊപ്പമുള്ള വിശ്വാസമാണ് ഇനി നയൻസിൻറെതായി പുറത്തിറങ്ങാനുള്ളത് . തളപതി 63 തുടങ്ങി ചില ചിത്രങ്ങളിലും നായിക വേഷം നയൻസിനാണെന്നാണ് ലഭിക്കുന്ന വിവരം . വിജയ വഴിയിൽ മുന്നോട്ട് പോകുന്നതിനിടയിൽ സൌത്ത് ഇന്ത്യയിലെ ലേഡി സൂപ്പർസ്റ്റാർ ഇന്ന് പിറന്നാൾ ആഘോഷിക്കുകയാണ് . നിരവധി ആരാധകരാണ് പ്രിയ താരത്തിന് ആശംസകൾ അറിയിക്കുന്നത് . അതുപോലെ ചില രസകരമായ റിപ്പോർട്ടുകളും പുറത്തുവരുന്നുണ്ട് . തമിഴ്നാട്ടിൽ ഒരു സ്വകാര്യ എൻറെർടെയിൻമെൻറ് പോർട്ടൽ നടത്തിയ സർവേ പ്രകാരം തമിഴ് സിനിമയിൽ ഏറ്റവും ആരാധക സ്വാധീനമുള്ള അഭിനേതാവായി നയൻതാര മാറിയതായാണ് റിപ്പോർട്ട് . രജനീകാന്തിനെ പിന്തള്ളി 66 ശതമാനം പേരും നയൻതാരയ്ക്കൊപ്പമാണെന്നാണ് റിപ്പോർട്ട് പറയുന്നത് . റിപ്പോർട്ട് പ്രകാരം 13 ശതമാനം പേർ രജനീകാന്തിനും ഏഴ് ശതമാനം അജിത്തിനും ആറ് ശതമാനം വിജയ്ക്കും ഒപ്പം നിൽക്കുന്നു .


ഒറ്റനോട്ടത്തിൽ ബോളിവുഡ് താരം സജ്ഞയ് ദത്ത് തന്നെയാണെന്ന് തോന്നിപ്പോകും . സജ്ഞയ് ദത്തിന്റെ ജീവിതം പറയുന്ന സജ്ഞു എന്ന ചിത്രത്തിലാണ് രൺബീർ അമ്പരപ്പിക്കുന്ന രൂപമാറ്റത്തോടെ വെള്ളിത്തിരയിലെത്തുന്നത് . രാജ്കുമാർ ഹിരാനി സംവിധാനം ചെയ്യുന്ന ചിത്രത്തിന്റെ ആദ്യ ട്രെയിലറാണ് പുറത്തെത്തിയിരിക്കുന്നത് . അത്ഭുതപ്പെടുത്തുന്ന അഭിനയമാണ് രൺബീർ കാഴ്ച വച്ചിരിക്കുന്നതെന്ന് ആദ്യട്രെയിലറിൽ നിന്ന് തന്നെ വ്യക്തമാകുന്നുണ്ട് . ബയോപിക് ആയിട്ടാണ് ചിത്രം ഒരുക്കിയിരിക്കുന്നത് . സജ്ഞയ് ദത്തിന്റെ സിനിമാ ജീവിതവും വ്യക്തിജീവിതവും സത്യസന്ധമായി ചർച്ച ചെയ്യുന്ന ചിത്രം കൂടിയായിരിക്കും ഇത് . ജൂൺ 29 നാണ് ചിത്രം തിയേറ്ററുകളിലെത്തുന്നത് . സജ്ഞയ് ദത്തിന്റെ ആരാധകരെ നൂറുശതമാനം തൃപ്തിപ്പെടുത്താൻ ചിത്രത്തിന് സാധിക്കുമെന്ന് തന്നെയാണ് ട്രെയിലറിൽ നിന്നും വ്യക്തമാകുന്നത് . മൂന്നു മിനിറ്റ് ദൈർഘ്യമുള്ള ട്രെയിലറിൽ സജ്ഞയ് ദത്തിന്റെ ജീവിതത്തിലെ വ്യത്യസ്തഘട്ടങ്ങളെയാണ് കാണിക്കുന്നത് . സജ്ഞയ് ദത്തിന്റെ അമ്മയായ നർ ഗീസ് ദത്തായി എത്തുന്നത് മനീഷ കൊയ്രാളയാണ് . അനുഷ്ക ശർമ്മ , ആലിയ ഭട്ട് , ദിയ മിര്സ , പർവേഷ് റാവൽ , മനീഷ കൊയ്രാള , വിക്കി കൌശൽ എന്നിങ്ങനെ നീണ്ട താരനിര തന്നെയുണ്ട് ചിത്രത്തിൽ .


പെയ്നിന് ചുട്ട മറുപടി കൊടുത്ത് പന്ത് നേരത്തെ ശ്രദ്ധ പിടിച്ചുപറ്റിയിരുന്നു . ' ' താൽകാലിക ക്യാപ്റ്റനെ കുറിച്ച് നിങ്ങൾ എപ്പോഴെങ്കിലും കേട്ടിട്ടുണ്ടോ . . ? ' ' എന്ന് ചോദിച്ചാണ് പന്ത് തുടങ്ങിയത് . ' ' നമുക്കിന്നൊരു സ്പെഷ്യൽ കേസുണ്ട് . ഇത് ഇദ്ദേഹത്തിന്റെ സ്പെഷ്യൽ ഇന്നിങ്സാണ് . ക്യാപ്റ്റന്റെ ഉത്തരവാദിത്തമൊന്നും ഇയാൾക്കില്ല . എല്ലായ്പ്പോഴും ഒളിച്ചോടുന്ന പ്രകൃതമാണ് ഇയാളുടേത് . ' ' എന്നായിരുന്നു പന്തിൻറെ തകർപ്പൻ കമൻറ് .


ഇൻസ്റ്റന്റ് മെസേജിംഗ് ആപ്പ് വാട്സ്ആപ്പിന്റെ പേയ്മെന്റ് ഫീച്ചർ ഇന്ത്യയിൽ ലഭ്യമായി . യൂണിഫൈഡ് പേയ്മെന്റ് ഇന്റർഫേസ് അഥവാ യുപിഐ സംവിധാനത്തിൽ പ്രവർത്തിക്കുന്ന പേയ്മെന്റ് ഫീച്ചറാണ് ആൻഡ്രോയ്ഡ് , ഐഒഎസ് പ്ലാറ്റ്ഫോമുകളിൽ ലഭ്യമായിട്ടുള്ളത് . വാട്സ്ആപ്പ് വഴി നേരിട്ട് പണമയ്ക്കുന്നതിനും സ്വീകരിക്കുന്നതിനും സഹായിക്കുന്നതാണ് പേയ്മെന്റ് ഫീച്ചർ . ചരിത്ര സന്ദർശനത്തിനായി മോദി പലസ്തീനിലെത്തി , അഞ്ച് കരാറുകളിൽ ഒപ്പുവയ്ക്കും നാഷണൽ പേയ്മെന്റ് കോർപ്പറേഷൻ ഓഫ് ഇന്ത്യയുമായി സഹകരിച്ചാണ് വാട്സ്ആപ്പ് പദ്ധതി നടപ്പിലാക്കുന്നത് . എച്ച്ഡിഎഫ്സി , എസ്ബിഐ , ആക്സിസ് ബാങ്ക് , ഐസിഐസിഐ തുടങ്ങിയ ബാങ്കുകളുമായി സഹകരിച്ചാണെന്നും വാർത്തകൾ പുറത്തുവരുന്നത് . വാട്സ്ആപ്പ് പേയ്മെൻറിന്റെ ബീറ്റാ പതിപ്പിന്റേതായി പ്രചരിച്ച സ്ക്രീൻ ഷോട്ടിലൂടെ വ്യക്തമാകുന്നു . അറസ്റ്റിലായ മാധ്യമപ്രവത്തകർക്ക് രാജ്യം വിടാൻ നിർദേശംഃ അറസ്റ്റിലായത് ടൂറിസ്റ്റ് വിസയിലെത്തിയവർ ! വെളിപ്പെടുത്തലുമായി ഇമിഗ്രേഷൻ വകുപ്പ്


തമാശയ്ക്കാണെങ്കിലും നമ്മുടെ നാട്ടിലൊക്കെ പ്രചരിക്കുന്ന വാട്ട്സ്ആപ്പ് തമാശകളിൽ ഒന്നാണ് ഒരു ഹോട്ടൽ മുതലാളിയും തങ്ങളുടെ മക്കൾക്ക് സ്വന്തം ഹോട്ടലിലെ ഭക്ഷണം നൽകാറില്ലെന്നത് . ശരിക്കും ഈ തമാശകാര്യമായി നടക്കുന്ന ഒരു സ്ഥലമുണ്ട് , ലോകത്തിൻറെ ടെക്നോളജി തലസ്ഥാനം എന്ന് പറയാവുന്ന സിലിക്കൺവാലിയിൽ . ടെക്നോളജി , ഇൻറർനെറ്റ് ലോകത്തെ രണ്ട് വമ്പൻ കമ്പനികളുടെ മേധാവിമാർ സ്വന്തം മക്കളെ തങ്ങളുടെ ടെക്നോളജിയിൽ നിന്നും മാറ്റിനിർത്തിയാണ് വളർത്തുന്നത് . കത്രീന ബീർബൽ സിംഗ് എന്ന ലണ്ടനിലെ ഒരു കമ്യൂണിറ്റി സ്കൂൾ ടീച്ചർ അടുത്തിടെ ഫേസ്ബുക്കിൽ ടൈംസ് ജേർണലിസ്റ്റ് ആലീസ് തോംസണിൻറെ ഇത് സംബന്ധിച്ച ലേഖനം അടക്കം ട്വീറ്റ് ചെയ്തത് ഇങ്ങനെയാണ് എന്തായാലും ഈ വാക്കുകളിൽ അൽപ്പം സത്യം ഇല്ലാതില്ല . മൈക്രോസോഫ്റ്റ് സ്ഥാപകൻ ബിൽ ഗേറ്റ്സ് , ഫേസ്ബുക്ക് സ്ഥാപകനും മേധാവിയുമായ മാർക്ക് സുക്കർബർഗ് എന്നിവർ തങ്ങളുടെ കുട്ടികളെ കമ്പ്യൂട്ടറിനോ ഫേസ്ബുക്കിനോ വിട്ടുനൽകിയിട്ടില്ല എന്നതാണ് സത്യം . മേൽപ്പറഞ്ഞ ടൈംസിലെ ആലീസ് തോംസണിൻറെ ലേഖനം തന്നെയാണ് ഈ കാര്യങ്ങൾ വ്യക്തമാക്കുന്നത് . ഇതിൽ എങ്ങനെയാണ് ലോകത്തിലെ ഏറ്റവും പണക്കാരനായ മൈക്രോസോഫ്റ്റ് സ്ഥാപകൻ ടെക്നോളജിയെ സ്വന്തം ഗൃഹാന്തരീക്ഷത്തിൽ ഉപയോഗിക്കുന്നു എന്ന് വ്യക്തമാക്കുന്നു . ബിൽഗേറ്റ്സിൻറെ മക്കൾക്ക് സ്വന്തമായി ഫോണില്ലെന്നും , വീട്ടിൽ എത്തിയാൽ അവർക്ക് കോമണായി ഒരു കമ്പ്യൂട്ടർ മാത്രമാണെന്ന് ലേഖനം പറയുന്നു . ആ കമ്പ്യൂട്ടർ തന്നെ അടുക്കളയ്ക്ക് അടുത്താണെന്നും . ഇതിൻറെ നിയന്ത്രണം ബിൽഗേറ്റ്സിൻറെ ഭാര്യ മെലിൻറയ്ക്കാണെന്നും ലേഖനം പറയുന്നു . ഓഫീസ് സമയത്ത് , ഇടവേളകളിൽ എല്ലാവരും ഫേസ്ബുക്ക് വാൾ തേടിപായുന്ന സമയത്ത് പുസ്തക വായനയിലേക്ക് ഊളിയിടും ബിൽഗേറ്റ്സ് . അതേ സമയം ബിൽഗേറ്റ്സ് സ്വന്തം മക്കൾക്ക് അവരുടെ 14വയസിന് ശേഷം ഫോൺ ഉപയോഗിക്കാൻ അനുമതി നൽകി . പാശ്ചത്യ ലോകത്തെ ഫോൺ ഉപയോഗിക്കുന്ന കുട്ടികളുടെ ശരാശരി പ്രായം 10 വയസാണ് , ഈ യാഥാർത്ഥ്യം നിലനിൽക്കുമ്പോഴാണ് ലോകത്തിലെ ഏറ്റവും വലിയ സോഫ്റ്റ്വെയർ കമ്പനി തലവൻറെ നിലപാട് എന്നത് ശ്രദ്ധേയമാണെന്ന് ബിസിനസ് ഇൻസൈഡർ റിപ്പോർട്ട് ചെയ്യുന്നു . ഫേസ്ബുക്ക് തലവൻ മാർക്ക് സുക്കർബർഗിൻറെ അനുഭവത്തിലേക്ക് വന്നാൽ , എപ്പോഴും കൂടുതൽ ടെക്നോളജി ഉപയോഗിച്ച് ലോകത്തിലെ സ്കൂൾ സിസ്റ്റം ഉടച്ചുവാർക്കണം എന്ന് പറയുന്ന വ്യക്തിയാണ് അദ്ദേഹം . ഒപ്പം തന്നെ ജനങ്ങളെ ബന്ധിപ്പിക്കാനുള്ളതാണ് ഫേസ്ബുക്കും , അതിൻറെ അനുബന്ധ പ്ലാറ്റ്ഫോമുകളായ ഇൻസ്റ്റഗ്രാം , വാട്ട്സ്ആപ്പ് എന്നിവയെന്നും മാർക്ക് പറയും . എന്നാൽ സ്വന്തം വീട്ടിലെത്തിയാൽ ഈ വാദമൊക്കെ മാർക്ക് വീട്ടിന് വെളിയിൽ വയ്ക്കും . തൻറെ മക്കളുടെ കാര്യത്തിൽ ഈ കാര്യമൊന്നും മാർക്കിന് ബാധകമല്ല . അതായത് കുട്ടികൾക്ക് വേണ്ടി മാർക്ക് തന്നെ അവതരിപ്പിച്ച മെസഞ്ചർ കിഡ്സ് പോലും സ്വന്തം മക്കളെ ഫേസ്ബുക്ക് സ്ഥാപകൻ കാണിച്ചിട്ടില്ല . ഡോ . സ്യൂസ് വായിക്കുക , വീട്ടിന് പുറത്ത് കളിക്കുക എന്നിവയാണ് മക്കളായ മാക്സിമയ്ക്കും , ആഗസ്റ്റിനും മാർക്ക് ചെയ്ത് കൊടുക്കുന്നത് . അന്തരിച്ച ആപ്പിൾ തലവൻ സ്റ്റീവ് ജോബ്സിൻറെ കാര്യത്തിലേക്ക് വരാം . വീട്ടിൽ ഒരിക്കലും താൻ വികസിപ്പിച്ച ഐഫോണോ , ഐപാഡോ കൂടുതൽ ഉപയോഗിക്കുന്നത് സ്റ്റീവ് വിലക്കിയിരുന്നു എന്നാണ് ബിസിനസ് ഇൻസൈഡർ റിപ്പോർട്ട് ചെയ്യുന്നത് . 2012 ൽ മാത്രമാണ് സ്റ്റീവ്സ് തൻറെ മക്കൾക്ക് ഐപാഡ് പോലും നൽകുന്നത് . എന്താണ് ഇങ്ങനെ , ലോകത്തെ മുഴുവൻ ഈ വഴിക്ക് പോകൂ എന്ന് പ്രേരിപ്പിക്കുന്ന ടെക് ഭീമന്മാരുടെ ഉന്നതർ സ്വന്തം കുട്ടികളോട് അത് ചെയ്യാത്തത് എന്താണ് ? , അതിൻറെ പ്രശ്നം അറിയുന്നതിനാലാണോ , എങ്കിൽ അത് നേരായ ഒരു രീതി അല്ലല്ലോ . ശരിക്കും നോക്കിയാൽ ഇവർ എല്ലാം ഉണ്ടാക്കിയിരിക്കുന്ന ടെക്നോളജി , അല്ലെങ്കിൽ ഉത്പന്നങ്ങൾ എന്നിവ ശരിക്കും ഒരു തലമുറയെ അടിമയാക്കുന്നുണ്ട് എന്ന് അവർ അറിഞ്ഞതിൻറെ ഫലപ്രാപ്തിയാണോ ഇത് എന്ന ചോദ്യവും ഉയരുന്നു . അടുത്തിടെ അമിതമായുള്ള സ്മാർട്ട്ഫോൺ ഉപയോഗം ഉണ്ടാക്കുന്ന ആരോഗ്യപ്രശ്നങ്ങൾ സംബന്ധിച്ച് അനവധി പഠന റിപ്പോർട്ടുകൾ വന്നിരുന്നു ഇവയും ഇതിനോട് കൂട്ടിവായിക്കണം എന്നാണ് ടൈംസ് ലേഖനം പറയുന്നത് . അടുത്തിടെ സ്റ്റാൻഫോർഡ് യൂണിവേഴ്സിറ്റിയിലെ ബിഹേവിയർ സയൻസ് ഗവേഷകൻ മരിയാന വൂൾഫ് സ്മാർട്ട്ഫോണുകൾ , ടാബുകൾ എന്നിവ തലച്ചോറിലുണ്ടാക്കുന്ന പ്രത്യക്ഷാതം സംബന്ധിച്ച് പഠനം നടത്തിയിരുന്നു . ഇതിൽ പ്രധാനമായും കുട്ടികളിൽ സ്മാർട്ട്ഫോൺ ഉണ്ടാക്കുന്ന പ്രശ്നങ്ങൾ എടുത്തു പറയുന്നുണ്ട് . മീഡിയം പോസ്റ്റിൽ പ്രസിദ്ധീകരിച്ച പഠനത്തിൽ ഇവർ പറയുന്നു , യൂറോപ്പ് , ഇസ്രയേൽ , അമേരിക്കൻ ഐക്യനാടുകൾ എന്നിവിടങ്ങളിൽ നിന്നുള്ള കുട്ടികളുടെയും , കൌമരക്കാരുടെയും ഡിജിറ്റൽ മീഡിയയത്തിലും , പ്രിൻറിലുമുള്ള വായന സംബന്ധിച്ച വലിയ പഠനമാണ് നടത്തിയത് ഇത് പ്രകാരം വായന ശേഷിയിൽ വരുന്ന മന്ദീകരണം വ്യക്തമാണ് . എന്തായാലും ഡിജിറ്റൽ സ്ക്രീനുകൾ കുട്ടികളിൽ നിന്നും തീർത്തും മാറ്റിനിർത്തണം എന്ന് വുൾഫ് അഭിപ്രായപ്പെടുന്നില്ല . പക്ഷെ ഇത് സംബന്ധിച്ച വിശദമായ പഠനം അവർ നിർദേശിക്കുന്നു . ഒപ്പം ടെക്നോളജി ഭീമന്മാരുടെ തലപ്പത്തുള്ള മാർക്ക് സുക്കർബർഗും , ബിൽഗേറ്റ്സും സ്വീകരിക്കുന്ന രീതികൾ ലോകത്തിന് പിന്തുടരാം എന്ന് ഇവർ നിർദേശിക്കുന്നു . എന്തായാലും കുട്ടികളുടെ പിറന്നാളിന് ബുക്കും , സൈക്കിളും സമ്മാനം കൊടുക്കുക , അത് ഒരിക്കലും ഒരു ഐപാഡ് ആകാതിരുന്നാൽ നല്ലത് .


ഫേസ്ബുക്കിൽ ബിഎഫ്എഫ് എന്ന് അടിച്ചാൽ നിങ്ങളുടെ ഫേസ്ബുക്ക് സുരക്ഷിതമാണോ എന്ന് അറിയാം എന്ന വാദം വ്യാജവാർത്ത . എന്നാൽ പേജ് റീച്ച് കൂട്ടാനുള്ള ഒരു തന്ത്രമായിരുന്നു ഇതെങ്കിലും ഇത് തിരിച്ചറിയാതെ ആയിര കണക്കിന് ആളുകളാണ് ചില പേജുകളിലെ പോസ്റ്റുകൾക്ക് കീഴിൽ ബിഎഫ്എഫ് എന്ന് കമന്റ് ചെയ്തിരിക്കുന്നത് . ഫെയ്സ്ബുക്കിന്റെ പുതിയ ഫീച്ചറുകളിലൊന്നായ ടെക്സ്റ്റ് ഡിലൈറ്റാണിത് . ബിഎഫ്എഫ് എന്ന് കമന്റ് ചെയ്താൽ പച്ച നിറത്തിൽ ആ ടെക്സ്റ്റ് പ്രത്യക്ഷപ്പെടും . പച്ച നിറത്തിൽ കമന്റ് പ്രത്യക്ഷപ്പെട്ടാൽ നിങ്ങളുടെ അക്കൌണ്ട് സെയ്ഫ് ആണെന്നാണ് ചില പേജുകൾ പ്രചരിപ്പിച്ചത് . കൺഗ്രാജുലേഷൻ , ഉമ്മ എന്നും അഭിനന്ദനം എന്ന് ടൈപ്പ് ചെയ്യുന്പോൾ ടെക്സ്റ്റ് കളർ മാറുകയും ചെറിയ ലവ് ചിഹ്നങ്ങൾ പ്രത്യക്ഷപ്പെടുകയും ചെയ്യുന്നത് പോലുള്ള അതേ ഫീച്ചറാണ് ഈ ബിഎഫ്എഫും . എന്നാൽ , ഇത് തിരിച്ചറിയാതെ പറ്റിക്കപ്പെട്ടിരിക്കുകയാണ് ഒട്ടുമിക്ക ഫേസ്ബുക്ക് ഉപയോക്താക്കളും . ആഗോള തലത്തിൽ തന്നെ പ്രചരിച്ചൊരു വ്യാജ വാർത്തയാണ് ബിഎഫ്എഫ് എന്ന് കമന്റ് ചെയ്താൽ നിങ്ങളുടെ അക്കൌണ്ട് സുരക്ഷിതമാണോ എന്ന് അറിയാമെന്നത് .


വൺ പ്ലസിൻറെ പുതിയ ഫോണായ വൺ പ്ലസ് 3 ജൂൺ 14 ന് പുറത്തിറക്കും . ഫോൺ പുറത്തിറങ്ങി മണിക്കൂറുകൾക്ക് ഉള്ളിൽ തന്നെ ചൈനയിൽ ഫോണിൻറെ ഓപ്പൺ സെയിൽ ഉണ്ടാകുമെന്നാണ് റിപ്പോർട്ട് . ഫോണിൻറെ പ്രധാന പ്രത്യേകതകൾ പരിശോധിച്ചാൽ ഇതാണ് - കോർണിങ് ഗൊറില്ല ഗ്ലാസോടു കൂടിയ 5.5 ഇഞ്ച് എച്ച്ഡി ഐപിഎസ് ഡിസ്പ്ലേ , ആൻഡ്രോയ്ഡ് 6.0.1 മാഷ്മല്ലോ ഒഎസിൽ പ്രവർത്തിക്കുന്ന ഫോണിൻറെ രണ്ട് വേരിയൻറുകളാണ് പുറത്തിറങ്ങുന്നത് . 32 ജിബി , 4ജിബി റാമോട് കൂടിയതും മറ്റൊന്ന് 64 ജിബി 6ജിബി റാമുള്ളതും . കഴിഞ്ഞ തവണ പുറത്തിറക്കിയ വൺ പ്ലസ് ടു ഫോണിനെ കുറിച്ച് ഏറ്റവും വലിയ പരാതി അത് കയ്യിൽ ഒതുങ്ങുന്നില്ല എന്നതായിരുന്നു . എത്ര നല്ല സ്പെസിഫിക്കേഷൻസ് ഉണ്ടെങ്കിലും അതിന്റെ ഭീമമായ ഡിസൈൻ ഉപയോക്താക്കൾക്ക് അസൌകര്യമുണ്ടാക്കിയിരുന്നു . ഇതിനാൽ ഇനി വരുന്ന വേർഷനിൽ ഡിസൈൻ കുറച്ചുകൂടി നല്ലതായിരിക്കുമെന്നാണ് പുതിയ റിപ്പോർട്ടുകൾ പറയുന്നത് . ജൂലായോടെ ഫോൺ ഇന്ത്യൻ വിപണിയിൽ എത്തുമെന്നാണ് റിപ്പോർട്ട് .


ജിയോ പ്രൈം മെമ്പർഷിപ്പിനുള്ള കാലാവധി ഒരുമാസം കൂടി നീട്ടിയേക്കുമെന്ന് റിപ്പോർട്ട് . ടെലി അനാലിസിസിനെ ഉദ്ധരിച്ച് എഹഫിംഗ്ടൺ പോസ്റ്റാണ് വാർത്ത റിപ്പോർട്ട് ചെയ്തിട്ടുള്ളത് . മാർച്ച് 31ന് ജിയോയുടെ ഹാപ്പി ന്യൂ ഇയർ ഓഫർ അവസാനിക്കാനിരിക്കെ ഫെബ്രുവരിയിലാണ് സൌജന്യ ഓഫർ നിർത്തലാക്കുന്നതായി റിലയൻസ് പ്രഖ്യാപിച്ചത് . ജിയോ പ്രൈം മെമ്പർഷിപ്പിനുള്ള കാലാവധി മാർച്ച് 31ൽ നിന്ന് ഏപ്രിൽ 30ലേയ്ക്ക് മാറ്റിയെന്നാണ് റിപ്പോർട്ട് വ്യക്തമാക്കുന്നത് . ജിയോ ഉപയോക്താക്കളിൽ പകുതി പേർ് മാത്രം പ്രൈം മെമ്പർ ഷിപ്പ് എടുത്തതിനെ തുടർന്നാണ് കമ്പനിയുടെ നീക്കമെന്നും സൂചനയുണ്ട് . മാർച്ച് 31നുള്ളിൽ 99 രൂപയ്ക്ക് റീച്ചാർജ് ചെയ്യുന്നവർക്കാണ് ജിയോ പ്രൈമിൽ അംഗമാകാൻ കഴിയുകയുള്ളൂവെന്നാണ് ജിയോ പ്രഖ്യാപിച്ചിരുന്നത് . പ്രൈമിൽ അംഗത്വമെടുക്കുന്നവർക്ക് പ്രതിമാസം 303 രൂപ റീച്ചാർജിൽ ഡാറ്റ , വോയ്സ് കോൾ ഓഫറുകൾ നൽകുമെന്നാണ് ജിയോ നൽകുന്ന വാഗ്ദാനം . ജിയോ പ്രൈം മെമ്പർഷിപ്പ് എടുക്കുന്നവർക്ക് ജിയോ ക്യാഷ് ബാക്ക് ഓഫർ അവതരിപ്പിച്ചിരുന്നു . ജിയോ മണി വഴി പ്രൈം ഓഫർ ആക്ടിവേറ്റ് ചെയ്യുന്നവർക്കും 303രൂപയുടെ പ്രതിമാസ റീച്ചാർജ് ചെയ്യുന്നവർക്കുമാണ് 50 രൂപവീതം ക്യാഷ് ബാക്ക് ഓഫർ ലഭിക്കുക . ജിയോ മണിയ്ക്ക് പുറമേ പേടിഎം , മൊബിക്വിക്ക് എന്നീ വാലറ്റുകൾ മുഖേന റീച്ചാർജ് ചെയ്യുന്നവർക്കും ക്യാഷ് ബാക്ക് ഓഫർ ലഭിയ്ക്കും . റിലയൻസ് ജിയോയോട് പൊരുതി നിൽക്കാൻ മറ്റ് ടെലികോം കമ്പനികൾ അത്യാകർഷകമായ ഓഫറുകൾ പ്രഖ്യാപിച്ചതിനെ തുടർന്നാണ് കമ്പനിയുടെ നീക്കമെന്നും സൂചനയുണ്ട് .


കേരളത്തിൽ നിന്നുള്ള ധനകാര്യ സ്ഥാപനങ്ങളിൽ അന്യ സംസ്ഥാനങ്ങളിൽ വൻ കവർച്ചകൾ നടക്കുന്നത് പതിവ് സംഭവമായി മാറിയിരിക്കുകയാണ് . ഏറ്റവും ഒടുവിൽ മുത്തൂറ്റ് മിനി ഫിനാൻസിൽ ആണ് കവർച്ച നടന്നത് . ബെംഗളൂരു കെങ്കേരി ഔട്ടർ റിങ് ശാഖയിലാണ് കവർച്ച നടന്നത് . 90 ലക്ഷം രൂപയുടെ ആഭരണങ്ങളാണ് മോഷ്ടാക്കൾ തട്ടിയെടുത്തത് . ശാഖാ മാനേജരെ തട്ടിക്കൊണ്ടുപോയി വിവരങ്ങൾ ശേഖരിച്ചതിന് ശേഷമായിരുന്നു മോഷണം നടത്തിയത് . കഴിഞ്ഞ മാസം മണപ്പുറം ഫിനാൻസിന്റെ നാഗ്പൂർ ശാഖയിൽ നടന്ന മോഷണത്തിൽ ഒമ്പത് കോടി രൂപയുടെ സ്വർണമാണ് മോശണം പോയതിന് . അതിന് മുമ്പ് മണപ്പുറത്തിന്റെ തന്നെ മറ്റൊരു ശാഖയിൽ നിന്ന് മൂന്ന് കോടി രൂപയുടെ സ്വർണവും മോഷണം പോയിരുന്നു . ബെംഗളൂരുവിലെ മുത്തൂറ്റ് മിനിയിൽ നടന്നത് കൃത്യമായി തയ്യാറാക്കിയ പദ്ധതിയുടെ അടിസ്ഥാനത്തിലുള്ള മോഷണം ആണെന്നാണ് വിവരം . വൈകുന്നേരം ഓഫീസിൽ നിന്ന് വീട്ടിലേക്ക് മടങ്ങുകയായിരുന്ന മാനേജർ നാഗേന്ദ്രപ്പയെ ആദ്യം തട്ടിക്കൊണ്ടുപോവുകയായിരുന്നു . പോലീസുകാരാണെന്ന് പറഞ്ഞാണത്രെ നാഗേന്ദ്രപ്പയെ മോഷണ സംഘം കാറിൽ കയറ്റിയത് . തുടർന്ന് ഓഫീസിലെ എല്ലാ സുരക്ഷാ സംവിധാനങ്ങളേയും കുറിച്ച് അന്വേഷിച്ചു . അതിന് ശേഷം പുലർച്ചെയോടെയാണ് സംഘം മുത്തൂറ്റ് മിനി ഓഫീസിൽ എത്തുന്നത് . മോഷണത്തിനെത്തിയപ്പോൾ നാഗേന്ദ്രപ്പയെ കൂടി കൂടെ കൂട്ടിയിരുന്നു . മോഷണത്തിന് ശേഷം നാഗേന്ദ്രപ്പയെ റോഡിൽ ഇറക്കിവിട്ട് സംഘം കടന്നു എന്നാണ് വിവരം . പരാതിയെ തുടർന്ന് പോലീസ് കേസ് എടുത്ത് അന്വേഷണം തുടങ്ങിയിട്ടുണ്ട് . ഓഫീസിലെ സിസിടിവി ദൃശ്യങ്ങൾ പോലീസ് പരിശോധിച്ചു . മോഷ്ടാക്കളെ സംബന്ധിച്ച് സൂചനകൾ ലഭിച്ചിട്ടുണ്ടെന്നാണ് വിവരം .


ആഞ്ജലീന ജോളി സംവിധാനം ചെയ്ത സിനിമയാണ് ഫസ്റ്റ് ദേ കിൽഡ് മൈ ഫാദർ ഇൻ ഹോട്ട് വാട്ടർ . ജോളിയുടെ സൂഹൃത്തും കംബോഡിയൻ മനുഷ്യാവകാശ പ്രവർത്തകയുമായ ലങ്ങ് ഉങ്ങിൻറെ ആത്മകഥയെ അടിസ്ഥാനമാക്കിയാണ് സിനിമ ഒരുക്കിയിരിക്കുന്നത് . കുട്ടികളെ സിനിമയിലേക്ക് തെരഞ്ഞെടുത്ത രീതി ഇപ്പോൾ വിവാദമായിരിക്കുകയാണ് . വാനിറ്റി ഫെയറിൽ പ്രസിദ്ധീകരിച്ച ജോളിയുടെ അഭിമുഖത്തിൽ സിനിമയുടെ ചിത്രീകരണത്തെക്കുറിച്ചും കാസ്റ്റിംങ്ങിനെക്കുറിച്ചും പറയുന്നു . സിനിമയിൽ കുട്ടികളെ തിരഞ്ഞെടുത്ത രീതിയെപ്പറ്റിയും ഇതിൽ ജോളി പറയുന്നുണ്ട് . കുട്ടികളുടെ കഥാപാത്രങ്ങൾ സിനിമയിലുണ്ട് . കഷ്ടപ്പാടുകളും ബുദ്ധിമുട്ടുകളും നേരിട്ടറിഞ്ഞ കുട്ടികളെയായിരുന്നു ആവശ്യം . അനാഥാലയങ്ങളിലും സർക്കസ് കൂടാരങ്ങളിലും , ചേരികളിലുമുള്ള കുട്ടികളെ ഇതിനായി തിരഞ്ഞ് കണ്ട് പിടിക്കുകയായിരുന്നു . കുട്ടികളെ ആകർഷിക്കാനായി പണം കൊടുക്കുകയും തങ്ങളുടെ ആവശ്യം കഴിഞ്ഞപ്പോൾ പണം തിരിച്ച് തരാൻ ആവശ്യപ്പെടുകയും ചെയ്തു - ആഞ്ജലീന പറയുന്നു . ഇത് ഇപ്പോൾ വൻ വിവാദമായിരിക്കുകയാണ് . എന്നാൽ കുട്ടികളെ ദത്തെടുക്കുകയും നിരവധി മനുഷ്യാവകാശ പ്രവർത്തനങ്ങളിൽ ഏർപ്പെടുക്കുകയും ചെയ്തതിനാൽ ലോകത്തിൻറെ ആദരം ഏറ്റുവാങ്ങിയ ആഞ്ജലീനയുടെ ഈ പ്രവർത്തി ആരാധകരെ ഞെട്ടിച്ചിരിക്കുകയാണ് .


ഐ ലീഗ് ഫുട്ബോൾ ചാന്പ്യൻഷിപ്പിന് ഈ മാസം 25ന് തുടക്കം . ലുധിയാനയിൽ മിനർവ പഞ്ചാബും മോഹൻ ബഗാനും തമ്മിലാണ് ഉദ്ഘാടനം മല്സരം . ഐ ലീഗിൽ അരങ്ങേറ്റം കുറിക്കുന്ന ഗോകുലം എഫ് സി ഉൾപ്പെടെ എല്ലാ ടീമുകളേയും ദില്ലിയിൽ നടന്ന ചടങ്ങിൽ പരിചയപ്പെടുത്തി . മുൻ കേരള ബ്ലാസ്റ്റേഴ്സ് താരം സുശാന്ത് മാത്യുവാണ് ഗോകുലം എഫ് സിയെ നയിക്കുന്നത് . പത്ത് ടീമുകൾ , എട്ട് സംസ്ഥാനങ്ങൾ ഐ ലീഗിൻറെ പതിനൊന്നാം പതിപ്പിന് ലുധിയാനയിൽ തുടക്കം കുറിക്കുന്പോൾ പുതുമകൾ ഏറെയുണ്ട് . കേരളാ ടീമായ ഗോകുലം എഫ്സി ഉൾപ്പടെ മൂന്ന് ടീമുകൾ പുതിയതായി ലീഗിൽ അണിചേരുകയാണ് . മണിപ്പൂരിൽ നിന്നുള്ള നെരോകാ എഫ് സി , ദില്ലിയിൽ നിന്നുള്ള ഇന്ത്യൻ ആരോസ് എന്നിവയാണിവ . ജേതാക്കൾക്ക് ലഭിക്കുന്നത് ഒരു കോടി രൂപ . രണ്ടാം സ്ഥാനക്കാർക്ക് 60 ലക്ഷവും മൂന്നാം സ്ഥാനക്കാർക്ക് 40 ലക്ഷം രൂപയും സമ്മാനത്തുക ലഭിക്കും . മികച്ച പ്രകടനം ലക്ഷ്യമിട്ടാണ് കന്നിക്കാരായ ഗോകുലം എഫ് സി ഇറങ്ങുന്നത് . കോഴിക്കോടാണ് ഗോകുലം എഫ് സിയുടെ ഹോം ഗ്രൌണ്ട് . ശക്തമായ താരനിര ടീമിനുണ്ടെന്ന് നായകൻ സുശാന്ത് മാത്യൂ പറയുന്നു . വിവിധ പ്രായത്തിലുള്ളവർക്കായി ഫുട്ബോൾ രംഗത്ത് നമുക്കിപ്പോൾ ശക്തമായ സംവിധാനമുണ്ട് . ഇപ്പോൾ ബേബി ചാന്പ്യൻഷിപ്പും നടന്നുവരികയാണ് . മികച്ച പ്രകടനം കാഴ്ചവെക്കാനാകുമെന്നാണ് പ്രതീക്ഷ . ഐ എം വിജയനേയും ജോപോൾ അഞ്ചേരിയേയും പോലുളള താരങ്ങൾ ടീമിൽ നിന്നുയർന്നുവരും


സൈബർ ഹാക്കിങ്ങുകളുടെ ചരിത്രം തന്നെ തിരുത്തുന്ന ഹാക്കിങ്ങ് സംഭവിച്ചിരിക്കുന്നു . സോഷ്യൽനെറ്റ്വർക്കിങ് വെബ്സൈറ്റായ ട്വിറ്ററിലെ 3.2 കോടി അക്കൌണ്ടുകൾ ഹാക്കർമാർ മോഷ്ടിച്ചത് . ലീക്ഡ് സോർസസ് എന്ന വെബ്സൈറ്റാണ് ഹാക്കിങ് വിവരങ്ങൾ പുറത്തുവിട്ടത് . 32 , 888 , 300 അക്കൌണ്ടുകളിലെ ഇ–മെയിൽ , യൂസർനെയിം , പാസ്വേർഡ് എന്നിവയെല്ലാം മോഷ്ടിച്ചവയിലുണ്ടെന്നാണ് റിപ്പോർട്ട് . ചോർത്തിയ വിവരങ്ങൾ വിൽപനയ്ക്ക് വച്ചിരിക്കുകയാണ് . ഫയർഫൊക്സ് , ക്രോം എന്നീ ബ്രൌസറുകളിൽ നടത്തിയ മാൽവെയർ ആക്രമണം വഴിയാണ് അക്കൌണ്ട് വിവരങ്ങൾ ചോർത്തിയത് . റഷ്യയിൽ നിന്നുള്ള അക്കൌണ്ടുകളാണ് കൂടുതലായി ഹാക്ക് ചെയ്യപ്പെട്ടവയിൽ അറുപത് ശതമാനവും എന്നാണ് റിപ്പോർട്ട് . ഹാക്ക് ചെയ്ത വിവരങ്ങളിൽ ഇ–മെയിൽ ഡൊമെയിനുകൾ പത്തിൽ ആറും റഷ്യയിൽ നിന്നുള്ളതാണ് . അതേസമയം , ഇത്രയും സുരക്ഷാപ്രശ്നങ്ങൾ ഉണ്ടായിട്ടും ഉപയോക്താക്കൾ വളരെ ലളിതമായ പാസ്വേർഡുകളാണ് ഉപയോഗിക്കുന്നതെന്നും ഹാക്കർമാർ കണ്ടെത്തി .


സൌബിൻ ഷാഹിർ ആദ്യമായി നായകനായെത്തിയ ചിത്രമാണ് ' സുഡാനി ഫ്രം നൈജീരിയ . തിയേറ്ററുകളിൽ മികച്ച പ്രതികരണവുമായി മുന്നേറുകയാണ് ചിത്രം . മികച്ച റിവ്യൂ ആണ് ചിത്രത്തിന് എല്ലാ കോണിൽ നിന്നും ലഭിക്കുന്നത് . ചിത്രത്തിൽസൌബിനെ പോലെ തന്നെ പ്രധാന വേഷം കൈകാര്യം ചെയ്തിരിക്കുന്നത് ഒരു ആഫ്രിക്കൻ താരം സാമുവൽ റോബിൻസൺ ആണ് . എന്നാൽ ചിത്രത്തിൽ സുഡു എന്നാണ് ഈ കഥാപാത്രത്തെ വളിക്കുന്നത് . പ്രധാന വേഷത്തിലെത്തിയ സുഡുവിനെ മലയാളികൾ സ്വീകരിച്ചു കഴിഞ്ഞു . സോഷ്യൽ മീഡിയയിലും ട്രോൾ ഗ്രൂപ്പുകളിലും സുഡു സ്ഥാനം പിടിച്ചു കഴിഞ്ഞു . എന്നാൽ സിനിമയുടെ വിജയാഘോഷങ്ങൾക്കിടയിലും ഒരു സങ്കടം പങ്കുവയ്ക്കുകയാണ് മലയാളികളുടെ സുഡുമോൻ . ദുൽഖർ സൽമാന് സുഡുമോൻ അയച്ച മെസേജിന് മറുപടി കിട്ടിയില്ലെന്നതാണ് സാമുവലിൻറെ സങ്കടം . ദുൽഖറിന് മെസേജ് അയച്ചതിൻറെ സ്ക്രീൻ ഷോട്ട് സഹിതമാണ് സാമ്വൽ ഫേസ്ബുക്കിൽ പോസ്റ്റിട്ടിരിക്കുന്നത് . സൂപ്പർ സ്റ്റാറിൻറെ മകനെന്ന നിലയിൽ അല്ലാതെ തന്നെ സ്വന്തം നിലയിൽ കഴിവ് തെളിയിച്ച താങ്കൾ എല്ലാവർക്കും പ്രചോദനമാണെന്നും സാമുവൽ മെസേജിൽ പറയുന്നുണ്ട് . സുഡുവിനെ സമാധാനിപ്പിക്കാൻ മലയാളി ആരാധകർ പാടുപെടുകയാണിപ്പോൾ . താങ്കൾ വിഷമിക്കേണ്ടെന്നും എല്ലാത്തിനും അതിൻറേതായ സമയമുണ്ടെന്നും ചിലർ പറയുന്നു . എന്നാലും എൻറെ ദുൽഖറെ നമ്മുടെ സുഡുമോനൊരു മറുപടി കൊടുക്കാമായിരുന്നെന്ന് ചിലർ . പലരും ദുൽഖറിനെ മെൻഷൻ ചെയ്യിന്നുമുണ്ട് . എന്തായാലും സുഡുവിന് ദുൽഖറിൻറെ മറുപടിയെത്തുമെന്ന പ്രതീക്ഷയിലാണ് ആരാധകർ .


നടൻ അക്ഷയ്കുമാർ കക്കൂസ് ടാങ്ക് വൃത്തിയാക്കി മാതൃകയായി . കേന്ദ്രസർക്കാരിന്റെ സ്വഛ് ഭാരത് അഭിയാൻ പദ്ധതിയുടെ ബോവധവത്കരണ പരിപാടിയിലാണ് അക്ഷയ് കുമാർ കക്കൂസ് ടാങ്ക് വൃത്തിയാക്കിയത് . മധ്യപ്രദേശിലെ രെഗ്വാൻ ഗ്രാമത്തിലാണ് അക്ഷയ് വേറിട്ട മാതൃകയായത് . നടനൊപ്പം കേന്ദ്രമന്ത്രി നരേന്ദ്ര സിംഗ് തോമറും പരിപാടിയിൽ പങ്കെടുത്തു . ട്വിൻ പിറ്റ് ടോയ്ലറ്റുകൾ ഉപയോഗിക്കുന്നത് സംബന്ധിച്ച് പൊതു ജനങ്ങൾക്ക് ബോധവത്കരണം നൽകുക എന്ന ലക്ഷ്യത്തോടെയാണ് പരിപാടി നടത്തിയത് . രണ്ടു ടാങ്കുകളുള്ള ഇത്തരം കക്കൂസിൽ മനഷ്യ വിസർജത്തെ ജൈവവളമാക്കി മാറ്റുന്ന സാങ്കേതിക വിദ്യയാണ് ഉപയോഗിക്കുന്നത് . ഇത്തരം ടോയലറ്റുകൾ ഉപയോഗിക്കുന്നതിനു നിലവിലുള്ള ആശങ്കകൾ പരിഹരിക്കാനാണ് താൻ നേരിട്ട് എത്തിയതെന്ന് അക്ഷയ് വയക്തമാക്കി . താരത്തിന്റെ അടുത്ത ചിത്രം സ്വഛ് ഭാരത് അഭിയാൻ പദ്ധതിയുമായി ബന്ധപ്പെട്ടാണ് .


വൺപ്ലസ് 6 വിപണിയിൽ തരംഗം സൃഷ്ടിക്കുന്നതിനിടയിൽ , ചൈനീസ് ഫോൺ നിർമ്മാതാക്കളായ വൺപ്ലസ് ഈ ഫോണിൻറെ അടുത്ത മോഡലിനെക്കുറിച്ച് വലിയൊരു തീരുമാനം എടുത്തു കഴിഞ്ഞു . വൺപ്ലസ് സിഇഒ പെറ്റ് ലീ തന്നെയാണ് ഈ കാര്യം വ്യക്തമാക്കുന്നത് . അതായത് 2019 ൽ ഇറങ്ങുന്ന അടുത്ത വൺപ്ലസ് ഫ്ലാഗ്ഷിപ്പ് മോഡൽ 5ജി സപ്പോർട്ട് ആയിരിക്കും എന്നാണ് ഇപ്പോൾ സിഇഒ വ്യക്തമാക്കിയിരിക്കുന്നത് . നിലവിൽ ലോകത്തെ ഒരു മുൻനിര കമ്പനിയും 5ജി പതിപ്പ് ഇറക്കിയിട്ടില്ലെന്നതും ഇതിനോട് കൂട്ടി വായിക്കാം . അമേരിക്കൻ വിപണിയിൽ മാത്രമായിരിക്കും 5ജി ഫോൺ എത്തുക . ഇതിൻറെ മുന്നോടിയായി അമേരിക്കൻ ടെലികോം കമ്പനികളുമായി വൺപ്ലസ് ചർച്ചകൾ ആരംഭിച്ചു കഴിഞ്ഞു . എന്നാൽ ഇന്ത്യ പോലുള്ള വൺപ്ലസിൻറെ വലിയ വിപണികളിൽ ഈ 5ജി ഫോൺ ലിമിറ്റഡ് എഡിഷനായി മാത്രമേ എത്തുകയുള്ളൂവെന്നാണ് റിപ്പോർട്ട് . ഷാൻഹായിയിൽ നടന്ന അന്താരാഷ്ട്ര മൊബൈൽ കോൺഫ്രൻസിലാണ് വൺപ്ലസ് 5ജി ഫോണിൻറെ കാര്യം വൺപ്ലസ് സിഇഒ വെളിപ്പെടുത്തിയത് . തങ്ങളുടെ നിലവിലുള്ള പാർട്ണർമാരെ നിലനിർത്തി തന്നെയായിരിക്കും വൺപ്ലസ് 5 ജി ഫോൺ ഇറക്കുക എന്നാണ് റിപ്പോർട്ട് .


ആരാധകരുടെ കാര്യത്തിൽ മറ്റേതൊരു ബോളിവുഡ് താരത്തേക്കാളും പിന്നിലല്ല സണ്ണി ലിയോണി . ആരാധകർ അത്ര കണ്ട് ഉണ്ട് സണ്ണിക്ക് . ആരാധകരുടെ സ്നേഹം മൂലം പുറത്ത് ഇറങ്ങി നടക്കാൻ പല താരങ്ങളും മടിക്കാറുണ്ട് . എന്നാൽ മറ്റ് താരങ്ങളേ പോലെയായിരുന്നില്ല സണ്ണിയുടെ ജീവിതം . ജിവൻ നഷ്ടപ്പെടുമോ എന്ന് ഭയന്ന് വീട്ടിൽ നിന്ന് പുറത്തിറങ്ങാൻ മടിച്ച് ചില നാളുകൾ ഉണ്ട് സണ്ണിയുടെ ജീവിതത്തിൽ . ജീവിതത്തിലെ മോശം ദിനങ്ങളെ കുറിച്ച് സണ്ണി സംസാരിച്ചത് മിഡ് ഡേയ്ക്ക് നൽകിയ അഭിമുഖത്തിലാണ് . തൻറെ ജീവനെടുക്കുമെന്ന് സോഷ്യൽ മീഡിയയിലൂടെ ഭീക്ഷണിപ്പെടുത്തിയ ഒരാളെ കുറിച്ചാണ് സണ്ണി പറഞ്ഞത് . പങ്കാളി ഡാനിയേൽ വെബ്വർ വിദേശത്തായിരുന്നു . സണ്ണി വീട്ടിൽ തനിച്ചും . എല്ലാ ദിവസവും സണ്ണിയുടെ വീടിൻറെ വാതിലിൽ അയാൾ ഇടിക്കും . പിന്നീട് കൂട്ടുകാരും ചേർന്നു അയാളുടെ ഭീക്ഷണിക്കൊപ്പം . തുടർന്ന് മോശം ദിനങ്ങളെ മറികടന്നത് വീട് മാറ്റത്തിലൂടെയാണെന്നും അതിന് മുമ്പ് നിരന്തരം ഉപദ്രവം ഉണ്ടായപ്പോൾ വീട്ടിൽ ക്യാമറ വച്ചിരുന്നതായും സണ്ണി പറയുന്നു . എന്നാൽ ഇപ്പോഴും ആ ദിവസങ്ങളിലെ ഭീകരത വേട്ടയാടാറുള്ളതായും സണ്ണി പറയുന്നു .


ഇന്ത്യയിലെ താര സുന്ദരിമാരിൽ ഒന്നാം നിരയിലാണ് മാധുരി ദീക്ഷിത്തിന്റെ സ്ഥാനം . മാധുരിയുടെ സൌന്ദര്യരഹസ്യം അറിയാൻ ആരാധകർക്കെല്ലാം ആഗ്രഹവുമുണ്ടായിരിക്കും . ഒടുവിൽ മാധുരി തന്റെ സൌന്ദര്യ രഹസ്യം വെളിപ്പെടുത്തി . പക്ഷേ അതോടെ മാധുരി പരസ്യത്തിൽ അഭിനയിച്ച കമ്പനിയാണ് കുടുങ്ങിയത് . സംഭവം ഇങ്ങനെ - കഴിഞ്ഞ ദിവസം ഒരു പൊതുപരിപാടിക്കിടെ മാധുരി തന്റെ സൌന്ദര്യത്തെ കുറിച്ച് പറഞ്ഞു . പ്രമുഖ സ്കിൻ കെയർ ക്രീം ആണെന്ന് തന്റെ സൌന്ദര്യത്തിന് കാരണമെന്നായിരുന്നു മാധുരിയുടെ വെളിപ്പെടുത്തൽ . എന്നാൽ വർഷങ്ങളായി മറ്റൊരു പ്രമുഖ സ്കിൻ കെയർ ക്രീമിന്റെ ബ്രാൻഡ് അംബാസിഡറായിരുന്നു മാധുരി . ഈ ബ്രാൻഡിന്റെ ക്രീം ആണ് താൻ മുഖത്തു തേക്കുന്നതെന്നും തന്റെ സൌന്ദര്യത്തിനു കാരണമെന്നുമായിരുന്നു മാധുരി പരസ്യത്തിൽ പറഞ്ഞിരുന്നു . എന്നാൽ യഥാർഥത്തിൽ മറ്റൊരു ക്രീം ആണ് താൻ തേക്കുന്നത് എന്നു അബദ്ധത്തിൽ പറഞ്ഞതോടെ കുടുങ്ങിയിരിക്കുന്നത് മാധുരി മോഡലായിരുന്ന കമ്പനിയാണ് .


വിദേശനിക്ഷേപ നയത്തിൽ വലിയ മാറ്റങ്ങൾ വരുത്താൻ കേന്ദ്ര സർക്കാർ തീരുമാനിച്ചു . പ്രതിരോധ , വ്യോമയാന മേഖലകളിൽ വിദേശ നിക്ഷേപം 100 ശതമാനമാക്കി ഉയർത്തി . ഓൺലൈൻ വ്യാപാര മേഖലയും പൂർണ്ണമായും വിദേശ സ്ഥാപനങ്ങൾക്കായി തുറക്കും . പ്രധാനമന്ത്രിയുടെ അദ്ധ്യക്ഷതയിൽ ചേർന്ന് ഉന്നതതല യോഗമാണ് വിദേശ നിക്ഷേപ നയത്തിൽ സുപ്രധാന മാറ്റങ്ങൾ വരുത്തിയിരിക്കുന്നത് . 2015 നവംബറിൽ പ്രതിരോധ വ്യോമയാന മേഖലകളിൽ അടക്കം വിദേശ നിക്ഷേപ പരിധി ഉയർത്തിയിരുന്നു . ഇതിന്റെ തുടർച്ചയായാണ് പുതിയ മാറ്റങ്ങൾ . പ്രതിരോധ , വ്യോമയാന മേഖലകളിലെ വിദേശ നിക്ഷേപ പരിധി സർക്കാർ അനുമതിഇല്ലാതെ തന്നെ 49 ശതമാനം അനുവദിച്ചിരുന്നതാണ് നൂറ് ശതമാനമാക്കി ഉയർത്തിയത് . വിദേശ നിക്ഷേപങ്ങൾക്ക് ഇനി റിസർവ്വ് ബാങ്കിന്റെയും അനുമതി ആവശ്യമില്ല പകരം നിക്ഷേപം നടന്ന് ഒരു മാസത്തിനുള്ള റിസർവ്വ് ബാങ്കിന് ഇത് സംബന്ധിച്ച് അറിയിപ്പ് നൽകിയാൽ മതിയാകും . സ്വാഭാവിക നടപടി ക്രമമെന്നോണം വിദേശ നിക്ഷേപ പ്രമോഷൻ ബോർഡിന്റെ ലൈസൻസ് മാത്രമാകും വിദേശ നിക്ഷെപങ്ങൾക്കുള്ള കടമ്പ . ഔഷധ മേഖലയിൽ രാജ്യത്തെ നിലവിലുള്ള സ്ഥാപനങ്ങളിൽ വിദേശ നിക്ഷേപത്തിനുള്ള പരിധി 74 ശതമാനമാക്കി . ഭക്ഷ്യ സാധനങ്ങൾ , ഏക ബ്രാൻഡ് റീട്ടെയിൽ തുടങ്ങിയ മേഖലകൾക്കും ഇളവുണ്ട് . ഓൺലൈൻ വ്യാപരങ്ങൾക്കുള്ള വിദേശ നിക്ഷേപ പരിധിയും 100 ശതമാനമാക്കി ഉയർത്തി . അതേസമയം ലോട്ടറി , ആണവോർജ്ജം , റിയൽ എസ്റ്റേറ്റ് അടക്കമുള്ള മേഖലകളിലേക്ക് ഇത്തവണയും കേന്ദ്ര സർക്കാർ കടന്നില്ല . രാജ്യത്തെ തൊഴിൽ അവസരങ്ങൾ വർദ്ധിക്കാനും അടിസ്ഥാന സൌകര്യമേഖലയുടെ വികസനത്തിനുമായാണ് ഈ ചുവടുവെയ്പ്പെന്ന് പ്രധാനമന്ത്രി വ്യക്തമാക്കി . ഇന്ത്യൻ വിപണി ലോകത്തിന് മുന്നിൽ തുറക്കുകയാണെന്നായിരുന്നു വാണിജ്യ മന്ത്രാലയത്തിന്റെ പ്രതികരണം . രാജ്യത്തെ കാർഷിക , ബാങ്കിംഗ് പ്രതിസന്ധികളിൽ ഇടപെടാതെ കോർപ്പറേറ്റുകളെ പ്രീണിപ്പിക്കുന്നതിനാണ് കേന്ദ്ര സർക്കാർ പ്രാധാന്യം നൽകുന്നതെന്നും , പ്രതിരോധ വ്യോമയാന മേഖലകളും വിദേശ സ്ഥാപനങ്ങൾക്ക് വിട്ടുകൊടുക്കുന്നത് രാജ്യത്തിന്റെ സുരക്ഷ അപകടത്തിലാക്കുമെന്നും കോൺഗ്രസും ഇടതുപക്ഷവും കുറ്റപ്പെടുത്തി . പുതിയ തീരുമാനങ്ങൾ ഉൾകൊള്ളിച്ചുകൊണ്ടുള്ള വിജ്ഞാപനം ഉടൻ പുറത്തിറങ്ങും .